
Parlamento di 
Aruba a aproba 
presupuesto 
complementa di 
Gobierno 



ORANJESTAD - Manera 
BON DIA ARUBA a publi- 
ca recientemente diaranson 
siman pasa gobierno a en- 
trega un presupuesto com- 
plementa na Parlamento di 
Aruba. Esaki a wordo trata e 
fin di siman aki. 


Pagina A3 

Social 
democrata 
Aleman ya tin 
nan ministerio 



Berlin, ALEMANIA - E 

lider di e social democrata 
Sigmar Gabriel, lo ocupa dos 
puesto den e gobierno nobo. 
E social democrata Aleman, 
kendenan a dicidi den un 
mayoria amplio, forma parti 
di e coalicion di e gobierno 
cu lo ta encargo di e canciyer 
Centro Derechista Angela 
Merkel, a señala cu e lider di 
e partido lo ocupa e puesto di 
vice canciyer. 

Curoil Aruba y Aruba Ports Authority 
a cera un acuerdo! 



ORANJESTAD - Curoil Aruba y Aruba Ports Authority a cera un acuerdo pa asina aki sumi- 
nistra productonan na barconan cu ta bin Aruba. Tur cos a cana y e barco Zeta 1 a yega Aruba 
pa haci su prome entrega. 

Lesa e detayenan riba pagina A4 

“Anouchka 
van 

Miltenburg 
no ta sirbi 
como 

presidente” 

Den Haag, HULANDA - 

Anouchka van Miltenburg 
ta, segun varios miembro 
di Tweede Kamer, inadecua 
pa ta presidente di Tweede 
Kamer. “E no ta sirbi.” 

Esaki ta segun De Volkskrant 
diasabra, a base di turno di 
cada politico den Tweede 
Kamer. 

Hobencita ta 
haci donacion pa 
duna comestibel 
na hendenan den 
necesidad 



ORANJESTAD - Hoben 
mucha muhe Danbi 
Velasquez di 9 aña a haci aña 
na luna di november pero no 
tabata kier un fiesta ni tam- 
poco a tabata kier regalo pa 
su hacimento di aña pero a 
pidi su mayornan pa inverti 
e placa den ciudadanonan cu 
no tin di come y tampoco di 
bebe. 

Ciclista Italiano 
ta revela cu Lance 
Armstrong a page 
pa asina Armstrong 
gana na 1993 



Roma, ITALIA - Ex ciclista 
Italiano Roberto Gaggioli 
a revela diabierna cu Lance 
Armstrong a paga 100 mil 
dollar pa Gaggioli laga Lance 
gana un careda na 1993. 

Awo cu 2 florin mas, bo por gana 

Cuestionando fmancia publico, BIG y leynan laboral 

Ministernan no ta scapa for di parlamentario Andin Bikker 


ORANJESTAD - Diabi- 

erna cu a pasa a tuma luga 
tratamento di e presupuesto 
supletorio di gobierno den 
parlamento. Akinan lider di 
fraccion di partido Democ- 
racia Real den Parlamento 
no a duda dos biaha den haci 
varios pregunta na e man- 
datarionan presente, practi- 
camente hincando nan den 
un scol, pa nan sinta analisa 
e contesta cu nan lo mester 
bin cun’e pa parlamento. En- 
tre e ministernan cu Bikker 
a sa di atende tabata minister 
Juan David Yrausquin, min- 
ister Alex Schwengle y tambe 
minister Paul Croes. 

E12MIYON DIAZV 
Parlamentario Bikker a man- 
da haci varios pregunta na e 
Minister di Financia nobo, 
Sr. Juan David Yrausquin, 
relaciona cu pidimento di 62 
miyon florin extra di parti di 
gobierno y tambe 12 miyon 
extra pa caha di AZV 

Pero e minister na su turno 
a laga sa cu AZV mes mester 
soluciona su propio problem- 
anan. E parlamentario a keda 
masha straña pa e acto aki y 
a haci preguntanan adicional 
cu e minister tin cu contesta. 
SOLUCIONA BO 
PROBLEMA 
Segun e parlamentario, e 
minister a manda bisa cu e 
organo di seguro medico aki 
mester soluciona su prob- 
lemanan internamente, 


manera cu a wordo menciona 
anteriormente. Pero articulo 
38 inciso C di e ley di AZV 
netamente ta bisa cu si tin 
un “structureel tekort” den e 
fondo cu e minister di fman- 
cia mester bin parlamento y 
cambia su presupuesto riba 
esaki. 

E parlamentario ta cuestiona 
e minister di fmancia cu si 
e tin un obligacion legal cu 
e mester cumpli, si tin un 
structureel tekort, no por djis 
bisa cu nan mester deal cu es- 
aki internamente. E articulo 
ta sigui bisa cu por bin haci 
un “landsbesluit” cu tin cu 
bin parlamento, drumi dos 
siman y e ora ey por bay fia 
placa. E pregunta ta keda cu si 
ta den e direccion ey e minis- 
ter ta pensando. 

YOU CAN RUN.... 
Basicamente tin un falta di 12 
miyon di AZV y e pregunta 
crucial ta con ta bay haci cu 
e falta aki. Drechi of robes, 
bo por core, pero bo no por 
sconde. E placa di un manera 
of otro mester bin riba mesa 
y e ta bay afecta di un manera 
of otro e servicio cu ta wordo 
duna pa medio di AZV Lo ta 
bon pa haya sa e ora di parti 
di Minister con ta bay handle 
cu esaki. 

ATENCION PA 
MEDICINA 

Parlamentario Bikker a pidi 
atencion di e minister nobo 
di salubridad, cu pa añanan 
largo den parlamento, a tende 


a base di e hecho cu tin un 
ley cu loke ta regarda “lands- 
verordering uitoefening ge- 
neeskunst” cu ta mustra na e 
statuut academico di 1869. 

Tur a wordo convenci cu e 
leynan ta hopi anticua. Tin 
hopi conmocion a bin, dife- 
rente persona a protesta na 
e hecho cu nan a bay studia 
den e region, pero no ta wor- 
do permiti, no obstante cu 
tin un tratado di Mexico di 
1974 pa practica e profesional 
noble di medicina na Aruba. 
E minister anterior, kende 
tabata encarga cu e cartera 
di salubridad, varios biaha 
a tene parlamento na liña, 
bisando cu ta bay haya un ley 
cu e tabata yama tur ora “Aru- 
Big”. E Aru-Big ta manera 
un “Monster di Lochness”, 
e parlamentario a remarca. 
Aparentemente e ta existi, un 
par di hende a wak’e, pero 
nunca el a yega parlamento. 

REEMPLAZO DI LEY 
Fraccion di PDR kier a puntra 
e minister nobo di salubridad, 
kico ta su vision riba e tema 
di reconocemento di diploma 
y ki dia por haya un ley cu 
den su totalidad ta reemplasa 
e mesun ley di 1869. Con 
cu bay bin, nos ta bibando 
den 2013. No por keda traha 
cu leynan anticua di 1869, 
etc. Den su totalidad, segun 
e parlamentario, pueblo di 
Aruba merece cuido medico 
di nivel. Tur ora ta papia di 


nivel den cuido medico, pero 
no ta mira esey ta refleha den 
e leynan. Bikker ta kere cu ta 
bon pa e minister cu awo a 
caba di asumi su responsabi- 
lidad cu ta afecta bida di hen- 
de, pa duna un aclaracion den 
e tema aki. Fraccion di PDR, 
na un manera constructivo a 
presenta un proposicion di 
ley caminda cu a bisa cu si 
“Als de Boer kaas wil eten, 
moet em kaas geven.” Esey 
kiermen cu e articulo 41 di 
BIG ta bin cu un solucion 
den cuadro di Union Eu- 
ropeo pa reconoce diploman- 
an di esunnan cu no a studia 
na Hulanda, caminda aki na 
Aruba no ta reconoce esey. 
BIG NO TA RECONOCE 
E proposicion di ley aki ta 
acopla na articulo 41 di BIG, 
cu ta bisa cu no mester wak 
cuanto aña e hende a studia ni 
unda el a studia, pero ta wak 
su capacidad di traha. Bikker 
kier a tende di e minister kico 
e ta pensa di esey. Netamente 
ta acopla na BIG. 

Ta papia di calidad di servi- 
cio a base di BIG, pero ora 
cu BIG ta reconoce diplo- 
manan di esnan cu a studia 
den region, aki na Aruba no 
ta reconoce y e ora ey no ta 
brasa e solucion cu e propio 
Hulanda a pensa riba dje. 

AHATA PREOCUPA 
Den parlamento a pasa ley- 
nan laboral pa loke ta trata 
diferente ley cu a bay a base 


di consulta cu diferente gre- 
mio, etc. sinembargo por a 
tuma nota cu por ehempel 
diahuebs AHATA tabata sinta 
den parlamento y a menciona 
cu nan ta hopi preocupa pa- 
sobra e leynan laboral lo bay 
tin un embergadura di un 
aumento di salario di 6.9 den 
gastonan y 6.9 porciento pa 
loke ta trata gastonan di oper- 
acion. Segun AHATA, e me- 
sun salario mester keda paga, 
sinembargo e oranan di tra- 
bao ta bay reduci. Di un otro 
banda ta hopi empleado ta 
acercando fraccion di PDR, 
bisando cu tin diferente hotel 
ta acerca pa nan firma acuer- 
donan laboral nobo, pasobra 
e mesun ley cu a wordo apro- 
ba den parlamento ta bisa cu 
no por cambia unilateral un 
contracto laboral sin cu e par- 
tido, pues e empleado bay di 
acuerdo. 

PRESION RIBA 
EMPLEADONAN 

Aparentemente tin diferente 
scenario di hotelnan cu ta 
pone situacionnan riba mesa, 
cu ta purba presiona em- 
pleadonan pa firma pa yega 
na un tipo di balansa cu no 
ta bay conoce e aumento di 
6.9% cu AHATA a señala. 
Kier a tende di e minister 
encarga, si ta asina pa loke t 
trata sector di horeca, dia 1 di 
januari, 2014, ta bay tin cam- 
bionan pa loke ta e tema aki y 
kico su mes ta pensa di esaki, 
e parlamentario a termina.Q 


Parlamentario Glenbert Croes: 


Pensioen di biehes ta patrimonio di e pueblo 


ORANJESTAD - Trata- 
mento di e fondo di AZV y 
aumento di edad di pensioen 
ta keda topico di combersa- 
cion, aunke ya caba esaki ta 
tumando luga pa un par di dia 
caba. Fuera di esey e peticion 
di parti di minister di fman- 
cia, Sr. Juan David Yrausquin, 
pa 63 miyon florin adicional 
pa gobierno, como tambe 
e “structureel tekort” di 12 
miyon di AZV a wordo trata 
den parlamento, caminda cu 
e minister a laga sa cu e no ta 
paga. Segun e parlamentario, 
esaki a wordo manda den 
un carga di parti di e organo 
di seguro medico, dia 17 di 
october pa gobierno, infor- 
mando nan di e falta di fondo 
aki, cu sigur lo tin influencia 
negativo pa e calidad di nos 
cuido medico na Aruba. 
PRIORIDAD 
NACIONAL 

Pa bin pidi placa pa hinca 
den fondo di AZV pa sigura 
e cuido medico pa henter e 


pueblo aki, ta un acto basta 
desespera pasobra ta mustra 
cu di berdad tin un problema 
serio den e organo aki. 

Pa nos salud di e pensioen 
di biehes pa e pueblo aki ta 
prioridadnan nacional, segun 
Croes. Pensioen di biehes, e 
pensioen di nos bieunan, e 
pensioen di nos tur, e pen- 
sioen di nos yiunan, ta patri- 
monio di e pueblo aki. 

Tur loke nos ta paga como 
belasting ta fondonan di e 
pueblo aki cu ta bay pa e ad- 
ministrado cu yama gobierno 
di Aruba, pa asina nan sigura 
cu a base di e sentimento di 
“convivencia” social, husti- 
cia social, reparti rikesa di e 
pueblo aki pa un y tur benefi- 
cia di dje, no un grupo chiki- 
to. E ta bira fundamental pa e 
administrado ey tin un con- 
sciencia di loke ta prioridad, 
a base di loke ta mas impor- 
tante na e momentonan ey 


pa parlamento por cumpli 
cun’e, na beneficio di henter 
un pueblo, Croes a splica. 

ESCOGENCIA DI 
GOBIERNO 

Den momentonan dificil ta 
importante pa haci escogen- 
cianan corecto. Ora cu kier 
haci escogencianan corecto, 
unda cu kisas na e momen- 
tonan dificil kier pidi henter 
un pueblo pa cana un camin- 
da di sacrificio, mester per- 
cura pa duna ehempel. Ora 
cu bisa cu gobierno a firma 
un “balanced budged” y cu 
el a viol’e, hera a firme 5 di 
november, ata nan un luna 
despues, ta bin pidi 62 casi 63 
miyon florin mas, violando e 
“balanced budget”. Minister 
di fmancia tambe por a bisa, 
cu por eherce disciplina pro- 
pio rigido. 

A mara nan mes na un ”uit- 
gave plafond” cu nan no por 
pasa gasto di 1.350 miyon flo- 
rin y ta para den parlamento, 


warda pa e otro presupuesto 
bin, pa un biaha mas tin es- 
pacio fmanciero, a base di un 
ciclo fmanciero nobo den e 
bida di gobierno, anto e ora 
por cumpli cu esaki. Ta es- 
cogencianan cu mester haci 
como gobierno, Croes a bisa. 

ULTIMO PAGONAN 
Lamentablemente na opinion 
di fraccion di MEP, esey no 
ta e caso na e momentonan 
aki cu gobierno actual, re- 
cien eligi, un par di reflexion 
di e reunionnan di diahuebs 
referiendo di pensioen di bie- 
hes, cu ta regarda ambtenaar- 
nan. E impresion cu MEP tin 
y ta importante pa e pueblo 
trahado sa. Tur esunnan cu 
ta cay bao di APFA cu ta cay 
bao di NV of fundacionnan 
di gobierno. E probabilidad 
ta grandi cu e aprobacion di 
e ultimo presupuesto suple- 
torio di parti di AVfl lo ta e 
ultimo pagonan di promo- 
cion, periodico, gratificacion 
y indexering y kisas placa di 


di Aruba 

vakantie. 

TRAHADONAN RIBA 
PAYROL 

Croes a menciona cu tin mas 
of menos 150 persona cu ta 
den e “overtoligheidspool”. 
150 persona cu ya caba ta 
riba payroll di gobierno, por 
pone traha, duna trabao. E 
trabaonan di e hendenan cu a 
tuma den servicio, por a pone 
e hendenan aki traha. 

E reflexion cu mep a saca den 
combersacion di e sindica- 
tonan, ta pueblo ambtenaar 
ta bon pa nan sa cu e proba- 
bilidad ta grandi cu e edad di 
pensioen tambe ta wordo au- 
menta te 65 aña. Ta bon pa nan 
sa esey pasobra obviamente 
hisa e edad di pensioen den 
cuadro di AOV pa pensioen 
di biehes pa 65 aña y paga e 
ambtenaarnan nan pensioen 
na 60 aña, e ta bay ta dificil pa 
un hende biba cun’e. Tur esa- 
ki ta a base di escogencianan, 
Croes a bisa. □ 

Hobencita ta haci 
donacion pa duna 
comestibel na hendenan 
den necesidad 



ORANJESTAD - Hoben mucha 
muhe Danbi Velasquez di 9 aña kende 
a haci aña na luna di november no ta- 
bata kier un fiesta ni tampoco a tabata 
kier regalo pa su hacimento di aña 
pero a pidi su mayornan pa na luga di 
esaki inverti e placa den ciudadanonan 
cu no tin di come y tampoco di bebe. 
Velasquez a bisa BON DIA ARUBA 


cu e ta sinti un tristeza ora cu e ta mira 
hendenan cu no tin di come y tam- 
poco di bebe. 

UN IDEA 

“Mi tabata pensa full dia pasobra mi 
a mira hende pober riba caya ta coy 
cuminda di bari sushi anto mi a bisa 
mami pa ban haci’e asina,” Velasquez 
a bisa. Asina su mama a bin yud’e pa 


su deseo wordo cumpli. Asina nan 
a inclui Fundacion pa nos Comu- 
nidad pa por alcansa e hendenan cu 
mas ta den necesidad. 

EHEMPEL 

Segun sra. Indra Stamper, esaki ta 
un ehempel bibo di nos hendenan 
kende nan tin compasion for di 
nacemento cu por florece. 

Den e caso aki por mira con un mu- 
cha di 9 aña a dicidi di su mes cu e 
no kier niun regalo, pero kier yuda 
hende den necesidad. 

CONPAYUDA 
“E1 a wak con hendenan ta biba sin 
cu nan tin cuminda pa come y a 
pensa con e por yuda. Y a conclui cu 
e por yuda di e forma aki pasobra e 
sa cu hendenan lo bay dun’e regalo 
pa su hacimento di aña. Asina a di- 
cidi cu si e pidi cuminda pa e hende- 


nan pober, e ta logra aporta y haci un 
diferencia,” Stamper a bisa. 

CONCRETISAIDEA 
Fundacion pa nos Comunidad kier 
comparti e storia bunita aki cu co- 
munidad di Aruba pasobra un ho- 
ben di 9 aña a logra concretisa un 
idea cu el a haya y haci cu esaki a bira 
un realidad. Stamper ta remarca cu 
cada un di nos tin e deseo pa yuda 
otro den nos pero hopi biaha nos no 
ta concretisa esaki, pero si un mucha 
di 9 aña a logra concretisa esaki, nos 
tur por haci un diferencia. 

REGALO DI DUNA 
Danbi Velasquez di 9 aña di edad, 
kende ta bishita scol di Kudawe- 
cha den klas 3b, ta bisa cu e ta hopi 
contento cu e regalo bunita aki pa 
su hacimento di aña, e hecho di por 
duna tur e combustibel nan aki pa 
otro por tin di come y di bebe.Q 



Parlamento di Aruba a aproba presupuesto complementa di Gobierno 


ORANJESTAD - Manera 
BON DIA ARUBA a pu- 
blica recientemente diaran- 
son siman pasa gobierno 
a entrega un presupuesto 
complementa na Parlamento 
di Aruba pa pidi aprobacion 
pa esaki. E presupuesto 2013, 
cu recientemente a keda en- 
trega na juni 2013, gobierno 
a pidi un ahustacion di mas o 
menos 60 miyon florin adi- 
cional riba e presupuesto di 
1350 miyon florin aproba 6 
luna pasa. 

APROBA 

Esaki a wordo trata e fin di si- 
man aki den parlamento for 
di cual fraccion mayoritario 
di Arubaanse Volkspartij 
(AVP) cu 13 miembro a 
aproba e presupuesto. 

VOTA CONTRA 

Movimento Electoral 

di Pueblo (MEP) kende 
tin 7 miembro y Partido 
Democracia Real (PDR) 
hende tin 1 miembro den 
Parlamento di Aruba a vota 
contra. □ 


















DIALUNA 16 DECEMBER 


A4 |L0CAL 



BON 


Editor 

Caribbean Speed Printers N.V. 
Aruba BankN.V.Acc. #332668 
Caribbean Mercantile Bank N.V. 
Acc. #23951903 

RBC Royal Bank Acc. #1330772 


Sub-Gerente General 


Jaime Mata 


Sub-Gerente Editorial 


Dionne Fradl-Jie Sam Foek 


Redaccion 


Jenisse Thiel 
Lia de Cuba 
Margarita Els 
Maritza Tromp-Lacle 


RedaçtorDeportivo 

Colaborador 


Oscar Vidal 
Seever Krozendijk 


International 


Mariano Heyden 


Fotografo 


Dino Tromp 


Ehecutivo di Benta 


Marijke Croes-Luidens 
Mark Gomes 


Diseño Grafico 


Michael Arendsz 


Aviso y Arte 


Sandra Loefstop 
(Hefe di reservacion) 
Gladis Palomino Silva 
Lando Rafael 
Robert Cortez 


Administracion y 
Distribucion 


Mariette Engelhart 
Martha Arteta de Ariza 
Jenny Lobbrecht - Kelly 


Colleccion 


Evelinda de Cuba - Tromp 


Pre Press 


Luis Fernando Arenas (Hefe) 
Pablo Libre 


Press 


Roland Schenker (Hefe) 
Omar Ramirez 
Yair Gambin 
Francis Dirksz 
Martin Boekhoudt 


Agenda di Noticia 


Associated Press 
New York Press 


Afilacion 


Sociedad Interamerica 
di Prensa (SIP) 


DIRECCION 


Weststraat #22 
Tel: 582-7800 / Fax: 582-7044 
email: noticia@bondia.com 
BON DIAARUBA 

Ta un Corant redacta y imprimi na 
Aruba y ta obtenibel di Dialuna te 
cu Diasabra. Ningun contenido 
por wordo reproduci sin permiso 
di Editor. www.bondia.com 



Acuerdo entre Curoil Aruba y Aruba Ports Authority 

ta faborece ambos partido 



ORANJESTAD - Curoil 
Aruba y Aruba Ports Author- 
ity a cera un acuerdo pa asina 
aki suministra productonan 
na barconan cu ta bin Aru- 
ba. A cuminsa un sondeo di 
e posibilidad for di aña pasa 
y Aruba Investment Bank a 
haci e analisis pa e compa- 
nianan aki por a traha hunto. 
Humphrey Tromp a splica 
con tur cos a cana y e barco 
Zeta 1 a yega Aruba pa haci 
su prome entrega. 

WIN-WIN 

Segun Sr. Tromp, Aruba 
Ports Authority, den su in- 
tento pa duna miho servi- 
cio pa liñanan crucero y di 
carga, a busca posibilidad pa 
bira mas atractivo. Den esey 
a haya e posibilidad pa duna 
fuel, debi cu Aruba ta asina 
sur den Caribe, tin cu busca 
posibilidad pa trece nan aki. 
Den pasado a ripara cu tin 
cierto liñanan di crucero cu 
a cancela pa bin te na Aruba 
y segun Tromp, e posibilidad 
aki APA ta habri un mer- 
cado pa trece mas barco den 
e region aki, na unda cu e 
partidonan APA y Curoil, lo 
beneficia. Esey tabata e meta 
di ora cu a cera e acuerdo pa 
tur dos ta un “win-win” pa 
ambos partido. APA ta hopi 
contento cu oficialmente 
nan por yama un bon bini na 
Curoil. 

SIGURIDAD ABORDO 
DIZETA1 

E barco Zeta 1 ta tene hopi 
cuenta cu siguridad, ora di 


duna servicio di fuel. APA 
ta hopi contento cu nan ta 
cuminsa un era nobo pa tanto 
APA como Aruba en general. 
CUROIL SATISFECHO 
Curoil ta satisfecho di por 
a yega na e acuerdo aki. Sr. 
Yamil Lasten ta director di 
Curoil Aruba y Curoil Cor- 
sou. Nan a establece na Aru- 
ba desde aña pasa pa asina 
cuminsa cu e idea aki. Lasten 
a bisa cu e paso aki ta suma- 
mente importante pa diversi- 
fica e negoshi cu nan tin ac- 
tualmente na Corsou. Lasten 
a bisa tambe cu nan a haci un 
donacion di 25 mil florin na 
Cruz Cora. Pa Curoil dia- 
huebs tabata un dia historico 
cu nan a establece na Aruba, 
cual ta un bon paso pa cosnan 
bon sigui bin. 

BENEFICIO PA ARUBA 

For di aña pasa Curoil a cum- 
insa cu e idea di fuel y a acerca 
APAy por bisa cu mesora nan 


a wordo bon ricibi. Eynan 
a cuminsa cu e combersa- 
cionnan, segun Lasten. E ta 
sigui splica cu esaki ta na 
beneficio na tur dos com- 
pania, na beneficio di Aruba 
tambe, pasobra awor aki 
APA por pone su mes riba 
mercado tambe cu ta brinda 
e servicio di fuel. Curoil ta 


sumamente contento. Nan 
ta aprecia tambe e manera cu 
nan a wordo ricibi na Aru- 
ba. Nan a haya cooperacion 
tambe di Aruba Investment 
Bank, kendenan ta gradici cu 
nan a acerca den e estudio di 
factibilidad. Tambe Curoil a 
gradici Aruba Ports Author- 
ity pa a kere den e proyecto 
aki. Curoil ta mirando si tur 
cos critico y e resultado ta fi- 
nalmente na Aruba cu a lanta 
e compania Curoil Aruba. 
Awo por mira e barco cu ta 
bay haci tur e servicionan di 


fuel. 

SUMINISTRO NA 
C OMUNIDAD 

A haya e impresion di e desa- 
royonan di e dos companian- 
an aki Curoil Aruba y Aruba 
Ports Authority, cu a firma e 
acuerdo pa nan, por cuminsa 
suministra mas miho servi- 
cio na comunidad. □ 

Ir. Edwin Jacobs di SVb: 


E reto di nos fondo di pensioen: Su gasto y su entradanan 


ORANJESTAD - E pensioen di AOV ta un entrada 
masha importante pa hende grandi. Un gran mayoria 
di hende grandi tin solamente e pensioen di AOV Di 
otro banda e fondo di AOV ta ricibi tur luna su entrada 
di primanan cu trahadonan ta paga, hunto cu nan 
doñonan di trabao. 

E ultimo añanan e fondo di AOV ta enfrentando e reto 
di mas grandi den su existencia di 53 aña. E entradanan 
mediante primanan cu trahadonan ta pagando no ta 
yega pa paga tur pensioen tur luna. E fondo di AOV ta 
conociendo deficit. 

E situacion aki basicamente ta consecuencia di dos 
desaroyo importante den comunidad. Di un banda, 
e cantidad di pensionadonan a bin ta aumentando 
continuamente desde 1960. Esaki ta efecto di loke 

nos ta yama e proceso di 
behes di nos poblacion. E 
siguiente grafico ta ilustra 
e crecemento den cantidad 
di pensionado desde 1960 
y e proyeccion cu Banco di 
Seguro Social a haci pa loke ta 
e cantidad di pensionadonan 
te cu aña 2030. 

Den caso cu no trece cambio 
den e sistema di AOV e 
cantidad di pensionadonan 
lo aumenta di 16.885 na 2010 
te na e cantidad record di 
35.222 na 2030. No tin duda 
cu e aumento den cantidad di 
pensionado ta bay acompaña 
cu aumento grandi di e 
sumanan di pension di behes 
cu e fondo lo mester paga na 
pensionadonan. 

Den caso cu e proposicion 
riba mesa keda acepta 
y edad di pension subi 
gradualmente, e cantidad di 
pensionado na 2030 lo keda 
limita na 27.087. E cambio 
den e sistema lo contribui na 
frena crecemento di gastonan 
di e fondo. 

Un otro reto cu e fondo di 
pensioen ta enfrentando ta 
esun di su entradanan na 
prima. E reto aki nos por 
constata na momento cu nos 
studia e cantidad trahado 
pagado di prima cu tin pa 
cada pensioen cu e fondo ta 
paga. 

E siguiente grafico ta 
indica con desde 1960 e 
indicadornan a cambia den 
tempo. Si na 1960, Aruba 
tabata conoce 8,5 trahado cu 
ta paga prima di AOV pa cada 
pensioen di AOV na 2010 
esaki a baha te na 2,6 trahado 
pa cada pensioen. Y den 
caso cu no bin cambio den 
e sistema di AOY e cantidad 
aki lo sigui baha y yega na 1.4 
trahado pa cada pensioen na 
2030. 

Cu e proposicion di 
cambionan actual, e cantidad 
di trahado cu ta paga prima 
di AOV pa pensioen lo 
aumenta un tiki yegando 2,0 
trahado na 2030. Ainda, esaki 
ta keda un reto pa e fondo di 
pensioen di AOVQ 

Candela incontrolabel na Gabilan a pone cu e 
dump a keda cera henter fin di siman 






Mientras cu Serlimar, DOW 
y Brandweer tabata na e sitio, 
varios truck y pickupnan ta- 
bata yega carga cu sushi, nan 
tabata wordo debolbi y man- 
da dump na Parkietenbos. 
Segun un di e trahadonan pa 
e dos dianan aki sigur Gabi- 
lan lo keda cera pa publico, 
te ora nan caba di controla y 
paga e candela aki. 

Diasabra henter dia e candela 
na Gabilan a sigui forma un 
molester pisa pa habitan- 
tenan di e area di Alto Vista, 
Turibana, Sabana Liber, sigui 
bay te na Palm Beach. Dificil- 
mente e candela por a wordo 
corta pa esunnan cu a ta en- 


carga cu e dump, henter di- 
asabra cu alma y cuerpo nan 
a purba na combati e candela 
nan no a logra y a busca ayu- 
do di un compania priva cu di 
diadomingo algo pasa di mey 
anochi, a saca nan ekiponan 
pisa y acompaña pa patruya 
riba motorcycle a transporta 
nan pa Gabilan y den oranan 
di marduga pa mainta nan a 
keda combati e candela, keda 
corta e candela y den oranan 
di diadomingo mainta John- 
son’s Enterprises su ekipo 
a logra paga e candela por 
completo y a alivia e habitan- 
tenan di e area di Noord cu e 
molester di huma.Q 


DIALUNA: 16 di DECEMBER 


DIAMARS: 17 di DECEMBER 


Orario: 4.00 pm. • 7.30 pm. 

FCCA ta sera for dia 19 di Oecember te cu dia 2 di JanuarL 
Nos tey bek na bo servicio cHabiema 3 di Januari 2014. 
Tambe nos ta habri diasabra 4 di Januari 2014 
for di 8'or di mainta te cu 12'or di merdia 


ORANJESTAD - Diasa- 
bra for di oranan tempran di 
mainta, Polis y brandweer un 
biaha mas ta bay na e dump 
di Gabilan pa un candela di 
sushi, mescos cu e dia ante- 
rior. Brandweer no por a haci 
mucho cos, paso e candela a 
origina bao tera y tabata tin 
un par di dia caba cu e lo ta- 
bata saca huma, pero e can- 
dela yega te na e superficie. 
Segun un di e trahadonan di 
Serlimar na e sitio, a splica cu 
nan ta pidi pa tur persona cu 
ta bin tira sushi, pa tira sola- 
mente sushi di cura cu ta di 
mata, y no sushi di cas. Hopi 
biaha esaki no ta wordo res- 
peta y esaki ta e consecuen- 
cia, segun e trahado, loke ta 
pega candela facilmente, ta 


bateria, pida hero of cosnan 
cu contenido kimico, nan ta 
mescla cu otro sushedad y ta 
forma un reaccion kimico cu 
ta pega candela. E candela ta 
bao tera y caminda cu brand- 
weer no por haci mucho, 
p’esey e persona encarga cu 
dump a splica, cu nan ta uza 
ekiponan pisa pa “corta” e 
candela, pa asina e no sigui 
core, nan ta tapa e sushi cu 
varios truck di tera y asina 
nan ta trata di controla e can- 
dela bao tera. E dia anterior 
nan a corta e candela caba, 
door di tapa e area cu ta na 
candela cu tera, pero e cande- 
la aki a sigui core bao tera y a 
sali un poco mas panort unda 
no ta tapa cu tera. E trabao di 
corta candela a wordo haci 


cu ekiponan pisa di DOW, 
Serlimar y unda brandweer 
por asisti tambe a duna un 
man. E candela bao tera ta 
hopi dificil pa combati, paso 
e ta sigui core den e sushe- 
dad bao tera. Tambe e huma 
a forma un molester hopi 
grandi pa e casnan pabao di e 
dump, tambe banda pabao di 
e dump tin un cria di porco, 
segun un di e habitantenan a 
conta cu door di e huma di 
e candela grandi aki, varios 
porco chikito a muri caba. 

Celebra bo birthday, ricibi bo entrada GRATIS! 


' Cuinpra 2 of masentrada di adulto y rfcibi esun dt bo grai 
T Entradanar mesier wordo rewrva y cumpra na e Snfes C< 
De Palmi Tours rlba LG. Smith flJvd cu un IDlocal valido. 

' Por recLima e oferta aki e luria cuba u haci aña soy por i 
solamente un biaha. 

* Pa rnas hformadori, yama 522 '4500. 

Hyatt Place ta bira operador di hotel ehecutivo den Caya Grandi 



Hyatt Place na Jacksonville Airport, Merca. 



ORANJESTAD - Den luna di 
april ultimo representante di e ca- 
dena hotelero prestigioso Hyatt 
a bishita Aruba pa evalua posibel 
operacion di un hotel den Caya 
Grandi. Siman pasa a keda confir- 
ma na Gabinete Mike Eman II cu 
Hyatt, ta bira e operador di e ho- 
tel ehecutivo den Caya G.F. Betico 
Croes. E hotel aki ta bay cay bou di 
e un di e marcanan mas exitoso di e 
corporacion, esta ‘Hyatt Place’. 

Prome Minister Mike Eman a haci 
e anuncio aki diahuebs ultimo du- 
rante un conferencia di prensa ca- 
minda a menciona e hotel aki como 
un di e proyectonan cu ta biniendo 
den centro di ciudad pa eleva su 
nivel como atraccion turistico y co- 
mercial. “Un hotel cu lo contribui 
grandemente na e desaroyo y canti- 
dad di persona cu ta cana den caya. 
Un hotel bon ocupa ta garantisa 
caba un cantidad di hende cu lo ta 
activo comercial y den parti di en- 
tretenimento.” 

E marca ‘Hyatt Place’ ta un con- 
cepto caminda e gigante den ne- 
goshi di hotel ta combina estilo, 
innovacion y convenciencia 24 ora 
pa 7 dia pa siman pa crea un esta- 
dia perfectamente consistente cu 
cada comodidad moderno cu e cli- 
ente merece. E cadena ta ganado di 


varios premio y reconocemento, 
incluyendo e “Highest in Guest 
Satisfaction Among Upscale Hotel 
Chains” segun J.D. Power e aña 
aki. Adicional Hyatt Place ta figu- 
ra como #1 Select-Service Brand 
dor di Business Travel News 2013 
Hotel Chain Survey pa e di dos aña 
consecutivo. 

Na april ultimo e representantenan 
di Hyatt a evalua e tereno cu e in- 
versionistanan a propone y tambe 
a determina cu e diseñonan ta na 
nan satisfaccion. Nan a bay cu e 
informacion aki bek na nan oficina 
principal corporativo pa tuma un 
decision. Nan a gusta e plan aki asi- 
na hopi cu hunto cu e renobacion 
di henter Caya Grandi y centro di 
Oranjestad ta priminti un poten- 
cial enorme pa laga Oranjestad bira 
un localidad excelente pa un hotel 
ehecutivo. 

Mientras tanto, durante ultimo e 
lunanan despues di e bishita di parti 
di Hyatt, cu ta desaroya e proyecto 
a continua cu e prome fasenan di e 
ehecucion di e proyecto cu ta, entre 
otro midimento y test di e tereno. 
Segun Eman, dia cu el a topa cu e 
delegacion di Hyatt, “Aruba ta logra 
un otro ‘milestone’ importante cu 
un hotel di cinco strea situa den 
centro di ciudad. ”□ 

Misa di Aurora a cuminsa 
16 di December 


ORANJESTAD —Awe misa 
di Aurora a cuminsa. Devo- 
tonan ta bishita nan Iglesia di 
Parokia. Trempan den oranan 
di marduga lo tin movemen- 
to riba caya. Misa di Aurora 
ta dura 9 dia. Un bunita peri- 

Scucha wardador di Israel 
Cuidador di bo carnenan, 
revela-Bo 

Mustra bo poder, bin salba 
nos (Salmo 80:2-3 Danki Se- 
ñor nos Dios, 

Danki pa e temporada bunita 
cu nos ta drenta awe, 

Danki cu Bo a duna nos bida 
y salud pa por mira e dianan 
alegre aki yega. 

Henter aña nos a core paki 
paya, manera carnenan pla- 
ma buscando 

felicidad den mil y un cos 
di mundo ma awor, O bon 
Wardador, Bo ta 
conduci nos tur na e fuente 
di felicidad na cuna di He- 
sus, Bo yiu, 

E escohido kende Bo a som- 
bra bo man, e Yiu cu Bo a 
laga crece bira 
fuente (v.18) 

Mustra bo poder y bin 
Si Señor, mustra Bo poder 
Señor kita tur obstaculo cu 
ta den camidan y cu ta stroba 
nos yega cerca 
e Yiu di Bo. 

Bin salba nos for di e pica y 
debilidad cu ta tene nos mara 
y duna nos 

animo y curashi pa prepara 
nos debidamente pa fiesta di 


odo pa celebra e binimento 
di Cristo Hesus. BON DIA 
ARUBA ta haci un yamada 
civico na nos comunidad pa 
bay poco poco den trafico, 
ban evita mas dolor den hog- 
arnan. 



Pasco 

Mustra bo sonrisa, anto nos 
lo ta salba (v.20) 

Laga Pasco di nacemento sea 
pa nos un emocion pasahero, 
Sino un encuentro cu Cristo 
Bibo, E salbador cu a tuma 
nos carga riba 

su lomba y a laga nos hala 
rosea den aire puro di su 
presencia. □ 



Exceso di velocidad ta bisto 
den accidente serio 

palo di luz. E impacto tabata 
asina fuerte cu a saca e chauf- 
feur, cu te ainda ta mustra 
di tabata su so den e auto, y 
lag’e benta riba caminda. 
Cuerpo Policial Aruba lo 
sigui cu e investigacion riba 
e accidente serio aki, pero 
no ta keda sin haci un apela- 
cion riba automobilistanan 
pa baha velocidad, abstene 
di stuur bou di influencia 
di alcohol y pa ta mas atento 
posibel den trafico. “No lu- 
bida cu na cas di un of mas 



ORANJESTAD - Segun 
vocero di polis sr. Lito Lacle 
e exceso di velocidad ta bis- 
to den accidente serio. Den 
cuadro di esaki, polis ta urgi 
automobilistanan pa ta mas 
atento den trafico. 

“Ta masha importante pa 
automobilistanan ta mas 
pendiente den trafico y spe- 
cialmente cu un apelacion 
pa baha velocidad”, Lacle, a 
duna di conoce na e sitio di 
accidente diadomingo main- 
ta trempan. “E situacion den 
cual e auto a keda ta duna bo 
di compronde cu sin ningun 
duda por papia aki di exceso 
di velocidad”. 

Diadomingo pa 5:40am a 
drenta un yamada na Central 
di Polis, den cual e persona ta 
informa di un accidente serio 
riba e caminda di Oranjestad 
pa San Nicolas na altura di 
Pos Chikito # 19-M. Na 
yegada di e prome unidad 
di Polis, a topa cu un Toyota 
Starlet, A-40441 pega contra 
a palo di luz number 4530. 
Polis a constata tambe cu e 
supuesto chauffeur di e ve- 
hiculo tabata drumi riba ca- 
minda dilanti e auto envolvi 
den e accidente, e homber 
tabata herida y su situacion 
na e sitio tabata mustra hopi 
critico. Na e sitio paramedi- 
conan a duna prome asisten- 
cia y a percura pa transporta 
e victima cu urgencia pa 
Hospital pa ricibi tratamento 
medico. 


Specialistanan di trafico a ini- 
cia un investigacion riguroso 
na e sitio, den cual a scucha 
testigo, a midi e caminda y 
a tene cuenta cu tur aspecto 
di e auto cu lo por duna mas 
indicacion di con e accidente 
a sosode. Lor di un prome bi- 
sta ta mustra cu e auto su so a 
baha caminda, perde control 
y a bay dal den varios mata 
prome cu a bin pega den un 


ser keri wardando riba Bo”, 
asina Lito Lacle a expresa. Q 

Dos sospechoso di asalto na Paseo Herencia 

deteni na Hulanda 


ORANJESTAD - Manera 
Bon Dia Aruba a publica, 
Polis a detene 4 sospechoso 
durante razzianan cu a tuma 
luga na Paradera y Palm 
Beach. E razzianan aki tabata 
relaciona cu e asalto arma cu 
a sosode dia 19 di October 
2013 na Time Square na Pas- 
eo Herencia. 

E asaltantenan a bay cu un 
cantidad di joyas y diamanta. 
Den e 4 sospechosonan tin 
un agente di Polis y tambe un 
pareha. 

UN SOSPECHOSO 


LAGALIBER 

Investigacion cu Bon Dia 
Aruba a haci ta mustra cu 
diahuebs e sospechosonan a 
bolbe presenta dilanti Hues 
Comisario. Esaki ta di acuer- 
do cu e procedura stipula pa 
ley. Ta asina cu Hues Comis- 
ario e momento ey ta evalua 
si realmente tin indicacion 
cu cada un di e sospechoso- 
nan lo ta envolvi. Bon Dia 
Aruba por a compronde 
Hues Comisario ta haya cu 
no tin suficiente indicacion 
contra un di e sospechoso- 


nan y a ordena pa lag’e liber. 
E otro tres sospechosonan, 
Hues Comisario a prolonga 
nan detencion na beneficio 
di investigacionnan cu ta an- 
dando. 

DOS DETENCION NA 
HULANDA 

Por a compronde cu diahuebs 
tambe a presenta dilanti Hues 
Comisario, dos sospechoso 
nobo cu recientemente auto- 
ridad di Aruba a pidi nan de- 
tencion na Hulanda. Despues 
cu autoridad di Hulanda, pa 
medio di Ministerio Publico, 


a detene e sospechosonan, a 
manda nan Aruba bou vigi- 
lancia estricto. 

E dos sospechosonan aki, un 
Arubiano y un Surnameño, a 
presenta dilanti Hues Comis- 
ario, caminda nan detencion 
a keda prolonga. E dos sos- 
pechosonan aki ainda lo mes- 
ter wordo interoga y no ta ex- 
clui e posibilidad cu tin mas 
detencion lo por cay. 

CINCO SOSPECHOSO 
DETENI 

Actualmente tin en total cin- 
co persona detene, kendenan 


ta wordo sospecha di lo ta en- 
volvi di un of otro manera den 
e asalto arma na Time Square 
na Paseo Herencia. Bon Dia 
Aruba por a compronde cu e 
investigacion ta masha her- 
metico. Tur e sospechosonan 
ta isola o sea nan no por haya 
bishita. Esaki ta un sistema 
cu Recherche ta uza special- 
mente ora ta den e parti di 
investigacion caminda mes- 
ter interoga e sospechosonan. 
Door di tin nan isola, ta evita 
cu nan lo por cera cabes pa 
duna un declaracion.Q 


Sospechoso na yoramento ta bisa Hues 

Den KIA traficantenan di droga a menasa di lo tuma 

represaya contra su baby 


ORANJESTAD - Un sos- 
pechoso den un caso grandi di 
traficacion di droga pa Cana- 
da, ta bou di enorme presion. 
E motibo di e presion aki ta 
pasobra e sospechoso aki a 
coopera cu e investigacion y 
a basha abou riba tur hende. 
Ta trata aki di Giancarla 
Dumfries, kende hunto 
cu e sospechosonan Gaiza 
Quandt, Francis De Pool, Al- 
len Bridgewater y Shivansh 
Sharma, a presenta dilanti 
Hues pa tratamento di e caso 
penal cu Ministerio Publico a 
cuminsa contra nan. 
Tratamento di e caso aki a 
dura te den oranan di atardi 
y Bon Dia Aruba lo informa 
lectornan kico tur a sosode 
den diferente articulo. 
SOSPECHOSO A BA- 
SHAABOU 


Hues a interoga cada un di e 
sospechosonan y loke a resal- 
ta ta e declaracion di e dama 
Dumfries. 

Hues a puntra Dumfries 
kende a acera su persona pa 
transporta droga. Dumfries, 
den un forma un poco emo- 
ciona, a bisa Hues cu De Pool 
a acerk’e pa e transporte di 30 
December 2012 y el a bisa cu 
e ta para tras di su declaracion 
haci na Polis. 

Hues a puntra si Quandt, 
amiga di De Pool, tambe ta- 
bata presente. Dumfries a 
bisa Hues cu Quandt tabata 
f ey pero e no sa e funcion di 
Quandt pero e sa cu Quandt 
ta amiga di De Pool. 

MENAZA SERIO 
Hues a bisa cu Dumfries a 
declara na Polis cu De Pool 
a priminti 10 mil florin si 

e transporfe keda realisa. 
Dumfries na yoramento a 
bisa Hues cu e kier yuda cu 
e investigacion pero e no por 
sigui biba bou e presion cu 
otronan ta pone riba dje. E1 
a bisa cu e tin practicamente 
1 aña cera na KtA y constan- 
temente e ta wordo menasa 
den KIA cu lo bay mata su yiu 
di 3 aña y cu e mester cambia 
su declaracion. 

Dumfries a bisa Hues cu e sa 
cu el a haci malo y cu el a pa- 
pia e berdad. 

E1 a bisa Hues cu el a trans- 
porta e droga pasobra e taba- 
tin mester di placa. E1 a pun- 
tra Hues ki garantia e tin cu 


nada lo bay pasa su yiu. 

HAYAPLACA DI 
DROGA 

Hues a mustra cu Dumfries a 
menciona den su declaracion 
un tal Doc y Zuki. Dumfries 
a bisa cu e conoce nan. Na 
dado momento Fiscal a cum- 
insa haci preguntanan encu- 
anto otro transporte di droga 
cu Dumfries a haci y placan- 
an cu lo mester a bin for di 
Canada pa Dumfries. 
Dumfries a bisa Hues cu el a 
haya placa for di Canada den 
diferente montante y e placa 
tabata pa e prome biaha cu el 
a transporta e droga cu a bay 
bon dia 29 September 2012. 


E1 a admiti di a pidi amigonan 
pa yuda pa ricibi e placa. E1 a 
bisa cu el a haci esaki pa evita 
cu lo ripara cu e ta hayando 
asina hopi placa. 

Fiscal a puntr’e si De Pool 
tabata envolvi den e prome 
transporte. 

Dumfries a admiti cu e 
prome biaha De Pool a bay 
cun’e den avion pa Canada 
pero no a wordo permiti pa 
drenta Canada. 

Bon Dia Aruba a cubri e caso 
aki den Corte y ta publica 
e parti aki pa asina duna un 
imagen di e menasa cu perso- 
nanan ta haya pa no declara e 
berdad. □ 

Jeroen Dijsselbloem ta politico di aña 



Den Haag, HULANDA 

- Minister Dijsselbloem di 
Financia a wordo scogi pa 
prensa parlamentario como 
politico di aña. E miembro di 
PvdA a wordo describi ayera 
como “inteligente”, “sanger 
friu” y “balansa.” Esey a 
wordo divulga na Radio 1 
(NOS), cu a organisa e elec- 
cion. 

Dijsselbloem a fungi e aña 
cu a pasa como presidente di 
e Eurogroep y tabata tin un 
papel importante den e con- 
frontacion internacional di e 
euro crisis. 

E minister a laga sa di ta sor- 
presa pa e premio, pasobra 
semper e tabata traha tras di 


cortina. “Tabata parce mi mas 
cu logico si Slob, Van der Sta- 
aij y Pechtold lo a haya e pre- 
mio entre nan tres e aña aki,” 
el a bisa. 

E periodistanan a nombra 
lider di GroenLinks, Bram 
van Ojik como e talento po- 
litico di aña. Van Ojik no ta 
un desconoci den politica, 
pero tambe a bin na remarca 
pa e titulo. Esey ta bin segun 
e hurado, debi cu e ta den su 
prome periodo como lider di 
fraccion. 

E politico tabata tin bon bi- 
sta pa e manera competente 
con el a maneha e acuerdo 
di herfst (Herfstakkoord) 
entre oposicion y coalicion. 


“Nunca ta laat pa desaroya 
talentonan nobo. Esey apar- 
entemente a wordo proba”, e 
politico a bisa. 
WILLEM-ALEXANDER 
Ningun di e politiconan a 
hunga un papel principal den 
e hecho politico di aña. E 
televidente y scuchado di ra- 
dio di NOS a scoge for di un 
lista pre selecta e huramento 
di rey Willem-Alexander. 
Tambe esnan cu a wordo 
nomina tabata entre otro e 
“Herfstakkoord” y e pleito 
entre Alexander Pechtold y 
lider di PW Geert Wilders, 
kendenan a yama e lider di 
D66 como un “miezerig 
mannetje”. Q 


“Anouchka van Miltenburg no ta sirbi como presidente” 


Den Haag, HULANDA - 

Anouchka van Miltenburg 
ta, segun varios miembro di 
Tweede Kamer, inadecua pa 
ta presidente di Tweede Ka- 
mer. “E no ta sirbi.” 

Esaki ta segun De Volkskrant 
diasabra, a base di turno di 
cada politico den Tweede Ka- 
mer. 

Sigur ocho fraccion a bisa 
cu Van Miltenburg no tabata 
ilustra suficiente autoridad. 
“E ta tene su mes na regla. 
Un bon presidente no tin 
mester di esey.” 

E lidernan di fraccion, kende 
a bisa esey unanimamente na 
e corant, a bisa cu nan tin du- 
ele di e presidente di Camara. 
“E funcion ta demasiado pisa 
pe.” 

Van Miltenburg ta desde 
september 2012 presidente 


di Tweede Kamer. Segun su 
coleganan, e ta poco conse- 
cuente y ta haci decisionnan 
robes. 

Pa por move Van Miltenburg 
no ta posibel. 

“Si e gabinete cay, e ora e 
problema aki tambe ta solu- 
ciona 

. Nos fraccion no lo tuma e 
iniciativa pa bah’e.” 

REACCION DIVAN 
MILTENBURG 
Van Miltenburg a laga sa via 
su vocero diasabra, cu si e 
lidernan di fraccion tin crit- 
ica riba dje, e ta prefera pa 
tene esaki interno. Den su 
wowonan, prensa no ta for- 
ma e plataforma pa e tipo di 
temanan asina. 

IMPROPIO 

Miembro di Camara di CDA, 
Eddy van Hijum a yama 


e criticanan anonimo di e 
lidernan di fraccion diasa- 
bra como inapropia. Den e 
programa di radio di TROS, 
Kamerbreed, el a bisa cu e no 
ta involucra den tipo di ac- 
cionnan asina. Van Hijum ta 
spera cu su lider di fraccion 
Buma, no ta entre e criti- 
conan sin nomber. 

E1 a sigui bisa cu e ta mara su 
mes na e palabranan di e ex 
presidente di Camara, Frans 
Weisglas den e mesun trans- 
mision. 

E1 a nombra tal declara- 
cionnan anonimo como 
“hopi poco chic”. E no ta 
haya nada bon den bista di 
politica. 

Segun Van Hijum si mester 
di algo di papia entre e lider- 
nan di fraccion y e presidente 
di Camara. □ 



Cinco robo den un anochi na panaderia 

di Tilburg 



Tilburg, HULANDA - 

Den un solo anochi, cinco 
sucursal di un panaderia di 
Tilburg a ricibi bishita di 


ladron. Den un periodo di 
tempo di mas of menos dos 
ora, mas of menos 10 mil 
Euro di e benta di dia a wordo 


horta. Esaki segun Omroep 
Brabant. E doño, Floor van 
Lieshout, ta totalmente 
kibra, segun e medio. E 
ciudadano di Tilburg di 
56 aña ta haya cu ta algo pa 
altera cu riba e cinco luganan 
a comete ladronicia. “Nos ta 
bay tur dia na e tiendanan 
pa wak si tur cos ta na ordo. 
E no ta dushi, pero si e ta 
necesario.” Antisocialnan a 
kibra drenta diabierna anochi 
na sucursalnan na Dongen, 
Drunen, Sprang-Capelle y 
Tilburg. E yiu homber di Van 
Lieshout a pone e videonan 
riba Facebook, caminda 
e ta spera cu un hende lo 
reconoce e malhechornan. 
Van Lieshout a haci denuncia. 
Polis ta investigando e 
ladronicia. □ 


Mayoria Hulandes ta haya 
cu Hulanda mester legalisa 
marihuana 

Den Haag, 

HULANDA - For di 

un sondeo di Maurice 
de Hond ta mustra cu 
65 porciento di esunnan 
cu a wordo puntra, ta 
di opinion cu Hulanda 
mester sigui e ehempel 
di Uruguay. 

Eynan e produccion, 
benta y consumo di 
marihuana no ta wordo 
prohibi mas. 

E sondeo cu De Hond 

a publica ayera ta mustra cu casi mita di e Hulandesnan (45 
porciento) ayega di uza marihuana. Un kwart a uz’e solamente 
un biaha. 

Di e uzadonan di marihuana, tres cuart ta pro legalisacion, 
pero tambe bao di hendenan cu nunca a yega di huma, e 
mayoria ta pro (54 porciento). Q 

CIFA ta aplaudi areglo nobo di belasting cu Hulanda 


WILLEMSTAD - CIFA ta 
hopi contento cu minister 
di Financia, José Jardim di 
Corsou y secretario di es- 
tado di fmancia di Hulanda, 
Frans Weekers, a cera un acu- 
erdo encuanto e areglo nobo 
di belasting. Ta e intencion 
pa e acuerdo drenta na vigor 
dia 1 januari 2015. E acuerdo 
nobo ta reemplasa e areglo di 
belasting actual cu ta data di 


1964. 

Como organisacion di in- 
teres, CIFA riba peticion di 
e ministerio di Financia, a 
sostene e negociacionnan 
y tambe duna conseho na 
e minister di Financia cu e 
negociadonan. E organisa- 
cion ta contento cu e energia 
y tempo inverti a culmina 
den firmamento di un areglo 
nobo. 


Prome centro di 
Polis di Turismo 
(Politur) a bira 
operacional 


WILLEMSTAD - Polis di 
Turismo a bira operacional e 
siman aki. E cuerpo aki ta cay 
herarkicamente bou di Cu- 
erpo di Polis di Corsou. 

E tareanan di e cuerpo POL- 
ITUR ta pa duna asistencia 
na turistanan y mantencion 
di orden y siguridad. Pero 
principalmente e enfoke ta 
pretension di actonan casti- 
gabel. Cu tacticanan special 
di analisis di riesgo, reco- 
mendacionnan pa comer- 
ciantenan of eventonan, con- 
trol y vigilancia mas rigido 
y dedica, den futuro POLI- 
TUR lo mustra su balor. 

E profesionalnan asina na 
e cuerpo POLITUR ta po- 
lis uniforma y arma cu pre- 
paracion di polis, segun nos 
leinan policial ta prescribi. 
Ademas e profesionalnan aki 
a ricibi training adicional riba 
tereno di con atende cu tur- 
ista y Corsou como destina- 
cion turistico. POLITUR lo 
ta hopi visibel riba cayanan di 


Corsou, asina a sigura. 

E iniciativa aki sigur a bini 
na bon momento, sigur con- 
siderando e crecemento den 
cantidad di bishitante y e im- 
portancia di e sector di tur- 
ismo como pilar importante 
pa economia di Corsou. E 
sector aki ta bal e proteccion 
pa sigura cu tur bishitante 
por sinti nan mes “safe” i pa 
Corsou bira y keda un des- 
tinacion sigur pa tur cu ta 
di bishita, asina a bin dilanti 
durante apertura di e prome 
centro di POLITUR den e 
area di Bapor Kibra. E di dos 
centro lo bin na Westpunt. 
Comisario di Polis, Rudsel 
Martina a expresa su satis- 
faccion pa e proyecto cu el 
a yama un desaroyo positivo 
pa e area di turismo. “Pa Cu- 
erpo Policial ta un reto dor di 
sigui duna servicio na turis- 
mo y comunidad di Corsou, 
asina Martina a bisa. E di dos 
kantoor di POLITUR lo 
wordo habri na Westpunt.Q 



Segun CIFA, e firmamento 
ta marca un fin di un peri- 
odo largo di insiguridad. E 
areglo nobo di belasting lo 
yama oficialmente: Belastin- 
gregeling Nederland - Cor- 
sou (BRNC). E ta nifica, cu 
pa e sector fmanciero inter- 
nacional e por sigui brinda 
continuidad na e compani- 
anan internacional existente. 
Banda di esey ta crea bon 
posibilidad pa atrae clien- 
tenan nobo. 

Den e acuerdo automatica- 
mente a incorpora inter- 
cambio di informacion. Es- 
aki mester caba cu e fenom- 
eno, caminda hende ta purba 
di invadi belasting. 


Pa Hulanda, ta importante 
tambe pa regla e asunto di 
reparticion di drechi di cobra 
belasting riba pago di pen- 
sioen pafo di teritorio Hu- 
landes. 

Hulanda di e forma aki kier 
regla e asunto di cobra be- 
lasting riba pago di pensioen 
cu hende na Corsou ta ricibi, 
despues cu nan emigra bin 
biba na Corsou. Ta trata di 
pensioen cu e ciudadano a 
acumula durante e periodo 
cu e tabata biba y traha na 
Hulanda. 

Te cu cinco aña despues cu e 
persona emigra pa Corsou, 
Hulanda tin obligacion di 


cobra e belasting aki, Week- 
ers a splica mas aleu. Ta trata 
di e belasting cu nan ta yama 
“Schenk- en Erfbelasting”. 
Esaki ta nifica un golpi mas 
pa nos yiu di tera di Cor- 
sou y pensionado, cu tempo 
e tabata traha na Hulanda, a 
logra acumula un pensioen 
cu e ta pone banda di e pen- 
sioen di behes cu e ta ricibi 
na Corsou. 

Di e forma aki Corsou ta laga 
mira cu e ta opera un huris- 
diccion den liña cu standard 
internacional di entre otro 
OECD (Organisacion For 
Economico Cooperacion 
and Development) y tambe 
EU (Europese Unie).Q 

Parlamento ta bay debati riba caso di Marvelyne Wiels 


WILLEMSTAD - Parla- 
mento ta debati awe dialuna 
ariba e desaroyonan cu taba- 
tin rondo di minister Pleni- 
potenciario di Corsou na 
Hulanda, Marvelyne Wiels. 
Pa e ocasion aki, prome min- 
ister di Corsou, Ivar Asjes, 
mester contesta preguntanan 
di parlamento riba acusa- 
cionnan contra di e minis- 
ter aki. A surgi hopi incon- 
veniencia algun siman pasa 
rondo di e acusacionnan aki 
contra e minister. E asunto 
a haya atencion den henter 
Reino. Parlamentario Ronald 
van Raak, e parlamentario di 
Socialistische Partij, cu por lo 
general ta vigila desaroyonan 
na e islanan cu tabata forma 
Antia antes, a haci pregunta 
riba e asunto aki, a manda 3 
pregunta pa minister Plas- 
terk, relaciona cu desaroyo- 
nan na Cas di Corsou. E1 a 
puntra, si gobierno di Hu- 
landa sa controla si un CV di 
un minister ta cuadra cu ber- 
dad y si ta berdad cu e min- 
ister a tuma amigo y famia 


den servicio na Cas di Cor- 
sou na Hulanda. Versionnan 
insistente a bisa, cu minister 
Plenipotenciario Marvelyne 
Wiels (Pueblo Soberano) lo 
a falsifica su Curriculum Vi- 
tae, bisando cu el a haci su 
estudio na Haagsche Hoges- 
chool y cu e tabatin un carera 
na ABN AMRO. Tin tambe 
papia di nombramento cu 
supuestamente ta dudoso y 
cu ta hole den direccion di 
nepotismo cu a tuma luga na 
Gas di Corsou na Hulanda. 

E mesun cos ta conta pa gas- 
tonan cu e lo a haci en con- 
exion cu renobacion di Cas 
di Corsou. Version cu e lo a 
tuma hende su mes famia 
den puestonan na Cas di 
Corsou, a lanta basta reac- 
cion den diferente sector di 
nos comunidad. 
Parlamentario independi- 
ente Omayra Leeflang tambe 
a haci pregunta na gobierno 
riba e supuesto iregulari- 
dad nan aki y el a papia as 
ta di nepotismo. Parlamen- 
tario Armin Konket, tambe 


a lansa un serie di pregunta 
riba e nombramento nan 
aki. Amérigo Thodé, parla- 
mentario pa partido MFK a 
cuestiona e asunto aki sev- 
eramente. Plasterk, manera a 
informa caba, a tene su mes 
leu for di e asunto aki. 

No ta na gobierno di Hulan- 
da pa opina riba procedura di 
solicitud den otro pais. Pa 
otro pais opina riba proce- 
dura di Hulanda tampoco lo 
ta na su luga, minister Plas- 
terk ta skirbi Parlamento den 
su contesta. 

Marvelyne Wiels mes, du- 
rante un conferencia di pren- 
sa algun siman pasa cu mes- 
ter bisa no a satisface niun 
hende, a trata di desbarata e 
asunto cu e lo a falsifica su 
CV Mi CV ta riba pagina 
website di Cas di Corsou, ke 
men tur hende tin acceso. Mi 
no a cambia e CV aki tampo- 
co, segun e minister. 

E1 a bisa, cu unico punto 
riba e CV cu mester coregi, 
ta caminda tin para cu e ta 
studiando pa un titulo. Pa 


loke ta e acusacion cu el a 
tuma hende den servicio na 
Cas di Corsou, e minister a 
reconoce, cu el a duna su yiu 
un vakantie job, pero, tabata 
un trabou pa 6 siman, no 6 
luna den forma y tawata den 
forma di vakantie Job pa cua 
el a haya un compensacion di 
vakantie tambe, e minister a 
trece dilanti. 

E minister a ofrece prensa e 
oportunidad pa weita e docu- 
mentonan cu lo ta proba loke 
el a bisa, pero no ta masha cla 
si esaki a tuma luga manera el 
a priminti. 

Nan a mata mi ruman (Hel- 
min Wiels, Red), anto awor 
nan ke mata mi profesional 
y politicamente. Pero esey lo 
no sosode. Tur e cos ta, paso- 
bra mi a cuminsa tuma me- 
dida den Cas di Corsou. 
Wiels a declara na e ocasion 
ey awe dialuna prome min- 
ister Asjes mester contesta 
pregunta di parlamento riba 
e caso aki atrobe pasobra tin 
hopi cos cu no ta cuadra cu 
berdad y ta pidi e biaha aki 


pa prome minister tuma me- 
dida ariba esaki mirando cu 
pueblo ya no tin confiansa 
mas ariba minister Parla- 
mentario di Cas di Corsou 
na Hulanda. 

Mirando cu esaki a haya bas- 
ta atencion den prensa algun 
siman pasa caba y cu manera 
a indica caba, a laga basta pre- 
gunta sin contesta. 

Asjes a bisa anteriormente, 
cu e publicacion negativo 
riba minister Plenipoten- 
ciario Marvelyne Wiels, no 
solamente a tacha nomber 
dje minister, pero cu esaki 
al fmal ta afecta nomber di 
Corsou. 

E1 a pone enfasis, cu minis- 
ter Wiels no tin obligacion 
pa mustra ni un documento 
pa proba nada, pero cu e ta 
dispuesto na mustra e docu- 
mentonan aki. 

E publicacion den caso aki 
tin su embergadura mas 
grandi hopi hende ta kere, di 
acuerdo cu Asjes. Tin basta 
expectativa pa e reunion di 
awe dialuna.Q 


Seis ciudadano a ricibi certificado pa 


KRALENDIJK - Reciente- 
mente seis persona a ricibi 
nan certificado pa por cum- 
insa cana e trayecto pa haya 
naturalisacion di reino Hu- 
landes. Tabata gezaghebber 
interino Sra. Silvana Janga 
Serfilia den su discurso cor- 
tico y a yama bon bini na tur 
esunnan cu ta bay ricibi nan 


certificado pa naturalisacion 
pa bira ciudadano Hulandes. 
Den su discurso a cuminsa 
na bisa kico ta significa tin 
nacionalidad Hulandes y e 
derecho y debernan como ci- 
udadano Hulandes cu bo tin 
derecho riba nan y cumpli cu 
nan. 

Gezaghebber interino a haci 



un peticion hopi noble na e 
hobennan bisando nan si 
dado caso nan bay studia for 
di Boneiro pa na momento 
cu fmalisa nan estudio nan 
por bin duna un aporta na 
desaroyo di Boneiro, como 
cu ya nan mayornan ta per- 
sonanan cu ta yudando Bo- 
neiro den diferente ramo di 
trabou pa adelanto di e isla. 
Mas aleu Sra. gezaghebber 
Janga den su discurso a duna 
palabranan di pabien y a bisa 
cu cada ciudadano cu a aplica 
pa cuidadonan Hulandes, 
tin cu cumpli cu nan obliga- 
cionnan y deber mescos cu 
boso tin e derechonan cu re- 
ino Hulandes ta ofrece cada 
ciudadano. 

Tabata secretarianan di gabi- 
nete di gezaghebber cu a lesa 
e proces-verbaal nan pa asina 
haci e acto legal, caminda 
ciudadanonan residencia na 
Boneiro pa algun aña a haci e 
peticion pa haya cuidadonan 
Hulandes. Na fmal e man- 
datario a felicita e 6 persona 
cu a haya e certificado pa nat- 
uralisacion como ciudadano 
di reino Hulandes. □ 


Uzo di garashi di brandweer 
na Rincon 

KRALENDIJK — Diabierna a cuminsa uza e garashi 
di brandweer di Rincon y e auto brandspuit nobo di for- 
ma oficial. Den presencia di invitado a batisa e garashi 
di forma unico. Construccion di e garashi aki tabata na 
encargo di Pourier Constructions NV E direccion di e 
construccion tabata na encargo di Streefkerk Architects & 
Consultants. E proyecto tabata un encargo di Ministerio 
di Siguridad y Husticia na Rijksgebouwendienst, cu tabata 
responsabel pa realisacion. E brandspuit a keda entrega dor 
di Netherlands Antilles Import & Export.Q 



naturalisacion Hulandes 

ATIA ta mira atras riba un aña 2013 exitoso 


ORANJESTAD- Aña 2013 
tabata uno cu hopi cambio y 
retonan pa ATIA. Na april di 
2013 ATIA a instala su direc- 
tor nobo, kende conhunta- 
mente cu staff y gerencia di 
ATIA a sa di logra varios meta. 
Durante e aña ATIA a (re) 
establece relacionnan cu su 
miembronan y a trata di in- 
forma y involucra su miem- 


bronan mas den e actividad- 
nan y e organisacion di ATIA 
por medio di newsletter y en- 
cuestanan. Comerciantenan 
no solamente tin e conoce- 
mento di actividadnan diario, 
pero tambe e conocemento y 
experiencia relata na retonan 
cu por contribui na ATIA. 
Durante 2013 ATIA di su 
parti a organisa shete tayer 


Bruno Mars y Juan Luis 
Guerra presente na e di 
cinco edicion di Curaçao 
North Sea Jazz Festival 



ORANJESTAD- Dia29Y30 
di augustus Curaçao North 
Sea Jazz Festival ta celebra su 
prome lustro. Anto esey lo 
para bira un fiesta grandioso. 

E prome nombernan cu por 
anuncia pa e edicion di hu- 
bileo ta papia pa nan mes: 
Bruno Mars y Juan Luis 
Guerra lo duna nan presen- 
tacion riba tereno di festival 
na World Trade Center na 
Piscadera Bay. 

Bruno Mars ta un cantante 
cu ta gosa di hopi aprecio i 
e tin un fama sin igual. E ta 
tambe compositor, produc- 
tor y musico. 

E ta nomina 18 biaha pa 
Gammy Award y a resulta 
ganado tambe, e tin mundi- 
almente mas cu 115 miyon 
disco single bendi. Su album 
actual Onorthodox Jukebox 
y su album di debut Doo- 
Wops & Hooligans en total a 
yega mundialmente na e can- 
tidad di 60 x un disco di pla- 
tina. Segun Billboard, Mars a 
score su prome hitnan num- 
ber 1 di e “Hot 100”, mas lihe 
cu tur otro artista masculino 
for di epoca di Elvis Presley. 
Como cantante, composi- 
tor y productor, Mars tin un 
catalog impresionante cu 22 
hit “Hot 100”. Bruno Mars 
cu su banda di 8 musico 

The Hooligans actualmente 
ta riba un gira mundial cu 
tur carchi ya caba completa- 
mente bendi y diadomingo 2 
di februari 2014 lo e presenta 
durante e Pepsi Superbowl 



XLVIII Halftime Show. 

Pa Juan Luis Guerra esaki lo 
bira e di dos bishita na e fes- 
tival. 

Na 2011 e rey dominicano 
di merengue tambe tabata 
huesped, caminda el a duna 
un presentacion di kita som- 
bre cu te ainda ta hopi bon 
comenta. E ta varia meren- 
gue y salsa cu bachata, mes- 
cla cu Afro-pop, jazz y can- 
tica folklorico. Pa casi 30 aña 
Juan Luis Guerra ta un di e 
artistanan Latino mas respeta 
na mundo. 

Cu mas di 30 miyon disco 
bendi, 15 Latin Grammy 
Awards, 2 Latin Billboard 
Awards y 2 Grammy’s keto 
bay e ta comanda e listanan 
di record. 

Pa e motibo aki e organisa- 
cion ta contento cu nan por 
yam’e bon bini un bes mas 
na aña 2014. 

Diasabra 30 di augustus Juan 
Luis Guerra ta habri e anochi 
riba tarima di Sam Cooke. 
Riba e mesun tarima ey, Bru- 
no Mars ta clausura e anochi. 
Anticipando previamente 
e festival, diahuebs 28 di 
augustus lo tin un conci- 
erto gratis riba e tarima Sam 
Cooke na e tereno di festival. 
Metropole Orkest lo brinda 
un homenahe na e musico 
yiu di Corsou Doble R (Ri- 
gnald Recordino), cu entre 
otro Karin Bloemen, Izaline 
Calister, Giovanca, Ompie 
Stefania y Randal Corsen.Q 



riba diferente temanan actual 
relata na comercio. Di e for- 
ma aki ATIA kier contribui na 
informa su miembronan, co- 
merciantenan y empleadonan 
cu informacion valioso cu lo 
por yuda e companianan. 

Tambe ATIA ta consciente 
di su rol den comunidad. 
Na februari ATIA conhunta- 
mente cu management team 
di KIA a organisa un dialogo 
multi disciplinario, na unda 
sector priva y publico a inter- 
cambia di opinion y experen- 
cia en cuanto integracion di 
expresonan den nos mercado 
laboral y comunidad en gen- 
eral. Preveni criminalidad pa 
comercio y comunidad en 
general ta e idea basico tras di 
e iniciativa aki. 

Tambe di suma importancia 
tabata e colaboracion entre 
ATIA y Colegio EPI, pa in- 


forma e studiantenan di dife- 
rente sector di EPI di kico ta 
e rekisitonan en cuanto con- 
ocemento, actitud y habilidad 
social cu mester pa eherce 
cierto trabounan. Trahando 
hunto, institutonan di for- 
macion profesional y com- 
erciantenan, por contribui na 
crea un miho combinacion 
entre estudio y trabou. 

Eventonan organisa pa ATIA 
cu ta destaca e aña aki ta e 
Debate Electoral 2013, or- 
ganisa conhuntamente cu 
Camara di Comercio, y ATIA 
su Corporate Gala Dinner. 

Pa 2014 ATIA lo sigui contri- 
bui na conocemento di am- 
bos comerciantenan y traha- 
donan pa medio di tayernan, 
training, y otro actividadnan. 
Na januari 2014 ATIA lo ta 
introduciendo su Education 


and Training Center, cu tin 
como meta stimula e buskeda 
continuo di conocemento 
y habilidad social pa contri- 
bui na maximalisa produc- 
tividad na pia di trabou. Pa 
medio di subscripcion na un 
newsletter, no solamente nos 
miembronan, pero tambe 
empleadonan y comunidad 
lo wordo informa di e activi- 
dadnan, tayernan y training 
cu ATIA lo ta organisando 
durante 2014 conhunta- 
mente cu diferente compania 
y profesionalnan. Mas en ad- 
elante, ATIA lo anuncia con 
pa subscribi na e newsletter. 

Finalmente, ATIA por mira 
atras na un aña fructifero y 
exitoso y kier a desea nos 
miembronan, comercian- 
tenan y comunidad di Aruba 
en general un feliz dianan di 
fiesta. Q 

Trahando den Aruba su industria di turismo a ricibi certificado 



ORANJESAD - AHATA den co- 
laboracion cu otro partner den tur- 
ismo, recientemente a organisa un 
programa di 2 dia di maneho y certi- 
ficacion cu a tuma luga na Alhambra 
Ballroom. 

E programa di ServSafe ta ofrece ger- 
entenan practica esencial pa por yuda 
nan crea un cultura di bon maneho 
den nan departamento. Esaki ta e 
unico rijs den industria di servicio 


culinario pa por yuda proteha salud 
di clientenan y pa mehora calidad 
di trabou di empleadonan y na mes 
momento garantisa bon nomber di 
e negoshi. E 52 participantenan cu a 
pasa nan examen cu exito, a wordo 
cualifica door di American National 
Standard Institute (ANSI). E partici- 
pantenan a ricibi nan certificacion di 
5 aña di ServSafeManagement duran- 
te un ceremonia organisa pa AHATA 


dialuna 2 di December na Sunset 
Garden Ballroom na Divi Aruba 
Phoenix Beach Resort. 

Un gradicimento na tur e participan- 
tenan cu boso entusiasmo y na tur e 
companianan cu a duna oportuni- 
dad pa por a participa na e training 
aki: Manchebo Beach Resort & Spa, 
Aruba Ostrich Farm, The Mill Resort 
& Suites, Gari & Wasabi Aruba, 
Marriot Aruba Ocean Club, Marriot 


Aruba Surf Club, Grand Occidental 
Aruba, Chalet Suisse Restaurant, Talk 
of The Town Beach Resort, The Ritz- 
Carlton Aruba Hyatt Regency Aruba 
Resort & Casino, Tiara Air Aruba, 
The Westin Resort & Casino Aruba, 
Bucuti & Tara Beach Resorts, White 
Modern Cuisine, Divi Mega Resorts, 
University of Aruba, Aruba Hotel 
& Tourism Associationy La Cabana 
Beach Resort & Casino. □ 


Delegacion di Korea ta bishita Parke Nacional Arikok 



ORANJESTAD -Miem- 

bronan di 4 The Green Tech- 
nology Center of Korea 
(GTC-K) y ‘ The Korean In- 
stitute of Science and Tech- 
nology (KIST) a bishita Parke 
Nacional Arikok pa un excur- 
sion informativo. E excur- 
sion a wordo organisa door 


di Parke den colaboracion cu 
Utilities Ny Freezone Aru- 
ba, TNO y WEB Aruba 
NV E delegacion Koreano 
a haya e tremendo oportuni- 
dad di cera conoci cu dife- 
rente proyecto sostenibel riba 
nos isla y tambe cu nos plan- 
ta di awa cu ta produci cori- 


ente y awa pa bebe, di un 
calidad unico, pa full nos isla. 

E delegacion Koreano a sigui 
pa Parke Nacional Arikok na 
unda informacion extenso a 
wordo duna di diferente sitio 
den Parke, investigacionnan 
canando, e importancia di 


Parke y tambe Parke su plan- 
nan pa futuro. E delegacion y 
representante di Parke, Indra 
Zaandam, a haya e oportuni- 
dad di intercambia perspec- 
tiva riba tereno di energia 
alternativo, e futuro di ener- 
gia alternativo y tambe impli- 
cacion nan pa naturalesa na 


Aruba. E excursion a sigui 
cu un almuerso tradicional, 
durante cua e delegacion a 
haya e oportunidad di sabo- 
ria e sabor di cuminda tipico 
Arubiano. Parke Nacional 
Arikok ta sumamente honra 
cu bishita di miembronan di 
KISTyGTC-K. □ 


Biblioteca habri pa studiante y miembro durante vakantie 


ORANJESTAD -- Durante vakantie escolar di 
Pasco binidero, Biblioteca ta keda habri mas tanto 
dia cu ta posibel pa por duna studiantenan espa- 
cio pa studia, y usuarionan haci uzo di e servicio 
di informacion y e coleccion amplio di buki pa lesa 
durante vakantie y tambe e Internetroom y WIFI 
gratis. 

Vakantie di fin di aña pa hopi ta un periodo cu tin 
mas tempo pa lesa, mas tempo pa bishita biblioteca 


cu famia henter y mas tempo pa traha riba tarea di 
scol cu mester keda cla pa januari. Pa por cumpli 
cu e demanda pa e servicio di biblioteca ta cera me- 
nos dia cu ta posibel. Biblioteca Nacional Aruba ta 
habri dia 20 di december te 4or Dialuna dia 23 di 
december segun orario regular. Biblioteca Nacio- 
nal Aruba ta cera pa e dianan di Pasco, dia 24 te cu 
26 di december. Biblioteca ta habri diabierna dia 27 
di december, orario normal. Dialuna dia 30 di de- 


cember biblioteca ta habri te 8or di anochi. Dia 31 
di december te cu dia 2 di januari biblioteca ta cera. 
Porta ta habri bek diabierna dia 3 di januari segun 
orario normal. Esaki ta mescos pa Dept. Arubiana. 
Gerente y staf di Biblioteca Nacional Aruba ta de- 
sea henter pueblo di Aruba dushi dianan di fiesta y 
un bon cambio di aña. Gerente ta spera tambe cu 
tur bishitante y miembro ta bishita biblioteca du- 
rante vakantie di fm di aña. □ 

Prome Minister Eman y Minister di Infrastructura a supervisa 

ultimo detayenan den Caya Grandi 



T* 


ORANJESTAD - Despues 
di comparti informacion cu 
prensa y contesta pregun- 
tanan, Prome Minister Mike 
Eman y Minister di Infra- 
structura Benny Sevinger a 
haci un recorido di tanto e 
tres plasanan nobo den cen- 
tro di ciudad, como tambe 
di Caya Grandi riba su mes. 
Compaña pa Jossy Figaroa y 
Marlon Croes di Departa- 
mento di Obranan Publico 
como tambe contratista Ja- 
meel Khan, a pasa na Plasa 
Daniel Leo, Chipi Chipi y 
fmalmente Nicky Habibe pa 
personalmente supervisa con 
e trabounan ta bayendo. 
Ambos a haya splicacion di e 
funcionamento y diseño tras 
di cada fontein. Por ehem- 
pel, esun grandi na Plasa 
Daniel Leo ta sirbi tambe 
como podium caminda pre- 
sentacionnan publica por 
tuma luga. E fontein na Plasa 
Chipi Chipi, entre Penha y 
La Moderna ta un area buni- 
ta y refrescante. Tur esaki ta 
forma parti di e idea cu e es- 
pacio nan publico mester por 
ofrece oportunidad di inter- 
accion. 

Den e caso di Plaza Nicky 
Habibe, tampoco ta trata 
di djis klinkers y palonan 


di sombra. Aki a instala un 
sistema compleho di spuit 
nan den e vloer cu, compa- 
ña cu luznan, ta bay crea un 
ambiente unico pa chikito 
y adulto. Riba e potret por 
tuma nota di e camara bou 
tera di control pa tur e el- 
ementonan aki. Presente na e 
sitio tabata tambe tecniconan 
cu ta fmalisando e aspecto di 
electricidad y funcionamento 
di e aparatonan aki. 
Simultaneamente otro grupo 
di trabou ta trahando riba e 
sistema di siguridad di tram 
riba diferente punto di Caya 
Grandi. Esaki ta e ultimo par- 
ti den e trabounan di imple- 
mentacion luz y hefboom pa 
regula e trafico di auto hunto 
cu e paso di tram y tambe 
peatonnan. 

Pa ambos mandatario tabata 
un satisfaccion di wak con 
tur cos ta cay na su luga pa 
loke ta trata e renobacion di 
Caya Grandi, incluyendo 
e renobacion di edificio y 
negoshinan cu ta tumando 
luga di parti di empresario y 
inversionistanan nobo. Tur 
esaki ta creando hunto e am- 
biente nobo cu kier trece pa 
centro di ciudad, esta un luga 
bunita, sano y agradabel den 
dia, pero tambe anochi.Q 

Auto ta perde control y ta keda bolter bay cay den mondi 



ORANJESTAD- -Diasabra 
algo prome cu 9’or y mey 
di mainta ta sosode un acci- 
dente basta serio na Barcade- 
ra, na altura di Young Fellow. 
Un cabayero manehando un 
Hyundai shinishi tabata bah- 
ando di pariba cu un velocid- 
ad basta halto, segun comen- 
tarionan na e sitio, e lo tabata 


pustando cu un auto cora 
y na dado momento e lo a 
touch e auto cora y mesora a 
perde control, hala na su man 
robes, baha den e rooi dilan- 
ti di Young Fellow y a keda 
bolter bay pega den mondi. 
Na momento cu el a hala na 
su man robes, di pabao tabata 
biniendo un dama cu su baby 



den auto y e dama a mira 
loke tabata pasando cu e auto 
shinishi, el a spanta dal brake 
di golpi y su baby di mas o 
menos un pa dos aña, a bay 
dal su cabes hopi duro den e 
auto. Mesora a pidi presen- 
cia di Polis, Ambulance y di 
brandweer, paso na prome 
instante a kere cu e chauf- 
feur di e auto shinishi lo ta- 
bata pega den e auto, pero 
a resulta cu no tabata asina, 
pero Personal di brandweer 
a yuda e personal di Ambu- 
lance pa saca e chauffeur for 
di den e auto y saca e auto 
for di e mondi unda el a bay 
cay. Dos ambulance a yega 
na e sitio y despues cu per- 



sonal di ambulance a trata e 
chauffeur na e sitio, a trans- 
porta e victima pa hospital 
cu urgencia, mientras e otro 
ambulance a haci un chekeo 
medico na e sitio cu e baby, 
kende tabata cu su mama den 


auto y a dal su cabes na mo- 
mento cu su mama a dal un 
brake. 

Polis di Santa Cruz a tene e 
caminda cera mientras polis 
di trafico tabata atendiendo e 
accidente aki. □ 



Reglamento di cuenta di 
ladronicia di auto den 
Rondweg 



ORANJESTAD-- Dia- 
bierna anochi algo pasa di 
8’or, varios unidad di polis 
ta wordo manda cu urgen- 
cia na un adres den Rond- 
weg na Dakota. Un grupo 
di hende a haya nan Toyota 


Tercel blanco para dilanti 
un cas, e auto aki a wordo 
horta aparentemente pa un 
hoben. Algun rato prome 
e famia lo a mira e auto aki 
caba den Dadelstraat pero e 
hoben a ranca bay cu e auto y 



nan a perde di bista. E doño a 
bolbe topa e auto cu e hoben 
na stuur y algun rato despues 
nan ta haya e auto na e cru- 
sada T di Rondweg cu Potre- 
ro weg para. Aparentemente 


nan sa cu e hoben lo ta biba 
na e cas na e skina y lo taba- 
ta kier a regla cuenta cu ne. 
Polis a papia cu e señora cu 
lo ta doño di e auto, e tabata 
mustra basta altera. Despues 


nan a coy nan Toyota Tercel y 
bandona e sitio. Polis a tuma 
tur dato di e señora, e seño- 
ra a splica cu e tata a hinca 
e yiu den auto y a bandona e 
sitio.Q 

Accidente pa falta di duna preferencia dos persona herida cual uno ta serio 


ORANJESTAD — Diado- marduga, ta sosode un ac- 
mingo algo prome cu l’or di cidente bastante serio ariba 



e crusada di George Madu- 
rostraat cu Vondelaan. Un 
dama manehando un Mazda 
berde tabata biniendo di 
pariba den George Madu- 
rostraat y pa un of otro mo- 
tibo no a para na e crusada 
aki y a subi e crusada sin 
duna e auto Toyota Co- 
rolla shinishi maneha pa un 
cabayero, cu tabata biniendo 
di pariba preferencia, E im- 
pacto tabata asina fuerte, cu 
el a benta e dos autonan aki 
riba e tereno bashi net pazuid 
di e crusada. 

Segun un habitante a conta 
cu el a djis tende un brake 
hopi cortico y e impacto 
fuerte, no ta conoci kico por 
a pasa cu e dama cu e no a 
para na e crusada peligroso 
aki. E dama di e Mazda berde 
a keda seriamente herida cu 
kap na cabes, aparentemente 
e no tabata tin faha di sigu- 
ridad bisti y a bay cay te den 
e stoel di ocupante. E chauf- 
feur di e Toyota Corolla taba- 
ta levemente herida y tabata 
cana rond, aparentemente 
e lo a caba di sali for di un 
comemento di Pasco cu co- 
leganan, kendenan despues 
di un rato tambe a yega na e 
sitio. 

Polis y ambulance a presenta 


na e sitio despues cu personal 
di ambulance a trata e dama 
a transport’e cu urgencia pa 
hospital, e otro ambulance 
a transporta e chauffeur di e 
Corolla cu tabata levemente 
herida. Mientras cu ambu- 
lance tabata bayendo hos- 
pital, pa casualidad, mama 
di e dama tabata pasando 
riba Vondellaan y ta recon- 
oce auto di su yiu, mesora e 
mama ta baha y ta bira deses- 
pera, polis ta manda e mama 
bay hospital, pero e mama 
no por a reacciona, despues 


di basta rato cu mas hende a 
papia cune el a dicidi di bay 
hospital cerca su yiu. 
Specialista di trafico tambe 
a bay na e sitio pa haci mas 
investigacion mirando cu ta 
trata di un accidente basta 
serio. 

E crusada di Vondellaan cu 
George Madurostraat a keda 
pa basta rato cera, pa mas o 
menos 3’or y mey di mardu- 
ga na momento cu specialista 
di trafico a caba cu e inves- 
tigacionnan necesario a habri 
e caminda bek pa trafico.Q 


Un preso a pone fin na su 
bida den cel na KIA 

ORAJNESTAD— Diasabra den oranan di marduga, na 
momento cu un cuidado di preso di KIA a bay controla e 
cel di e preso Guerrero a bin topa G. horca, den baño. Su 
curpa no tabata duna señal di bida mas. Guerrero a keda 
sentencia como un di e dos asesinonan, di nacionalidad 
Dominicano, cu a atraca e doño di Papilon Snack Truck 
dilanti di Postkantoor y brutalmente a asesina su victima. 
Esaki a sosode na 2003. E otro asesino aparentemente lo 
a sali liber algun aña pasa, pero Guerrero su detencion a 
keda prolonga pa motibo cu el a ataca cuidado di preso y 
presonan lagando nan herida. Aparentemente, segun un ex 
preso, Guerrero ta cera apart, paso e ta un persona pelig- 
roso y mentalmente no mucho bon. No ta conoci unda, ki 
dia of si ta dera Guerrero na Aruba of si su famia lo manda 
busca e curpa y dera G. na su pais natal.Q 


Bo tin un debe di belasting bieu? 



E ora bo por bin na remarca pa yn areglo di pago Hexibel te cu 31 di decernber 201 3 . 

E areglo di pago aki ta tonta pa tur cobransa cu tin ur fecba te cu 31 di december 2012 y ta 
valido pa persona priva. comerdante y empresa, 

E t>pneftcionan di e areglD di piiqo flexlbel aki: 

ÉJo ta haya mat tempc pa paga bo debe di befastm g bek. 

Ta dependG con grandi e debe di bela&ting ta y con ecapacidad di pago ia, un 
persona priva por baya un areglodi pago fo'i 12 te cu maximo 4B furm. Pa comertiante y 
empmsa e ta fo'i 6 ce ai maximo óOfuna. 

Den tierto caio, hwta bo por baha bo debe di beiasting* 

Si bo ta paga 25% of mas di bo debe di belasting den un solo biaha> bo no tin mesterdi 
paga boet y interes ritao e parti aki mas. 


Pa mas infomnaclon bo por yama na tdcfon 522-7 425 of consulta e notanan informativo. 
Esakinan ta obionibel na recepcion. servicio pa diente y via www.siad.aw. 

No Faga bo debe di belasting crece. Bin awo na Oepartamentodi Impuesto pa haci un areglo 
dipago flexibei. 


D&partamento d\ Impuesto 

Auto ta dal un peaton na Shiribana y ta core bay 




ORANJESTAD— Diasabra 
marduga pa mas o menos 
2’or y mey, polis y ambu- 
lance ta wordo manda cu ur- 
gencia na Shiribana un poco 
pariba di Subway Paradera. 
Na yegada nan ta topa cu un 
persona di edad herida cu 
kap na cabes y cu pia apar- 


entemente fractura. Ta con- 
stata cu aki ta trata di un caso 
di dal y core bay. Segun per- 
sonanan na e sitio ta conta cu 
un auto aparentemente Su- 
zuki Swift shinishi, lo a dal 
e persona y no a para pa su 
responsabilidad. E persona 
herida ta conoci den e bario 


di Paradera como Chefa y 
tabata bayendo su cas cu ta 
keda cerca eybanda. Despues 
cu personal di ambulance a 
trata Chefa na e sitio a trans- 
porte cu urgencia pa hospi- 
tal. E caso aki di dal y core 
bay ta den man di autoridad 
pa mas investigacion. □ 


Accident pa falta di duna preferencia na crusada di Caya Musica y Bubali 



ORANJESTAD- -Diasabra 
marduga algo prome cu l’or, 
Patruya di Noord ta wordo 
manda na e crusada di Bubali 
cu Caya Musica pa un acci- 
dente cu a caba di tuma luga 
y unda tin un persona herida. 
Na yegada polis ta bin com- 


pronde cu aki ta trata di un 
accidente caminda un di e 
partidonan no a duna pref- 
erencia. Un Dodge Caravan 
blanco maneha pa un dama 
Hulandes tabata biniendo 
di pazuid y a subi e crusada 
sin duna un Hyundai Getz 



blauw cla preferencia cu ta- 
bata biniendo di pariba. E 
impacto a laga e dama Hu- 
landes levemente herida. 
Ambulance a yega na e sitio 
y despues di a trata e dama na 
e sitio a transporf e pa hospi- 
tal pa un chekeo medico mas 
avansa.Q 

Comunicado di sr. Guillfred Besaril di MEP 

CPT rapport 2013; Un misterio mas! 


ORANJESTAD - Sr. Be- 

saril, Parlamentario pa Frac- 
cion di MEP a elabora cu un 
di e motibonan grandi pakico 
tin hopi aspecto den Husticia 
ta bayendo fout ta pa motibo 
cu no tin un plan strategico di 
parti di gobierno. 

“No tin un maneho di parti 
di e minister di Husticia y 
pa nos di Fraccion di MEP e 
ta totalmente inaceptabel pa 
bo bin di es forma aki Par- 
lamento! Un Parlamento cu 
ta respeta su mes y cu kier 
haci su trabao di control na 
un forma serio, mester di un 
nota di maneho cu ta husti- 
fica e gastonan di gobierno. 
No ban papia mes di yega e 
cas di Pueblo pa pidi pa keur 
un presupuesto supletorio di 
es forma aki, pa motibo cu e 


pregunta grandi ta keda “Ta 
na unda e placa a wordo gasta 
anto?” 

Obviamente e no a bay na e 
promocion di esunnan cu 
SI merece esaki na KIA. Ni 
tampoco na materialnan ba- 
sico cu nan mester pa ehecuta 
nan trabao. Tampoco bo no a 
mir’e na e edificio, ya cu esaki 
ta bayendo cu pasonan gigan- 
tesco atras! 

No ta pornada Fraccion di 
MEP a pidi pa drenta KIA 
pa un bishita di trabou. Na 
dos ocasion den pasado a pidi 
esaki caba, pero lamentable- 
mente nos peticion no a wor- 
do honra. Nos fraccion den 
Parlamento a caba di manda 
un tercer peticion dirigi na e 
management team di KIAy ta 
spera cu e biaha aki SI e bishi- 


ta tuma luga. De lo contrario 
e pregunta lo bira “Kico bo 
tin di sconde?” 

Sr. Besaril ta sigui bisa cu 
durante campaña electoral a 
yega den su post box e rap- 
port di CPT 2013 (Com- 
mittee for the Prevention of 
Torture), pero cu su persona 
a opta pa no elabora riba dje 
durante campaña y haci poli- 
tikeria cun’e sino pa warda e 
momento adecuado pa trece 
esaki pa dilanti y elabora na 
un manera serio riba e conte- 
nido di e rapport. 

E momento a yega y dialuna 
proximo su persona lo cu- 
minsa elabora riba e conte- 
nido di e rapport di CPT, pa 
motibo varios di e puntonan 
menciona den e rapport ta 
cuadra cu varios di e kehonan 


cu a scucha cerca e personal 
di KIA cu bay accion dialuna 
dia 9 di december cu a pasa. 

E accion aki ta pone un y tur 
realisa cu locual ta poni den 
e rapport aki di CPT 2013 ta 
un realidad cu esunnan den 
KIA ta biba cun’e. Dicon e 
rapport aki a keda scondi y no 
a sake prome cu eleccion, ta 
un misterio cu lo confronta 
e Minister di Husticia cun’e. 
E ultimo rapport di CPT cu 
tabata conoci oficialmente 
tabata esun di 2011. Minister 
di Husticia mester lanta for 
di soño y cuminsa asumi su 
responsabilidad politico, siña 
di trata su personal cu respet 
y caba di cumpli cu e com- 
promiso cu e la asumi for di 
2009. 

Minister di Husticia mester 



bin cu un plan strategico y 
cuminsa ehecuta esaki lo 
antes posibel. E meneer aki 
mester comprende for “once 
and for all” cu loke e la bin ta 
haci como Minister durante 
e ultimo 4 añanan ta un falta 
di respet na e Pueblo votado 
cu a deposita nan confiansa 
den su persona, Parlamen- 
tario di MEP sr. Guillfred 
Besaril a termina. □ 


Segun Comunicado mandapapartido AVP 

Minister Michelle Hooyboer-Winklaar invita durante celebracion 
di Pasco pa studiantenan di EPB San Nicolas 



ORANJESTAD, Aruba - 
15 di december 2013: Reci- 
entemente a tuma luga un 
celebracion special di Pasco 
pa studiantenan di EPB San 
Nicolas. Separa di e alumno 
y docentenan, a invita algun 
personahe conoci den comu- 
nidad pa por a hiba palabra y 
di por a sirbi como inspira- 
cion pa e studiantenan. Entre 
nan a conta cu Minister Mi- 
chelle Hooyboer-Winklaar 
di Enseñansa y Maneho di 
Famia, banda di algun cara 
conoci for di e mundo di de- 
porte. E evento a tuma luga 
durante oranan di dia na 
Sta. Theresita Center na San 
Nicolas y Minister Michelle 


Hooyboer Winklaar tabatin e 
placer di combersa cu e ho- 
bennan un rato. 

Minister Michelle Hooy- 
boer-Winklaar a pone hopi 
enfasis riba e trayectorio pa 
cu nan educacion, cu sin 
duda lo no ta nada facil pero 
e ta keda na cada un pa sur- 
pasa y alcansa nan meta fmal. 
Den esey tur hende ta spera 
di por caba nan scol, haya un 
bon trabou y pa por forma 
un carera pa por biba un bida 
digno y feliz. “Boso lo topa cu 
hopi baranca na caminda. No 
give up. Hala e barancanan 
un banda of desvia di nan y 
sigui semper pa dilanti”, asina 
Minister Hooyboer Winklaar 


a conseha e hobennan cu ta- 
bata scuchando e mandatario 
cu masha atencion. E manda- 
tario a subraya e hecho cu fu- 
turo di e studiantenan ta den 
nan propio man, pues ta keda 
na nan awe, kico of kende 
nan lo ta mañan. 

Separa di e Minister di Ense- 
ñansa, e mainta a conta cu 
presencia y participacion di 
dos hoben cu hopi experien- 
cia den e mundo di deporte 
cu tambe a hiba palabra na 
e hobennan y a conta di nan 
experiencia den nan me- 
sun bida. Aki nos ta referi 
na e futbolista Jonathan 
Lake y e beisbolista Eugene 
Kingsale.Q 


Segun Comunicado mandapa Partido MEP 

Colegio Arubano a organisa concierto di Pasco y anochi di talento 



ORANJESTAD — Colegio Arubano manera ta 
tradicion a organisa un concierto di Pasco cu e 
Musicians of Colegio Arubano MOCA. Tambe 
tabata tin e anochi di talento cu hopi talento di e 
scol mes. Entre otro candidatonan pa examen di 
HAVO cu e materia di CKV (Culturele en Kunst 
Vomring) a duna varios presentacion pa deleita e 
publico. Por a nota un interes hopi grandi, entre 
nan Parlamentario Evelyn Wever-Croes. 

E talentonan cu a keda exponi a varia di baile, can- 
to y actuacion, bow guia di juffr. Femke Hooi- 
jmaaijers. E orkesta di Colegio Arubano ta bou 
guia di juffr. Jane Lanooij-de Cuba, y a duna un 
presentacion espectacular di canticanan di Pasco. 
Un anochi seguramente hopi exitoso, pabien 
Colegio Arubano.Q 

Segun comunicado dipartido MEP 

Awor pueblo por husga cual parlamentario ta para na banda 
di pueblo of na banda di gastamento di placa 



ORANJESTAD -- Parla- 
mento a ricibi e ley pa au- 
menta e edad di pensioen y 
e tratamento interno ta cum- 
insa awor. Parlamentarionan 
a haya apenas algun dia pa 
prepara pa un ley cu un im- 
pacto asina grandi, mustran- 
do atrobe e ansha grandi cu 
tin pa pasa e ley aki. 

E ley mes lo wordo trata 
durante reunion publico 
den Parlamento diaranson y 
diahuebs awor, mirando cu 
presidente di parlamento y 
varios parlamentario di AVP 
ta bayendo vakantie, y nan 
mester pasa e ley prome cu 


nan bay vakantie. 

Fraccion di MEP a pidi ya 
desde dos siman pa Parla- 
mento scucha tur e gremi- 
onan cu a participa na e Dia- 
logo Social pero presidente di 
parlamento no tin interes pa- 
sobra esaki ta mucho trabou. 
Chris Dammers, presidente 
suplente a scoge 4 gremio 
so pa e invita, AHATA ATIA 
SEPPA y FTA, y demas gre- 
mionan ta masha malconten- 
to cu nan no a haya un opor- 
tunidad pa expone nan posi- 
cion. Dicon AVP ta discrimi- 
na entre e gremionan? Dicon 
AVP no kier scucha tur e 


sindicatonan? Acaso ta miedo 
AVP tin di wordo confronta 
cu e realidad? E discrimina- 
cion aki di parti di presidente 
di parlamento ta algo conde- 
nabel seguramente. 

Mirando cu e dialogo social 
a kibra, esaki ta e prome bi- 
aha cu e parlamentarionan di 
AVP mes mester tuma un de- 
cision. Ya nan no por sconde 
tras di dialogo social mas. 
Awor ta cada un di nos mes- 
ter lanta para y vocifera si nan 
ta para banda di e clase traha- 
do, of si nan ta para banda di 
e gobierno drechado di placa 
cu simplemente kier mas 


placa pa sigui derecho! 

Ta obvio cu varios di nan tin 
un dilema grandi, pasobra 
den nan curason nan a wordo 
scogi pa representa pueblo 
y defende es nan cu ta mas 
vulnerable. Nan sa cu nan a 
campaña cu nan lo no tuma 
medida, pero awor nan ta 
haya OPDRACHT di Mike 
Eman cu nan mester bay pro. 

Si berdad cada parlamentario 
ta vota segun su consenshi, 
esaki ta e momento di ber- 
dad. Of ta un fracaso e ta cu 
nan tin e pueblo na pecho, 
pasobra e gran mayoria di 


e pueblo awor ta pidi bo pa 
NO bay di acuerdo cu e ley 
aki. 

Cada parlamentario di AVP: 
Mervin Wyatt-Ras, Jen- 
nifer Arends-Reyes, De- 
siree de Sousa-Croes, Lorna 
Varlack, Jeffrey Kelly, Baba 
Herde, Marlon Sneek, Mel- 
vin Tromp, Donny Rasmijn, 
Chris Dammers, Norman 
Roos, Clariska Velasquez y 
Marisol Lopez-Tromp awor 
mester lanta para y bisa si 
e PRO ta pa e pueblo y nan 
consenshi, of si e pro ta pa 
masacra e pueblo.Q 


Comunicado di parlamentario Rene Herde 

Bes tras bes MEP ta piña den tratamento di presupuesto 



ORANJESTAD -- Durante 
di tratamento di presupuesto 
suplementario pa 2013 den 
Parlamento, tabata remarca- 
bel cuanto biaha e fraccion di 
MEP mester a wordo corigi. 
E fraccion di MEP a purba 
di crea un cantidad di im- 
presion robes over di e gas- 
tonan di gobierno. En bes di 


CLASIFICADO 

Servicio 

Auto Bieu 

nos ta piki tur sorto di auto 
bieu, completamente GRATIS 
tambe nos ta piki airco, 
bateria, stoof, wasmashin, 
fridge, etc. 

Yama nos na 

Telf: 561-4297 /592-5766 

_ 20048 8 

TA BUSCA 

un Señora 

pa traha na cas. Un biaha pa 
siman pa haci cas limpi. 

Tuma contacto na number di 
casTel. 584-9039 

_ 200573 


haci investigacion y studia tur 
materia y documento prome 
cu drenta e reunion, tabata 
bisto cu e fraccion di MEP a 
scoge pa saca conclusionnan 
di nan mes sin busca drechi 
y insinua cosnan pa crea mal 
impresion di miembronan di 
gabinete Mike Eman consci- 
entemente. 

Lamentablemente e fraccion 
di MEP a scoge pa purba 
crea impresion robes en bes 
di contribui pa sigui hiba 
nos pais dilanti. Bes tras bes 


miembronan di parlamento 
di AVP y ministernan mester 
a mustra e miembronan di 
MEP cu nan tabata comete 
erornan serio den nan con- 
clusion y insinuacionnan. 
MEP a purba crea e impre- 
sion cu e gastonan extra di 
gobierno den e presupuesto 
suplementario ta debi na 
nombramento di hende den 
gobierno pa gana eleccion. 
E ministernan sinembargo a 
mustra cu den niun caso pa 
ningun minister esey tabata 


e caso. A mustra cu e costo 
nan extra riba presupuesto 
ta destina pa cubri e pago di 
ahustacion di salario di em- 
pleadonan publico cu a keda 
hopi aña sin haya nan pro- 
mocion. E placa a bay pa paga 
indexering di empleadonan 
di gobierno, pa mehoracion 
di forsa di compra pa traha- 
donan y pensionadonan. 

Ora MEP a purba insinua 
cu a aumenta e presupuesto 
di SERLIMAR cu 5 miyon 
pa paga fabornan politico, e 


minister di Infrastructura a 
splica cu a no a aumenta e 
presupuesto, pero ta cu na 
luga di baha e gasto cu 10 
miyon a baha e gasto cu sola- 
mente 5 miyon. 

Ora MEP a critica e echo cu 
a pone tres miyon extra riba 
presupuesto pa Arubus sin 
mester, e minister di Trans- 
porte a puntra MEP si nan 
no ta lesa nan documen- 
tonan of cu nan ta contra pa 
pensionadonan haya trans- 
porte na prijs reduci of gratis 
di Arubus. Bes tras pes asina 
miembronan di fraccion di 
MEP mester a wordo cori- 
gi. Mas laat den e reunion e 
miembronan di MEP a hasta 
recori na acusacionnan per- 
sonal. A ataca e Presidente 
di Parlamento y sra Mervin 
Ras den forma baho y mester 
a wordo para fuerte door di 
Presidente di Parlamento. 
Mientras MEP ta pidi pa e 
nivel di parlamento hisa, den 
nan vocabulario y den nan 
comportacion miembronan 
di MEP ta mustra un nivel 
bergonsoso. Q 

Colegio Arubano Oranjestad ganado di Good4TheNeighborhood 



ORANJESTAD -- Dilanti 
un publico hopi alegre, Aru- 
ba Bank a anuncia e scol ga- 
nado di nan proyecto ‘Good- 
4TheNeighborhood 2013’, 
cu a resulta “Trials for Life” 
organisa pa Colegio Aru- 
bano Oranjestad, cu a gana 
e premio maximo di Awg. 
10.000,-. Na di dos luga a 
resulta e proyecto di Cen- 
tro di Bario Brazil organisa 
pa Filomena College Mavo 
cu a gana Awg. 5.000,-, di 3 
luga a resulta den e proyecto 
di Famia Planea organisa pa 
Mon Plaisir College cu a gana 
Awg. 2.500,-, y na di 4 luga a 
keda e proyecto di Bario di 
San Nicolaas organisa pa Co- 
legio San Augustin cu a gana 
Awg. 1.500,- . Cada team di 
e scolnan a prepara nan pre- 
sentacion pa asina duna un 
splicacion di nan proyecto. 

E ambiente na Palm Beach 
Plaza Mall tabata tremendo, 


ya cu e entusiasmo y alegria 
di cada scol participante ta- 
bata contagioso. Tur presente 
tabata ansioso pa e momento 
yega, pa anuncia e scol ga- 
nado mientras a disfruta cu 
musica di DJ Nutzbeatz. E 
team y representantenan di 
Aruba Bank a combersa cu 
cada scol y a keda encanta 
cu e experiencianan cu cada 
hoben a pasa aden y a siña. 
E proyecto di ‘Good4The- 
Neighborhood’ ta uno hopi 
educativo y di crea consci- 
entisacion di responsabilidad 
social cerca e studiantenan. 
En conexion cu ‘Good4The- 
Neighborhood’, Aruba Bank 
a organisa un campaña riba 
nan Facebook page cu opor- 
tunidad pa gana un Apple 
Combo’ cu ta consisti di un 
Macbook Pro 15”, iPad Air 
y un iPhone 5s. Durante e 
anochi aki a haci entrega di 
e Apple Combo’ na su feliz 




ganado Daniel Every. Aruba 
Bank ta felicita Daniel y ta 
spera cu e lo por haci bon 
uzo di su premio. 

Tur proyecto riba nan mes 
tabata hopi bon ehecuta. 
Tur scol, studiante, docente 
y coordinadornan a dedica 
nan mes 100% pa cu nan 
proyecto di escogencia. Sigur 
e periodo di ‘Good4The- 
Neighborhood’ tawata uno 
exitoso un biaha mas. Tabata 
bastante dificil pa e 7 hura- 
donan scoge e scol ganado 
absoluto di e aña aki. 

Aruba Bank y henter e team 
dinamico di Aruba Bank 
‘Good4TheNeighborhood 
2013’ ta gradici Colegio 
Arubano, Filomena College 
Mavo, Mon Plaisir College y 
tambe Colegio San Augustin 
pa nan participacion, special- 
mente e alumnonan, docen- 
tenan y e coordinadornan di 
Aruba Bank cu a percura pa 


realisa e bunita proyectonan 
aki. Tambe Aruba Bank ta 
gradici e negoshinan, funda- 
cionnan, prensa y coleganan 
di Aruba Bank cu a coopera 
cu e scolnan pa nan por a ehe- 
cuta nan proyecto y contribui 
asina na nos comunidad. Un 
danki special tambe ta bay na 
Palm Beach Plaza Mall pa a 
permiti Aruba Bank di or- 


ganisa e gran evento fmal aki. 
Un danki na henter comuni- 
dad di Aruba cu a brinda nan 
sosten y aprecio diabierna 
ultimo na Palm Beach Plaza 
Mall, clausurando asina un 
otro proyecto exitoso di Aru- 
ba Bank ‘Good4TheNeigh- 
borhood’ 2013 y keda pen- 
diente p’e siguiente proyecto 
den 2014. □ 




De Minis-Lcr van Ju^CtLic cn Onderwijt, als bcvix^d gv aag i ^n de Opc nb-arc Scholcn nxpl so-3iiciLantcr op 
'L'oorde v-acaturcs van; 


r __[ docLiil AjrLlriikskundL- LiL'thf tJ l - h e ud l - i■ i, 2' ^rjud. hiLVEicjrdliLid vihpt 12 khuruia 

> I tfocetn K.CSL, 2' graad bcvovg^fliftd voor 6 lesurvn 
In dc sollic iiaiietwic^ Ç_V. dicnc in icdcr ge 1 . al xenndd k- vuprd'jfi: 

1. Nwni t voilcdfjtc vwmMweti, ^ctwned^iuni tn stbwircpliiis v jn alk t^iitilledea 

2. Ii-mi:cilijke mm Wj jfvhuu'den duLuiii en plaai* vaii Uu^ vlijtai^licvkkmi:, 

J. Ifr v^uidlwdcu; i ii ^el k jfiar KhwlJ (kupiçdii V4 Jfi rele^nie dbhrfna't bi\ >■ tiefen’I. 

4. RtltvvriLt iMukru yscrvifiinf; nrfcrvnlivs lc-in»ilwlrcb lhi LckTyuiiimiiuncfl. 

5. Tvk I^Mnm inmurc. fuMiumineni cn c-nunl shIivs. 

Vimsc i 1lkiUinK i ii wordt vvrwuchLcLii niimc beluii^vlellang voarhBtondcnvijB^ccn dnadMcriclijkc ir/ci 
bLj de annpossing \nn hct Ncdcrlnnd^ omknvijB aan de AnjbannKC niiuuiic. Snlnriefin^ ironfomi 
bci^ldigingsrc^ding. 

Sol Itc iLniiCri, kunnçn hinneii luv wtafc n;i hci vn^hijlKfl van deze fldvcftctiik wimjçn ^neln ann ik 
miftisEÇtf van lusciiie cn £}ndervL-ijs, d.i k.v I UvM ihenLi IMMk-kT- Sclh’ilen, dhr. KunneiH S Jnjvg, ('aja 
é; F tlHik 0>CiH>Cs 3H.tJñlri|ÇsitdJ^x" W5-1 ^22. 



















































DIALUNA 16 DECEMBER 


^LOCAL 



Encuesta riba confiansa di consumidor december 2013 


ORANJESTAD - Du- 

rante di e periodo di 14 di 
December 2013 te cu 5 di 
Januari 2014, Banco Central 
di Aruba (BCA) lo tene e di 
cuatro encuesta riba e confi- 
ansa di consumidor na Aru- 
ba, e asina yama “Consumer 
Confidence Survey” (CCS), 
pa e aña aki. ECCS ta con- 
sisti di 21pregunta di opcion 
multiple (“multiple choice”) 
relata na e percepcion y ex- 
pectativanan di e publico to- 
cante e estado di e economia 


Arubano y di su custumber 
di consumo. 

E CCS ta provee BCA cu 
informacion valioso cual e ta 
uza den su analisis y proyec- 
cionnan macro economico. 
Tambe e encuesta aki ta 
midi e sentimento di con- 
sumidornan Arubano cual 
ta duna un miho bista riba 
desaroyonan economico. 
Adicional, e CCS lo por ta 
util den determina maneho 
fmanciero y economico. 

Lo compara resultado nan di 


e encuesta aki cu e encues- 
tanan anterior pa analisa e 
cambio den e sentimento di 
e pueblo Arubano. 

Mescos cu e prome encues- 
tanan5 persona, contract 
door di BCA,lo encuesta un 
total di 400 persona pa adkiri 
e datonan importante. En- 
cuestado nan lo ta staciona na 
diferente luga nan strategico 
riba nos isla, manera Regis- 
tro Civil y Oficina di Post, y 
lo tin un carent di identifi- 
cacion como prueba cu nan 


ta trahando den nomber di 
BCA. Door cu e preguntan- 
an na e consumidornan lo ta 
cortico (p.e., lo bo por bisa 
cu bo persona (y bo famia) 
su fmancia ta miho, pio, of 
mesun cos para compara cu 
6 luna pasa?), e entrevista no 
lo tuma mas cu 10 minuut 
pa completa. 

Mirando e importancia di e 
CCS pa Aruba, BCA ta haci 
un suplica na nos comu- 
nidad pa coopera mas tanto 
posibel cu e encuesta aki. 


Tur persona entrevista por 
ta sigura cu BCA lo trata e 
informacion colecta di e en- 
cuesta cu e maximo nivel di 
confidencial lo publica re- 
sultado solamente den un 
forma agrega. Personanan 
cu lo desea di haya mas in- 
formacion riba e encuesta 
aki por tuma contacto cu 
Sr. Jonathan Upegui (tel. 
5252215; e-mail j.upegui@ 
cbaruba.org) di e Departa- 
mento di Investigacion di 
BCA.Q 


Carni di bestia cria localmente ta forma parti di e menu tradicional di nos isla 



ORANJESTAD- Temporada 
di Pasco riba nos isla ta un 
temporada special pa e co- 
munidad di Criado nan lo- 
cal. Un temporada pa cual tur 
Criado ta prepara pe durante 
henter aña. E preparacion ta 
primordialmente basa riba e 
rasamento y gordamento di e 
bestianan cual durante henter 
aña y specialmente durante 
luna di december lo wordo 
mata pa asina por forma parti 
di e menu tradicional di cada 
famia riba nos isla. 

For di luna di mei clientenan 
ta cuminsa haci pedido di carni 
di carne, cabrito y hasta porco 


cria localmente. E carninan aki 
lo wordo converti den delicio- 
so sopi, stoba, suls y ham hor- 
na asina sigui cu e tradicion di 
e antepasadonan kende tabata 
cria nan propio bestianan pa 
consumo durante aña y spe- 
cialmente durante e tempo- 
rada di Pasco y aña nobo. 
Durante añanan por a tuma 
nota con e demanda pa carni 
local ta sigui crece demost- 
rando con fuerte e custumber 
y cultura di e menu tradicional 
ta bou di nos comunidad. 

Na aña 2012 un total di 410 
porco a wordo mata duran- 
te luna di december cual ta 


conta pa 30% di e porconan 
mata durante henter e aña. Y 
un total di 673 cabrito/carne 
a wordo mata durante luna di 
december cual ta conta pa 29% 
di e cabrito/carnenan mata du- 
rante henter aña. 

E ofishi di Cria no ta uno facil 
ya cu esaki ta rekeri dedicacion 
completo di e Criado kende ta 
cuida e bestianan desde nace- 
mento, surpasando obstaculo- 
nan manera malesa, tempora- 
da di secura y otro peligernan 
cu por pone na riesgo e bida di 
e bestianan. Criado nan ta per- 
sonanan cu ta traha duro den 
solo cayente y oranan largo 
pa cu e bienestar di nan besti- 
anan pa asina nan por provee 
pueblo cu e demanda grandi 
pa carni produci localmente. 
Departamento di Agricultura, 
Cria y Pesca (Santa Rosa) ta 
mira e crecemento den e sec- 
tor primario unda cu Criado 
nan ta prepara y educa genera- 
cionnan nobo di Criado, asina 
percurando pa e sobrevivencia 
di e menu tradicional di nos 
isla. 

Ta yena nos cu orguyo ora cu 


nos ta tuma nota di tatanan 
kende desde chikito ta siña nan 
yiunan e ofishi di Cria. Nos ta 
wak con e Criado hobennan 
aki ta cuida y gorda e bestianan 
durante aña y e sentimento di 
orguyo cu nan ta expresa ora 
cu nan mira con contento nan 
clientela ta cu e carni cu nan 
ta ricibi, cual lo wordo con- 
verti den platonan delicioso y 
lo wordo consumi den famia.” 
Nathalie Maduro, directora di 
Santa Rosa a expresa. 

Durante henter aña Criado 
nan local merece e admira- 
cion di pueblo pa nan trabou 
cu ta forma parti importante 


di e Sector Primario di nos 
pais, sinembargo durante luna 
di december e Criadonan lo- 
cal merece un reconocimento 
special pa nan trabou cu ta for- 
ma parti esencial di nos menu 
di Pasco tradicional. 

Santa Rosa na nomber 
di Minister di Turismo, 
Transporte, Sector Primario 
y Cultura, kier expresa pal- 
abranan di gradicimento na 
tur e Criadonan local, kende ta 
percura pa provee famianan cu 
carni di calidad halto durante 
henter aña y specialmente du- 
rante temporada di Pasco y aña 
nobo.Q 



Entrega di traduccion di e Declaracion Universal di Derechonan Humano 


ORANJESTAD- Durante 
un di e parada di e caminata 
“Walk Of Freedom” exitoso 
pa a celebra un dia impor- 
tante pa humanidad, a tuma 


luga e presentacion di un 
ehemplar di e traduccion na 
Papiamento di e Declaracion 
Universal di Derechonan 
Humano pa Sr. Ramon Todd 



Dandaree, linguista, na vari- 
os persona importante den 
comunidad. 

E caminata a tuma luga den 
cuadro di e 65 aniversario 
di Declaracion Universal di 
Derechonan Humano dia 10 
di December, 2013. 

Esaki a tuma luga na e di dos 
stop cu ta e busto di Boy 
Ecury, caminda cu Presiden- 
te di Parlamento, Sra. Mari- 
sol Lopez-Tromp, a hiba pa- 
labra y a felicita humanidad 
cu dia special aki. Despues a 
sigui un presentacion di baile 
“Liberate us’ bou direcion di 
Alydia Wever di Scol di baile 
Diana Antoinette. 

Sr. Ramon Todd Dandere, 
linguista, a haci entrega di e 
traduccion di e Declaracion 
Universal di Derechonan 
Humano na Papiamento na 
Presidente di Parlamento 


Sra. Marisol Lopez-Tromp. 
Tambe a haci entrega di 
esaki na Parlamentario De- 
siree Croes y na Sra. Jea- 


nette Baars, Hefe di Scol di 
Polis y tambe Presidente di e 
Comision pa combati trafi- 
cacion di hende. □ 

Israel ta permiti entrada di 
combustibel den Gaza 


Gaza, PALESTINA - E 

unico planta di energia di e 
Gaza strip a cuminsa bek cu 
su operacionnan despues cu 
Israel a permiti e entrada di 
combustibel paga pa Qatar. 

E gobierno Israeli a autorisa 
e paso di 45.000 liter di com- 
bustibel diesel como con- 
testa esta na un solicitud di 
Hamas, e grupo Islamico cu 
ta goberna e teritorio Pales- 
tino aki. 


Gaza a experimenta inun- 
dacionnan grave despues di 
cuater dia di awasero fuerte. 
Dos persona a fayece y mas of 
menos 40.000 a bandona nan 
cas debi na e condicionnan 
extremo climatologico. 

E planta di energia no tabata 
por a opera pa casi dos luna. 
Awo, e cargamento nobo di 
diesel lo permiti nan man- 
tene su funcionamento pa 
mas of menos 90 dia. □ 




Spaña y Francia ta conecta cu 
treinnan di velocidad halto 


Paris, FRANCIA - Trein- 
nan di velocidad halto tabata 
funciona antes na e dos ban- 
danan di frontera y e pasa- 
heronan tabata tin cu haci 
un cambio di trein. 

Spaña y Francia a inaugura 
diadomingo ultimo e servi- 
cio di treinnan di velocidad 
halto cu lo uni ambos pais. 

E ruta a wordo estrena pa 
7’or y 15 di mainta cu un 
trein cu a sali di Paris, cu 
destino Barcelona. Dos ora 


despues, otro trein a Sali for 
di e capital Catalan pa e capi- 
tal Frances. 

E acto oficial lo tuma luga 
den e localidad Frances di 
Perpignan cu e presencia di 
funcionarionan di e ambos 
pais. Ademas di e ruta Barce- 
lona-Paris, e dos nacionnan 
Europeo lo wordo conecta 
cu servicionan di velocidad 
halto entre Madrid, Mar- 
seille, Barcelona-Toulouse y 
Barcelona-Lyon. Q 


Social democrata Aleman ya tin 
nan ministerio 



Berlin, ALEMANLA - E lider di e so- 
cial democrata, Sigmar Gabriel, lo ocupa 
dos puesto den e gobierno nobo. E social 
democrata Aleman, kendenan a dicidi den 
un mayoria amplio, forma parti di e coalicion 
di e gobierno cu lo ta encargo di e canciyer 
Centro Derechista Angela Merkel, a señala cu 
e lider di e partido lo ocupa e puesto di vice 
canciyer. Ademas, Sigmar Gabriel tambe lo 
eherce e funcion como minister di economia 
y energia. 


En total, e partido principal di oposicion lo 
pone seis minister den e gabinete di 16 (ta 
spera cu Merkel anuncia den curso di dia, 
kendenan lo ta e otro funcionarionan). 

Un minister cu lo bin bek ta e social democra- 
ta Frank-Walter Steinmeier, kende lo ocupa e 
cartera di Relacionnan exterior. Steinmeier 
ya tabata minister di asuntonan exterior di 
Merkel durante e prome mandato di e actual 
canciyer. Q 



'|i 

ante ta muri 
enfrentamento 
u polis na Kenya 


Nairobi, KENYA - Studi- 
antenan ta culpa polis di e 
morto di un compañero cu a 
wordo aresta. 

Na Kenya, un studiante a 
muri dor di a wordo tira pa 
polis den e capital, Nairobi, 
durante disturbionan den un 
universidad. 

Polis a uza balanan di berdad 
pa plama un grupo cu tabata 
protesta contra e morto di 
studiante cu tabata aresta, 
acusa di a copia durante su 
examen. Segun polis, e ho- 
ben a comete suicidio, pero e 
manifestantenan a afirma cu 
probablemente el a muri pa 
motibo di batimento. 

E studiantenan, di e Uni- 
versidad di Nairobi, a invadi 
e warda di polis, a blokia e 
cayanan y a destrui varios 
auto.Q 

E curpa di Nelson Mandela ta descansa na Qunu 


Qunu, SUR AFRICA - 

Nelson Mandela ta descansa 
fmalmente na Qunu, e tera 
di su ancestronan y luga di 
su infancia. E entiero di e 
prome presidente di color di 
Sur Africa a tuma luga den 
e region aki di Cabo Orien- 
tal despues di un entiero di 
Estado caminda a participa 
lidernan Africano, amigo y 
famianan. E presidente Jacob 
Zuma a recorda cu tabata un 
siman hopi largo y doloroso 
pa tur Sur Africano. “Mien- 
tras e caminda largo pa lib- 
ertad a caba den e sentido 
fisico, nos propio biahe ta 





continua”, Zuma a añadi. 

E ultimo fase di e 10 dianan 
di conmemoracion despu- 
es di e morto di Mandela a 
cuminsa cu un auto militar 
cu e caha di morto for di e 
cas di Mandela pa un tent gi- 
gante, lanta specialmente pa 
e ceremonia final. 

Un multitud a acerca pa 
presencia e pasada di e pro- 
cesion cu tabata carga e caha 
di morto, cubri pa e bandera 
Sur Africano. 

“Hendenan a saluda y algun 
a grita. “Ken lo ta nos tata?” 
un muhe a lamenta. Y esey ta 
un pregunta cu ta den mente 
di hopi: “Ken lo ta awo e tata 
di e nacion aki?”. 

Na momento cu a yega na e 
tent, e caha di morto a wor- 
do poni bao di un stand cu e 
lidernan Africano y famianan 
di Mandela a uza pa recorda 
su memoria. 

E potret di dje di e Premio 
Nobel di Paz a wordo ubica 
tras di 95 bela, representan- 
do cada un di e añanan di su 
bida. Un di e momentonan 


mas emocional tabata ora 
cu Ahmed Kathrada, un di e 
prizoneronan politico, kende 
a comparti cel di Robben Is- 
land cu Mandela a papia, a 
confesa cu el a perde un ru- 
man, cu su bida tabata bashi y 
cu e no tabata sa con pa sigui. 
Di su banda, Nandi, un di e 
nietanan di e Nobel di Paz, a 
señala cu e Sur Africanonan 
mester para di punta dede 
riba otro y cuminsa biba 
siguiendo e ehempel di su 
welo. Dos di e tres casanan di 
Mandela, Winnie-Madikize- 
la Mandela y Graca Machel, 
a scucha sinta e honornan 
proclama. 

Entre presentenan tambe 
tabata t’ey e arsobispo Des- 
mond Tutu, un amigo bieu 
di Mandela, kende a bisa cu e 
no lo a asisti e ceremonia pa- 
sobra e no a ricibi invitacion; 
Charles, Prins di Wales y e 
presentadora di e television 
Mericano, Oprah Winfrey. 

E maestro di ceremonia, 
Cyril Ramaphosa, a splica na 
comienso di e ceremonia cu, 


di acuerdo cu e tradicionnan 
di e tribu di Mandela, e en- 
tiero mester a sosode durante 
oranan di merdia. 

“Un persona di e estatura di 
Mandela mester wordo poni 
pa descansa ora cu e solo ta 
riba su punto di mas halto y 
e sombra den su extension di 
mas cortico.” 

Ta pa e motibo ey e organ- 
isadonan a purba, sin exito, 
corta e parti religioso di e 
acto ora cu e honor politico 
a extende demasiado. Pero e 
obispo Zipho Siwa, di e Igle- 
sia Metodista, tabata por a 


duna fmalmente su discurso. 
Ora cu e caha di morto fmal- 
mente a wordo poni den e 
graf, helicopter y avionnan di 
e forsa aereo Sur Africano, a 
bula riba e luga, mientras cu 
cayonnan a tira 21 tiro como 
ultimo saludo. 

Di acuerdo cu e tradicion, 
e tribu Thembu a tene un 
ceremonia tradicional cu a 
inclui cancion y poemanan 
riba e bida y logronan di 
Mandela. 

Un baca tabata warda pa 
wordo sacrifica mientras un 
anciano di e famia a bay cerca 


di e caha pa asina papia cu “e 
spirito di e curpa.”Q 


































Parlamento di 
Aruba a aproba 
presupuesto 
complementa di 
Gobierno 



ORANJESTAD - Manera 
BON DIA ARUBA a publi- 
ca recientemente diaranson 
siman pasa gobierno a en- 
trega un presupuesto com- 
plementa na Parlamento di 
Aruba. Esaki a wordo trata e 
fin di siman aki. 


Pagina A3 

Social 
democrata 
Aleman ya tin 
nan ministerio 



Berlin, ALEMANIA - E 

lider di e social democrata 
Sigmar Gabriel, lo ocupa dos 
puesto den e gobierno nobo. 
E social democrata Aleman, 
kendenan a dicidi den un 
mayoria amplio, forma parti 
di e coalicion di e gobierno 
cu lo ta encargo di e canciyer 
Centro Derechista Angela 
Merkel, a señala cu e lider di 
e partido lo ocupa e puesto di 
vice canciyer. 

Pagina A23 


Curoil Aruba y Aruba Ports Authority 
a cera un acuerdo! 



ORANJESTAD - Curoil Aruba y Aruba Ports Authority a cera un acuerdo pa asina aki sumi- 
nistra productonan na barconan cu ta bin Aruba. Tur cos a cana y e barco Zeta 1 a yega Aruba 
pa haci su prome entrega. 

Lesa e detayenan riba pagina A4 

“Anouchka 
van 

Miltenburg 
no ta sirbi 
como 

presidente” 

Den Haag, HULANDA - 

Anouchka van Miltenburg 
ta, segun varios miembro 
di Tweede Kamer, inadecua 
pa ta presidente di Tweede 
Kamer. “E no ta sirbi.” 

Esaki ta segun De Volkskrant 
diasabra, a base di turno di 
cada politico den Tweede 
Kamer. 

Hobencita ta 
haci donacion pa 
duna comestibel 
na hendenan den 
necesidad 



ORANJESTAD - Hoben 
mucha muhe Danbi 
Velasquez di 9 aña a haci aña 
na luna di november pero no 
tabata kier un fiesta ni tam- 
poco a tabata kier regalo pa 
su hacimento di aña pero a 
pidi su mayornan pa inverti 
e placa den ciudadanonan cu 
no tin di come y tampoco di 
bebe. 

Ciclista Italiano 
ta revela cu Lance 
Armstrong a page 
pa asina Armstrong 
gana na 1993 



Roma, ITALIA - Ex ciclista 
Italiano Roberto Gaggioli 
a revela diabierna cu Lance 
Armstrong a paga 100 mil 
dollar pa Gaggioli laga Lance 
gana un careda na 1993. 


Pagina B4 


Awo cu 2 florin mas, bo por gana 

Cuestionando fmancia publico, BIG y leynan laboral 

Ministernan no ta scapa for di parlamentario Andin Bikker 


ORANJESTAD - Diabi- 

erna cu a pasa a tuma luga 
tratamento di e presupuesto 
supletorio di gobierno den 
parlamento. Akinan lider di 
fraccion di partido Democ- 
racia Real den Parlamento 
no a duda dos biaha den haci 
varios pregunta na e man- 
datarionan presente, practi- 
camente hincando nan den 
un scol, pa nan sinta analisa 
e contesta cu nan lo mester 
bin cun’e pa parlamento. En- 
tre e ministernan cu Bikker 
a sa di atende tabata minister 
Juan David Yrausquin, min- 
ister Alex Schwengle y tambe 
minister Paul Croes. 

E12MIYON DIAZV 
Parlamentario Bikker a man- 
da haci varios pregunta na e 
Minister di Financia nobo, 
Sr. Juan David Yrausquin, 
relaciona cu pidimento di 62 
miyon florin extra di parti di 
gobierno y tambe 12 miyon 
extra pa caha di AZV 

Pero e minister na su turno 
a laga sa cu AZV mes mester 
soluciona su propio problem- 
anan. E parlamentario a keda 
masha straña pa e acto aki y 
a haci preguntanan adicional 
cu e minister tin cu contesta. 
SOLUCIONA BO 
PROBLEMA 
Segun e parlamentario, e 
minister a manda bisa cu e 
organo di seguro medico aki 
mester soluciona su prob- 
lemanan internamente, 


manera cu a wordo menciona 
anteriormente. Pero articulo 
38 inciso C di e ley di AZV 
netamente ta bisa cu si tin 
un “structureel tekort” den e 
fondo cu e minister di fman- 
cia mester bin parlamento y 
cambia su presupuesto riba 
esaki. 

E parlamentario ta cuestiona 
e minister di fmancia cu si 
e tin un obligacion legal cu 
e mester cumpli, si tin un 
structureel tekort, no por djis 
bisa cu nan mester deal cu es- 
aki internamente. E articulo 
ta sigui bisa cu por bin haci 
un “landsbesluit” cu tin cu 
bin parlamento, drumi dos 
siman y e ora ey por bay fia 
placa. E pregunta ta keda cu si 
ta den e direccion ey e minis- 
ter ta pensando. 

YOU CAN RUN.... 
Basicamente tin un falta di 12 
miyon di AZV y e pregunta 
crucial ta con ta bay haci cu 
e falta aki. Drechi of robes, 
bo por core, pero bo no por 
sconde. E placa di un manera 
of otro mester bin riba mesa 
y e ta bay afecta di un manera 
of otro e servicio cu ta wordo 
duna pa medio di AZV Lo ta 
bon pa haya sa e ora di parti 
di Minister con ta bay handle 
cu esaki. 

ATENCION PA 
MEDICINA 

Parlamentario Bikker a pidi 
atencion di e minister nobo 
di salubridad, cu pa añanan 
largo den parlamento, a tende 


a base di e hecho cu tin un 
ley cu loke ta regarda “lands- 
verordering uitoefening ge- 
neeskunst” cu ta mustra na e 
statuut academico di 1869. 

Tur a wordo convenci cu e 
leynan ta hopi anticua. Tin 
hopi conmocion a bin, dife- 
rente persona a protesta na 
e hecho cu nan a bay studia 
den e region, pero no ta wor- 
do permiti, no obstante cu 
tin un tratado di Mexico di 
1974 pa practica e profesional 
noble di medicina na Aruba. 
E minister anterior, kende 
tabata encarga cu e cartera 
di salubridad, varios biaha 
a tene parlamento na liña, 
bisando cu ta bay haya un ley 
cu e tabata yama tur ora “Aru- 
Big”. E Aru-Big ta manera 
un “Monster di Lochness”, 
e parlamentario a remarca. 
Aparentemente e ta existi, un 
par di hende a wak’e, pero 
nunca el a yega parlamento. 

REEMPLAZO DI LEY 
Fraccion di PDR kier a puntra 
e minister nobo di salubridad, 
kico ta su vision riba e tema 
di reconocemento di diploma 
y ki dia por haya un ley cu 
den su totalidad ta reemplasa 
e mesun ley di 1869. Con 
cu bay bin, nos ta bibando 
den 2013. No por keda traha 
cu leynan anticua di 1869, 
etc. Den su totalidad, segun 
e parlamentario, pueblo di 
Aruba merece cuido medico 
di nivel. Tur ora ta papia di 


nivel den cuido medico, pero 
no ta mira esey ta refleha den 
e leynan. Bikker ta kere cu ta 
bon pa e minister cu awo a 
caba di asumi su responsabi- 
lidad cu ta afecta bida di hen- 
de, pa duna un aclaracion den 
e tema aki. Fraccion di PDR, 
na un manera constructivo a 
presenta un proposicion di 
ley caminda cu a bisa cu si 
“Als de Boer kaas wil eten, 
moet em kaas geven.” Esey 
kiermen cu e articulo 41 di 
BIG ta bin cu un solucion 
den cuadro di Union Eu- 
ropeo pa reconoce diploman- 
an di esunnan cu no a studia 
na Hulanda, caminda aki na 
Aruba no ta reconoce esey. 
BIG NO TA RECONOCE 
E proposicion di ley aki ta 
acopla na articulo 41 di BIG, 
cu ta bisa cu no mester wak 
cuanto aña e hende a studia ni 
unda el a studia, pero ta wak 
su capacidad di traha. Bikker 
kier a tende di e minister kico 
e ta pensa di esey. Netamente 
ta acopla na BIG. 

Ta papia di calidad di servi- 
cio a base di BIG, pero ora 
cu BIG ta reconoce diplo- 
manan di esnan cu a studia 
den region, aki na Aruba no 
ta reconoce y e ora ey no ta 
brasa e solucion cu e propio 
Hulanda a pensa riba dje. 

AHATA PREOCUPA 
Den parlamento a pasa ley- 
nan laboral pa loke ta trata 
diferente ley cu a bay a base 


di consulta cu diferente gre- 
mio, etc. sinembargo por a 
tuma nota cu por ehempel 
diahuebs AHATA tabata sinta 
den parlamento y a menciona 
cu nan ta hopi preocupa pa- 
sobra e leynan laboral lo bay 
tin un embergadura di un 
aumento di salario di 6.9 den 
gastonan y 6.9 porciento pa 
loke ta trata gastonan di oper- 
acion. Segun AHATA, e me- 
sun salario mester keda paga, 
sinembargo e oranan di tra- 
bao ta bay reduci. Di un otro 
banda ta hopi empleado ta 
acercando fraccion di PDR, 
bisando cu tin diferente hotel 
ta acerca pa nan firma acuer- 
donan laboral nobo, pasobra 
e mesun ley cu a wordo apro- 
ba den parlamento ta bisa cu 
no por cambia unilateral un 
contracto laboral sin cu e par- 
tido, pues e empleado bay di 
acuerdo. 

PRESION RIBA 
EMPLEADONAN 

Aparentemente tin diferente 
scenario di hotelnan cu ta 
pone situacionnan riba mesa, 
cu ta purba presiona em- 
pleadonan pa firma pa yega 
na un tipo di balansa cu no 
ta bay conoce e aumento di 
6.9% cu AHATA a señala. 
Kier a tende di e minister 
encarga, si ta asina pa loke t 
trata sector di horeca, dia 1 di 
januari, 2014, ta bay tin cam- 
bionan pa loke ta e tema aki y 
kico su mes ta pensa di esaki, 
e parlamentario a termina.Q 


Parlamentario Glenbert Croes: 


Pensioen di biehes ta patrimonio di e pueblo 


ORANJESTAD - Trata- 
mento di e fondo di AZV y 
aumento di edad di pensioen 
ta keda topico di combersa- 
cion, aunke ya caba esaki ta 
tumando luga pa un par di dia 
caba. Fuera di esey e peticion 
di parti di minister di fman- 
cia, Sr. Juan David Yrausquin, 
pa 63 miyon florin adicional 
pa gobierno, como tambe 
e “structureel tekort” di 12 
miyon di AZV a wordo trata 
den parlamento, caminda cu 
e minister a laga sa cu e no ta 
paga. Segun e parlamentario, 
esaki a wordo manda den 
un carga di parti di e organo 
di seguro medico, dia 17 di 
october pa gobierno, infor- 
mando nan di e falta di fondo 
aki, cu sigur lo tin influencia 
negativo pa e calidad di nos 
cuido medico na Aruba. 
PRIORIDAD 
NACIONAL 

Pa bin pidi placa pa hinca 
den fondo di AZV pa sigura 
e cuido medico pa henter e 


pueblo aki, ta un acto basta 
desespera pasobra ta mustra 
cu di berdad tin un problema 
serio den e organo aki. 

Pa nos salud di e pensioen 
di biehes pa e pueblo aki ta 
prioridadnan nacional, segun 
Croes. Pensioen di biehes, e 
pensioen di nos bieunan, e 
pensioen di nos tur, e pen- 
sioen di nos yiunan, ta patri- 
monio di e pueblo aki. 

Tur loke nos ta paga como 
belasting ta fondonan di e 
pueblo aki cu ta bay pa e ad- 
ministrado cu yama gobierno 
di Aruba, pa asina nan sigura 
cu a base di e sentimento di 
“convivencia” social, husti- 
cia social, reparti rikesa di e 
pueblo aki pa un y tur benefi- 
cia di dje, no un grupo chiki- 
to. E ta bira fundamental pa e 
administrado ey tin un con- 
sciencia di loke ta prioridad, 
a base di loke ta mas impor- 
tante na e momentonan ey 


pa parlamento por cumpli 
cun’e, na beneficio di henter 
un pueblo, Croes a splica. 

ESCOGENCIA DI 
GOBIERNO 

Den momentonan dificil ta 
importante pa haci escogen- 
cianan corecto. Ora cu kier 
haci escogencianan corecto, 
unda cu kisas na e momen- 
tonan dificil kier pidi henter 
un pueblo pa cana un camin- 
da di sacrificio, mester per- 
cura pa duna ehempel. Ora 
cu bisa cu gobierno a firma 
un “balanced budged” y cu 
el a viol’e, hera a firme 5 di 
november, ata nan un luna 
despues, ta bin pidi 62 casi 63 
miyon florin mas, violando e 
“balanced budget”. Minister 
di fmancia tambe por a bisa, 
cu por eherce disciplina pro- 
pio rigido. 

A mara nan mes na un ”uit- 
gave plafond” cu nan no por 
pasa gasto di 1.350 miyon flo- 
rin y ta para den parlamento, 


warda pa e otro presupuesto 
bin, pa un biaha mas tin es- 
pacio fmanciero, a base di un 
ciclo fmanciero nobo den e 
bida di gobierno, anto e ora 
por cumpli cu esaki. Ta es- 
cogencianan cu mester haci 
como gobierno, Croes a bisa. 

ULTIMO PAGONAN 
Lamentablemente na opinion 
di fraccion di MEP, esey no 
ta e caso na e momentonan 
aki cu gobierno actual, re- 
cien eligi, un par di reflexion 
di e reunionnan di diahuebs 
referiendo di pensioen di bie- 
hes, cu ta regarda ambtenaar- 
nan. E impresion cu MEP tin 
y ta importante pa e pueblo 
trahado sa. Tur esunnan cu 
ta cay bao di APFA cu ta cay 
bao di NV of fundacionnan 
di gobierno. E probabilidad 
ta grandi cu e aprobacion di 
e ultimo presupuesto suple- 
torio di parti di AVfl lo ta e 
ultimo pagonan di promo- 
cion, periodico, gratificacion 
y indexering y kisas placa di 


di Aruba 

vakantie. 

TRAHADONAN RIBA 
PAYROL 

Croes a menciona cu tin mas 
of menos 150 persona cu ta 
den e “overtoligheidspool”. 
150 persona cu ya caba ta 
riba payroll di gobierno, por 
pone traha, duna trabao. E 
trabaonan di e hendenan cu a 
tuma den servicio, por a pone 
e hendenan aki traha. 

E reflexion cu mep a saca den 
combersacion di e sindica- 
tonan, ta pueblo ambtenaar 
ta bon pa nan sa cu e proba- 
bilidad ta grandi cu e edad di 
pensioen tambe ta wordo au- 
menta te 65 aña. Ta bon pa nan 
sa esey pasobra obviamente 
hisa e edad di pensioen den 
cuadro di AOV pa pensioen 
di biehes pa 65 aña y paga e 
ambtenaarnan nan pensioen 
na 60 aña, e ta bay ta dificil pa 
un hende biba cun’e. Tur esa- 
ki ta a base di escogencianan, 
Croes a bisa. □ 










LOCALIM 


DIALUNA 16 DECEMBER 2013 


Hobencita ta haci 
donacion pa duna 
comestibel na hendenan 
den necesidad 



ORANJESTAD - Hoben mucha 
muhe Danbi Velasquez di 9 aña kende 
a haci aña na luna di november no ta- 
bata kier un fiesta ni tampoco a tabata 
kier regalo pa su hacimento di aña 
pero a pidi su mayornan pa na luga di 
esaki inverti e placa den ciudadanonan 
cu no tin di come y tampoco di bebe. 
Velasquez a bisa BON DIA ARUBA 


cu e ta sinti un tristeza ora cu e ta mira 
hendenan cu no tin di come y tam- 
poco di bebe. 

UN IDEA 

“Mi tabata pensa full dia pasobra mi 
a mira hende pober riba caya ta coy 
cuminda di bari sushi anto mi a bisa 
mami pa ban haci’e asina,” Velasquez 
a bisa. Asina su mama a bin yud’e pa 


su deseo wordo cumpli. Asina nan 
a inclui Fundacion pa nos Comu- 
nidad pa por alcansa e hendenan cu 
mas ta den necesidad. 

EHEMPEL 

Segun sra. Indra Stamper, esaki ta 
un ehempel bibo di nos hendenan 
kende nan tin compasion for di 
nacemento cu por florece. 

Den e caso aki por mira con un mu- 
cha di 9 aña a dicidi di su mes cu e 
no kier niun regalo, pero kier yuda 
hende den necesidad. 

CONPAYUDA 
“E1 a wak con hendenan ta biba sin 
cu nan tin cuminda pa come y a 
pensa con e por yuda. Y a conclui cu 
e por yuda di e forma aki pasobra e 
sa cu hendenan lo bay dun’e regalo 
pa su hacimento di aña. Asina a di- 
cidi cu si e pidi cuminda pa e hende- 


nan pober, e ta logra aporta y haci un 
diferencia,” Stamper a bisa. 

CONCRETISAIDEA 
Fundacion pa nos Comunidad kier 
comparti e storia bunita aki cu co- 
munidad di Aruba pasobra un ho- 
ben di 9 aña a logra concretisa un 
idea cu el a haya y haci cu esaki a bira 
un realidad. Stamper ta remarca cu 
cada un di nos tin e deseo pa yuda 
otro den nos pero hopi biaha nos no 
ta concretisa esaki, pero si un mucha 
di 9 aña a logra concretisa esaki, nos 
tur por haci un diferencia. 

REGALO DI DUNA 
Danbi Velasquez di 9 aña di edad, 
kende ta bishita scol di Kudawe- 
cha den klas 3b, ta bisa cu e ta hopi 
contento cu e regalo bunita aki pa 
su hacimento di aña, e hecho di por 
duna tur e combustibel nan aki pa 
otro por tin di come y di bebe.Q 



Parlamento di Aruba a aproba presupuesto complementa di Gobierno 


ORANJESTAD - Manera 
BON DIA ARUBA a pu- 
blica recientemente diaran- 
son siman pasa gobierno 
a entrega un presupuesto 
complementa na Parlamento 
di Aruba pa pidi aprobacion 
pa esaki. E presupuesto 2013, 
cu recientemente a keda en- 
trega na juni 2013, gobierno 
a pidi un ahustacion di mas o 
menos 60 miyon florin adi- 
cional riba e presupuesto di 
1350 miyon florin aproba 6 
luna pasa. 

APROBA 

Esaki a wordo trata e fin di si- 
man aki den parlamento for 
di cual fraccion mayoritario 
di Arubaanse Volkspartij 
(AVP) cu 13 miembro a 
aproba e presupuesto. 

VOTA CONTRA 

Movimento Electoral 

di Pueblo (MEP) kende 
tin 7 miembro y Partido 
Democracia Real (PDR) 
hende tin 1 miembro den 
Parlamento di Aruba a vota 
contra. □ 

Acuerdo entre Curoil Aruba y Aruba Ports Authority 

ta faborece ambos partido 



ORANJESTAD - Curoil 
Aruba y Aruba Ports Author- 
ity a cera un acuerdo pa asina 
aki suministra productonan 
na barconan cu ta bin Aru- 
ba. A cuminsa un sondeo di 
e posibilidad for di aña pasa 
y Aruba Investment Bank a 
haci e analisis pa e compa- 
nianan aki por a traha hunto. 
Humphrey Tromp a splica 
con tur cos a cana y e barco 
Zeta 1 a yega Aruba pa haci 
su prome entrega. 

WIN-WIN 

Segun Sr. Tromp, Aruba 
Ports Authority, den su in- 
tento pa duna miho servi- 
cio pa liñanan crucero y di 
carga, a busca posibilidad pa 
bira mas atractivo. Den esey 
a haya e posibilidad pa duna 
fuel, debi cu Aruba ta asina 
sur den Caribe, tin cu busca 
posibilidad pa trece nan aki. 
Den pasado a ripara cu tin 
cierto liñanan di crucero cu 
a cancela pa bin te na Aruba 
y segun Tromp, e posibilidad 
aki APA ta habri un mer- 
cado pa trece mas barco den 
e region aki, na unda cu e 
partidonan APA y Curoil, lo 
beneficia. Esey tabata e meta 
di ora cu a cera e acuerdo pa 
tur dos ta un “win-win” pa 
ambos partido. APA ta hopi 
contento cu oficialmente 
nan por yama un bon bini na 
Curoil. 

SIGURIDAD ABORDO 
DIZETA1 

E barco Zeta 1 ta tene hopi 
cuenta cu siguridad, ora di 


duna servicio di fuel. APA 
ta hopi contento cu nan ta 
cuminsa un era nobo pa tanto 
APA como Aruba en general. 
CUROIL SATISFECHO 
Curoil ta satisfecho di por 
a yega na e acuerdo aki. Sr. 
Yamil Lasten ta director di 
Curoil Aruba y Curoil Cor- 
sou. Nan a establece na Aru- 
ba desde aña pasa pa asina 
cuminsa cu e idea aki. Lasten 
a bisa cu e paso aki ta suma- 
mente importante pa diversi- 
fica e negoshi cu nan tin ac- 
tualmente na Corsou. Lasten 
a bisa tambe cu nan a haci un 
donacion di 25 mil florin na 
Cruz Cora. Pa Curoil dia- 
huebs tabata un dia historico 
cu nan a establece na Aruba, 
cual ta un bon paso pa cosnan 
bon sigui bin. 

BENEFICIO PA ARUBA 

For di aña pasa Curoil a cum- 
insa cu e idea di fuel y a acerca 
APAy por bisa cu mesora nan 


a wordo bon ricibi. Eynan 
a cuminsa cu e combersa- 
cionnan, segun Lasten. E ta 
sigui splica cu esaki ta na 
beneficio na tur dos com- 
pania, na beneficio di Aruba 
tambe, pasobra awor aki 
APA por pone su mes riba 
mercado tambe cu ta brinda 
e servicio di fuel. Curoil ta 


sumamente contento. Nan 
ta aprecia tambe e manera cu 
nan a wordo ricibi na Aru- 
ba. Nan a haya cooperacion 
tambe di Aruba Investment 
Bank, kendenan ta gradici cu 
nan a acerca den e estudio di 
factibilidad. Tambe Curoil a 
gradici Aruba Ports Author- 
ity pa a kere den e proyecto 
aki. Curoil ta mirando si tur 
cos critico y e resultado ta fi- 
nalmente na Aruba cu a lanta 
e compania Curoil Aruba. 
Awo por mira e barco cu ta 
bay haci tur e servicionan di 


fuel. 

SUMINISTRO NA 
C OMUNIDAD 

A haya e impresion di e desa- 
royonan di e dos companian- 
an aki Curoil Aruba y Aruba 
Ports Authority, cu a firma e 
acuerdo pa nan, por cuminsa 
suministra mas miho servi- 
cio na comunidad. □ 

Ir. Edwin Jacobs di SVb: 


E reto di nos fondo di pensioen: Su gasto y su entradanan 


ORANJESTAD - E pensioen di AOV ta un entrada 
masha importante pa hende grandi. Un gran mayoria 
di hende grandi tin solamente e pensioen di AOV Di 
otro banda e fondo di AOV ta ricibi tur luna su entrada 
di primanan cu trahadonan ta paga, hunto cu nan 
doñonan di trabao. 

E ultimo añanan e fondo di AOV ta enfrentando e reto 
di mas grandi den su existencia di 53 aña. E entradanan 
mediante primanan cu trahadonan ta pagando no ta 
yega pa paga tur pensioen tur luna. E fondo di AOV ta 
conociendo deficit. 

E situacion aki basicamente ta consecuencia di dos 
desaroyo importante den comunidad. Di un banda, 
e cantidad di pensionadonan a bin ta aumentando 
continuamente desde 1960. Esaki ta efecto di loke 

nos ta yama e proceso di 
behes di nos poblacion. E 
siguiente grafico ta ilustra 
e crecemento den cantidad 
di pensionado desde 1960 
y e proyeccion cu Banco di 
Seguro Social a haci pa loke ta 
e cantidad di pensionadonan 
te cu aña 2030. 

Den caso cu no trece cambio 
den e sistema di AOV e 
cantidad di pensionadonan 
lo aumenta di 16.885 na 2010 
te na e cantidad record di 
35.222 na 2030. No tin duda 
cu e aumento den cantidad di 
pensionado ta bay acompaña 
cu aumento grandi di e 
sumanan di pension di behes 
cu e fondo lo mester paga na 
pensionadonan. 

Den caso cu e proposicion 
riba mesa keda acepta 
y edad di pension subi 
gradualmente, e cantidad di 
pensionado na 2030 lo keda 
limita na 27.087. E cambio 
den e sistema lo contribui na 
frena crecemento di gastonan 
di e fondo. 

Un otro reto cu e fondo di 
pensioen ta enfrentando ta 
esun di su entradanan na 
prima. E reto aki nos por 
constata na momento cu nos 
studia e cantidad trahado 
pagado di prima cu tin pa 
cada pensioen cu e fondo ta 
paga. 

E siguiente grafico ta 
indica con desde 1960 e 
indicadornan a cambia den 
tempo. Si na 1960, Aruba 
tabata conoce 8,5 trahado cu 
ta paga prima di AOV pa cada 
pensioen di AOV na 2010 
esaki a baha te na 2,6 trahado 
pa cada pensioen. Y den 
caso cu no bin cambio den 
e sistema di AOY e cantidad 
aki lo sigui baha y yega na 1.4 
trahado pa cada pensioen na 
2030. 

Cu e proposicion di 
cambionan actual, e cantidad 
di trahado cu ta paga prima 
di AOV pa pensioen lo 
aumenta un tiki yegando 2,0 
trahado na 2030. Ainda, esaki 
ta keda un reto pa e fondo di 
pensioen di AOVQ 

Candela incontrolabel na Gabilan a pone cu e 
dump a keda cera henter fin di siman 






Mientras cu Serlimar, DOW 
y Brandweer tabata na e sitio, 
varios truck y pickupnan ta- 
bata yega carga cu sushi, nan 
tabata wordo debolbi y man- 
da dump na Parkietenbos. 
Segun un di e trahadonan pa 
e dos dianan aki sigur Gabi- 
lan lo keda cera pa publico, 
te ora nan caba di controla y 
paga e candela aki. 

Diasabra henter dia e candela 
na Gabilan a sigui forma un 
molester pisa pa habitan- 
tenan di e area di Alto Vista, 
Turibana, Sabana Liber, sigui 
bay te na Palm Beach. Dificil- 
mente e candela por a wordo 
corta pa esunnan cu a ta en- 


carga cu e dump, henter di- 
asabra cu alma y cuerpo nan 
a purba na combati e candela 
nan no a logra y a busca ayu- 
do di un compania priva cu di 
diadomingo algo pasa di mey 
anochi, a saca nan ekiponan 
pisa y acompaña pa patruya 
riba motorcycle a transporta 
nan pa Gabilan y den oranan 
di marduga pa mainta nan a 
keda combati e candela, keda 
corta e candela y den oranan 
di diadomingo mainta John- 
son’s Enterprises su ekipo 
a logra paga e candela por 
completo y a alivia e habitan- 
tenan di e area di Noord cu e 
molester di huma.Q 


DIALUNA: 16 di DECEMBER 


DIAMARS: 17 di DECEMBER 


Orario: 4.00 pm. • 7.30 pm. 

FCCA ta sera for dia 19 di Oecember te cu dia 2 di JanuarL 
Nos tey bek na bo servicio cHabiema 3 di Januari 2014. 
Tambe nos ta habri diasabra 4 di Januari 2014 
for di 8'or di mainta te cu 12'or di merdia 


ORANJESTAD - Diasa- 
bra for di oranan tempran di 
mainta, Polis y brandweer un 
biaha mas ta bay na e dump 
di Gabilan pa un candela di 
sushi, mescos cu e dia ante- 
rior. Brandweer no por a haci 
mucho cos, paso e candela a 
origina bao tera y tabata tin 
un par di dia caba cu e lo ta- 
bata saca huma, pero e can- 
dela yega te na e superficie. 
Segun un di e trahadonan di 
Serlimar na e sitio, a splica cu 
nan ta pidi pa tur persona cu 
ta bin tira sushi, pa tira sola- 
mente sushi di cura cu ta di 
mata, y no sushi di cas. Hopi 
biaha esaki no ta wordo res- 
peta y esaki ta e consecuen- 
cia, segun e trahado, loke ta 
pega candela facilmente, ta 


bateria, pida hero of cosnan 
cu contenido kimico, nan ta 
mescla cu otro sushedad y ta 
forma un reaccion kimico cu 
ta pega candela. E candela ta 
bao tera y caminda cu brand- 
weer no por haci mucho, 
p’esey e persona encarga cu 
dump a splica, cu nan ta uza 
ekiponan pisa pa “corta” e 
candela, pa asina e no sigui 
core, nan ta tapa e sushi cu 
varios truck di tera y asina 
nan ta trata di controla e can- 
dela bao tera. E dia anterior 
nan a corta e candela caba, 
door di tapa e area cu ta na 
candela cu tera, pero e cande- 
la aki a sigui core bao tera y a 
sali un poco mas panort unda 
no ta tapa cu tera. E trabao di 
corta candela a wordo haci 


cu ekiponan pisa di DOW, 
Serlimar y unda brandweer 
por asisti tambe a duna un 
man. E candela bao tera ta 
hopi dificil pa combati, paso 
e ta sigui core den e sushe- 
dad bao tera. Tambe e huma 
a forma un molester hopi 
grandi pa e casnan pabao di e 
dump, tambe banda pabao di 
e dump tin un cria di porco, 
segun un di e habitantenan a 
conta cu door di e huma di 
e candela grandi aki, varios 
porco chikito a muri caba. 

Celebra bo birthday, ricibi bo entrada GRATIS! 


' Cuinpra 2 of masentrada di adulto y rfcibi esun dt bo grai 
T Entradanar mesier wordo rewrva y cumpra na e Snfes C< 
De Palmi Tours rlba LG. Smith flJvd cu un IDlocal valido. 

' Por recLima e oferta aki e luria cuba u haci aña soy por i 
solamente un biaha. 

* Pa rnas hformadori, yama 522 '4500. 

Hyatt Place ta bira operador di hotel ehecutivo den Caya Grandi 



Hyatt Place na Jacksonville Airport, Merca. 



ORANJESTAD - Den luna di 
april ultimo representante di e ca- 
dena hotelero prestigioso Hyatt 
a bishita Aruba pa evalua posibel 
operacion di un hotel den Caya 
Grandi. Siman pasa a keda confir- 
ma na Gabinete Mike Eman II cu 
Hyatt, ta bira e operador di e ho- 
tel ehecutivo den Caya G.F. Betico 
Croes. E hotel aki ta bay cay bou di 
e un di e marcanan mas exitoso di e 
corporacion, esta ‘Hyatt Place’. 

Prome Minister Mike Eman a haci 
e anuncio aki diahuebs ultimo du- 
rante un conferencia di prensa ca- 
minda a menciona e hotel aki como 
un di e proyectonan cu ta biniendo 
den centro di ciudad pa eleva su 
nivel como atraccion turistico y co- 
mercial. “Un hotel cu lo contribui 
grandemente na e desaroyo y canti- 
dad di persona cu ta cana den caya. 
Un hotel bon ocupa ta garantisa 
caba un cantidad di hende cu lo ta 
activo comercial y den parti di en- 
tretenimento.” 

E marca ‘Hyatt Place’ ta un con- 
cepto caminda e gigante den ne- 
goshi di hotel ta combina estilo, 
innovacion y convenciencia 24 ora 
pa 7 dia pa siman pa crea un esta- 
dia perfectamente consistente cu 
cada comodidad moderno cu e cli- 
ente merece. E cadena ta ganado di 


varios premio y reconocemento, 
incluyendo e “Highest in Guest 
Satisfaction Among Upscale Hotel 
Chains” segun J.D. Power e aña 
aki. Adicional Hyatt Place ta figu- 
ra como #1 Select-Service Brand 
dor di Business Travel News 2013 
Hotel Chain Survey pa e di dos aña 
consecutivo. 

Na april ultimo e representantenan 
di Hyatt a evalua e tereno cu e in- 
versionistanan a propone y tambe 
a determina cu e diseñonan ta na 
nan satisfaccion. Nan a bay cu e 
informacion aki bek na nan oficina 
principal corporativo pa tuma un 
decision. Nan a gusta e plan aki asi- 
na hopi cu hunto cu e renobacion 
di henter Caya Grandi y centro di 
Oranjestad ta priminti un poten- 
cial enorme pa laga Oranjestad bira 
un localidad excelente pa un hotel 
ehecutivo. 

Mientras tanto, durante ultimo e 
lunanan despues di e bishita di parti 
di Hyatt, cu ta desaroya e proyecto 
a continua cu e prome fasenan di e 
ehecucion di e proyecto cu ta, entre 
otro midimento y test di e tereno. 
Segun Eman, dia cu el a topa cu e 
delegacion di Hyatt, “Aruba ta logra 
un otro ‘milestone’ importante cu 
un hotel di cinco strea situa den 
centro di ciudad. ”□ 

Misa di Aurora a cuminsa 
16 di December 


ORANJESTAD —Awe misa 
di Aurora a cuminsa. Devo- 
tonan ta bishita nan Iglesia di 
Parokia. Trempan den oranan 
di marduga lo tin movemen- 
to riba caya. Misa di Aurora 
ta dura 9 dia. Un bunita peri- 

Scucha wardador di Israel 
Cuidador di bo carnenan, 
revela-Bo 

Mustra bo poder, bin salba 
nos (Salmo 80:2-3 Danki Se- 
ñor nos Dios, 

Danki pa e temporada bunita 
cu nos ta drenta awe, 

Danki cu Bo a duna nos bida 
y salud pa por mira e dianan 
alegre aki yega. 

Henter aña nos a core paki 
paya, manera carnenan pla- 
ma buscando 

felicidad den mil y un cos 
di mundo ma awor, O bon 
Wardador, Bo ta 
conduci nos tur na e fuente 
di felicidad na cuna di He- 
sus, Bo yiu, 

E escohido kende Bo a som- 
bra bo man, e Yiu cu Bo a 
laga crece bira 
fuente (v.18) 

Mustra bo poder y bin 
Si Señor, mustra Bo poder 
Señor kita tur obstaculo cu 
ta den camidan y cu ta stroba 
nos yega cerca 
e Yiu di Bo. 

Bin salba nos for di e pica y 
debilidad cu ta tene nos mara 
y duna nos 

animo y curashi pa prepara 
nos debidamente pa fiesta di 


odo pa celebra e binimento 
di Cristo Hesus. BON DIA 
ARUBA ta haci un yamada 
civico na nos comunidad pa 
bay poco poco den trafico, 
ban evita mas dolor den hog- 
arnan. 



Pasco 

Mustra bo sonrisa, anto nos 
lo ta salba (v.20) 

Laga Pasco di nacemento sea 
pa nos un emocion pasahero, 
Sino un encuentro cu Cristo 
Bibo, E salbador cu a tuma 
nos carga riba 

su lomba y a laga nos hala 
rosea den aire puro di su 
presencia. □ 



Exceso di velocidad ta bisto 
den accidente serio 

palo di luz. E impacto tabata 
asina fuerte cu a saca e chauf- 
feur, cu te ainda ta mustra 
di tabata su so den e auto, y 
lag’e benta riba caminda. 
Cuerpo Policial Aruba lo 
sigui cu e investigacion riba 
e accidente serio aki, pero 
no ta keda sin haci un apela- 
cion riba automobilistanan 
pa baha velocidad, abstene 
di stuur bou di influencia 
di alcohol y pa ta mas atento 
posibel den trafico. “No lu- 
bida cu na cas di un of mas 



ORANJESTAD - Segun 
vocero di polis sr. Lito Lacle 
e exceso di velocidad ta bis- 
to den accidente serio. Den 
cuadro di esaki, polis ta urgi 
automobilistanan pa ta mas 
atento den trafico. 

“Ta masha importante pa 
automobilistanan ta mas 
pendiente den trafico y spe- 
cialmente cu un apelacion 
pa baha velocidad”, Lacle, a 
duna di conoce na e sitio di 
accidente diadomingo main- 
ta trempan. “E situacion den 
cual e auto a keda ta duna bo 
di compronde cu sin ningun 
duda por papia aki di exceso 
di velocidad”. 

Diadomingo pa 5:40am a 
drenta un yamada na Central 
di Polis, den cual e persona ta 
informa di un accidente serio 
riba e caminda di Oranjestad 
pa San Nicolas na altura di 
Pos Chikito # 19-M. Na 
yegada di e prome unidad 
di Polis, a topa cu un Toyota 
Starlet, A-40441 pega contra 
a palo di luz number 4530. 
Polis a constata tambe cu e 
supuesto chauffeur di e ve- 
hiculo tabata drumi riba ca- 
minda dilanti e auto envolvi 
den e accidente, e homber 
tabata herida y su situacion 
na e sitio tabata mustra hopi 
critico. Na e sitio paramedi- 
conan a duna prome asisten- 
cia y a percura pa transporta 
e victima cu urgencia pa 
Hospital pa ricibi tratamento 
medico. 


Specialistanan di trafico a ini- 
cia un investigacion riguroso 
na e sitio, den cual a scucha 
testigo, a midi e caminda y 
a tene cuenta cu tur aspecto 
di e auto cu lo por duna mas 
indicacion di con e accidente 
a sosode. Lor di un prome bi- 
sta ta mustra cu e auto su so a 
baha caminda, perde control 
y a bay dal den varios mata 
prome cu a bin pega den un 


ser keri wardando riba Bo”, 
asina Lito Lacle a expresa. Q 

Dos sospechoso di asalto na Paseo Herencia 

deteni na Hulanda 


ORANJESTAD - Manera 
Bon Dia Aruba a publica, 
Polis a detene 4 sospechoso 
durante razzianan cu a tuma 
luga na Paradera y Palm 
Beach. E razzianan aki tabata 
relaciona cu e asalto arma cu 
a sosode dia 19 di October 
2013 na Time Square na Pas- 
eo Herencia. 

E asaltantenan a bay cu un 
cantidad di joyas y diamanta. 
Den e 4 sospechosonan tin 
un agente di Polis y tambe un 
pareha. 

UN SOSPECHOSO 


LAGALIBER 

Investigacion cu Bon Dia 
Aruba a haci ta mustra cu 
diahuebs e sospechosonan a 
bolbe presenta dilanti Hues 
Comisario. Esaki ta di acuer- 
do cu e procedura stipula pa 
ley. Ta asina cu Hues Comis- 
ario e momento ey ta evalua 
si realmente tin indicacion 
cu cada un di e sospechoso- 
nan lo ta envolvi. Bon Dia 
Aruba por a compronde 
Hues Comisario ta haya cu 
no tin suficiente indicacion 
contra un di e sospechoso- 


nan y a ordena pa lag’e liber. 
E otro tres sospechosonan, 
Hues Comisario a prolonga 
nan detencion na beneficio 
di investigacionnan cu ta an- 
dando. 

DOS DETENCION NA 
HULANDA 

Por a compronde cu diahuebs 
tambe a presenta dilanti Hues 
Comisario, dos sospechoso 
nobo cu recientemente auto- 
ridad di Aruba a pidi nan de- 
tencion na Hulanda. Despues 
cu autoridad di Hulanda, pa 
medio di Ministerio Publico, 


a detene e sospechosonan, a 
manda nan Aruba bou vigi- 
lancia estricto. 

E dos sospechosonan aki, un 
Arubiano y un Surnameño, a 
presenta dilanti Hues Comis- 
ario, caminda nan detencion 
a keda prolonga. E dos sos- 
pechosonan aki ainda lo mes- 
ter wordo interoga y no ta ex- 
clui e posibilidad cu tin mas 
detencion lo por cay. 

CINCO SOSPECHOSO 
DETENI 

Actualmente tin en total cin- 
co persona detene, kendenan 


ta wordo sospecha di lo ta en- 
volvi di un of otro manera den 
e asalto arma na Time Square 
na Paseo Herencia. Bon Dia 
Aruba por a compronde cu e 
investigacion ta masha her- 
metico. Tur e sospechosonan 
ta isola o sea nan no por haya 
bishita. Esaki ta un sistema 
cu Recherche ta uza special- 
mente ora ta den e parti di 
investigacion caminda mes- 
ter interoga e sospechosonan. 
Door di tin nan isola, ta evita 
cu nan lo por cera cabes pa 
duna un declaracion.Q 


Sospechoso na yoramento ta bisa Hues 

Den KIA traficantenan di droga a menasa di lo tuma 

represaya contra su baby 


ORANJESTAD - Un sos- 
pechoso den un caso grandi di 
traficacion di droga pa Cana- 
da, ta bou di enorme presion. 
E motibo di e presion aki ta 
pasobra e sospechoso aki a 
coopera cu e investigacion y 
a basha abou riba tur hende. 
Ta trata aki di Giancarla 
Dumfries, kende hunto 
cu e sospechosonan Gaiza 
Quandt, Francis De Pool, Al- 
len Bridgewater y Shivansh 
Sharma, a presenta dilanti 
Hues pa tratamento di e caso 
penal cu Ministerio Publico a 
cuminsa contra nan. 
Tratamento di e caso aki a 
dura te den oranan di atardi 
y Bon Dia Aruba lo informa 
lectornan kico tur a sosode 
den diferente articulo. 
SOSPECHOSO A BA- 
SHAABOU 


Hues a interoga cada un di e 
sospechosonan y loke a resal- 
ta ta e declaracion di e dama 
Dumfries. 

Hues a puntra Dumfries 
kende a acera su persona pa 
transporta droga. Dumfries, 
den un forma un poco emo- 
ciona, a bisa Hues cu De Pool 
a acerk’e pa e transporte di 30 
December 2012 y el a bisa cu 
e ta para tras di su declaracion 
haci na Polis. 

Hues a puntra si Quandt, 
amiga di De Pool, tambe ta- 
bata presente. Dumfries a 
bisa Hues cu Quandt tabata 
f ey pero e no sa e funcion di 
Quandt pero e sa cu Quandt 
ta amiga di De Pool. 

MENAZA SERIO 
Hues a bisa cu Dumfries a 
declara na Polis cu De Pool 
a priminti 10 mil florin si 

e transporfe keda realisa. 
Dumfries na yoramento a 
bisa Hues cu e kier yuda cu 
e investigacion pero e no por 
sigui biba bou e presion cu 
otronan ta pone riba dje. E1 
a bisa cu e tin practicamente 
1 aña cera na KtA y constan- 
temente e ta wordo menasa 
den KIA cu lo bay mata su yiu 
di 3 aña y cu e mester cambia 
su declaracion. 

Dumfries a bisa Hues cu e sa 
cu el a haci malo y cu el a pa- 
pia e berdad. 

E1 a bisa Hues cu el a trans- 
porta e droga pasobra e taba- 
tin mester di placa. E1 a pun- 
tra Hues ki garantia e tin cu 


nada lo bay pasa su yiu. 

HAYAPLACA DI 
DROGA 

Hues a mustra cu Dumfries a 
menciona den su declaracion 
un tal Doc y Zuki. Dumfries 
a bisa cu e conoce nan. Na 
dado momento Fiscal a cum- 
insa haci preguntanan encu- 
anto otro transporte di droga 
cu Dumfries a haci y placan- 
an cu lo mester a bin for di 
Canada pa Dumfries. 
Dumfries a bisa Hues cu el a 
haya placa for di Canada den 
diferente montante y e placa 
tabata pa e prome biaha cu el 
a transporta e droga cu a bay 
bon dia 29 September 2012. 


E1 a admiti di a pidi amigonan 
pa yuda pa ricibi e placa. E1 a 
bisa cu el a haci esaki pa evita 
cu lo ripara cu e ta hayando 
asina hopi placa. 

Fiscal a puntr’e si De Pool 
tabata envolvi den e prome 
transporte. 

Dumfries a admiti cu e 
prome biaha De Pool a bay 
cun’e den avion pa Canada 
pero no a wordo permiti pa 
drenta Canada. 

Bon Dia Aruba a cubri e caso 
aki den Corte y ta publica 
e parti aki pa asina duna un 
imagen di e menasa cu perso- 
nanan ta haya pa no declara e 
berdad. □ 

Jeroen Dijsselbloem ta politico di aña 



Den Haag, HULANDA 

- Minister Dijsselbloem di 
Financia a wordo scogi pa 
prensa parlamentario como 
politico di aña. E miembro di 
PvdA a wordo describi ayera 
como “inteligente”, “sanger 
friu” y “balansa.” Esey a 
wordo divulga na Radio 1 
(NOS), cu a organisa e elec- 
cion. 

Dijsselbloem a fungi e aña 
cu a pasa como presidente di 
e Eurogroep y tabata tin un 
papel importante den e con- 
frontacion internacional di e 
euro crisis. 

E minister a laga sa di ta sor- 
presa pa e premio, pasobra 
semper e tabata traha tras di 


cortina. “Tabata parce mi mas 
cu logico si Slob, Van der Sta- 
aij y Pechtold lo a haya e pre- 
mio entre nan tres e aña aki,” 
el a bisa. 

E periodistanan a nombra 
lider di GroenLinks, Bram 
van Ojik como e talento po- 
litico di aña. Van Ojik no ta 
un desconoci den politica, 
pero tambe a bin na remarca 
pa e titulo. Esey ta bin segun 
e hurado, debi cu e ta den su 
prome periodo como lider di 
fraccion. 

E politico tabata tin bon bi- 
sta pa e manera competente 
con el a maneha e acuerdo 
di herfst (Herfstakkoord) 
entre oposicion y coalicion. 


“Nunca ta laat pa desaroya 
talentonan nobo. Esey apar- 
entemente a wordo proba”, e 
politico a bisa. 
WILLEM-ALEXANDER 
Ningun di e politiconan a 
hunga un papel principal den 
e hecho politico di aña. E 
televidente y scuchado di ra- 
dio di NOS a scoge for di un 
lista pre selecta e huramento 
di rey Willem-Alexander. 
Tambe esnan cu a wordo 
nomina tabata entre otro e 
“Herfstakkoord” y e pleito 
entre Alexander Pechtold y 
lider di PW Geert Wilders, 
kendenan a yama e lider di 
D66 como un “miezerig 
mannetje”. Q 


“Anouchka van Miltenburg no ta sirbi como presidente” 


Den Haag, HULANDA - 

Anouchka van Miltenburg 
ta, segun varios miembro di 
Tweede Kamer, inadecua pa 
ta presidente di Tweede Ka- 
mer. “E no ta sirbi.” 

Esaki ta segun De Volkskrant 
diasabra, a base di turno di 
cada politico den Tweede Ka- 
mer. 

Sigur ocho fraccion a bisa 
cu Van Miltenburg no tabata 
ilustra suficiente autoridad. 
“E ta tene su mes na regla. 
Un bon presidente no tin 
mester di esey.” 

E lidernan di fraccion, kende 
a bisa esey unanimamente na 
e corant, a bisa cu nan tin du- 
ele di e presidente di Camara. 
“E funcion ta demasiado pisa 
pe.” 

Van Miltenburg ta desde 
september 2012 presidente 


di Tweede Kamer. Segun su 
coleganan, e ta poco conse- 
cuente y ta haci decisionnan 
robes. 

Pa por move Van Miltenburg 
no ta posibel. 

“Si e gabinete cay, e ora e 
problema aki tambe ta solu- 
ciona 

. Nos fraccion no lo tuma e 
iniciativa pa bah’e.” 

REACCION DIVAN 
MILTENBURG 
Van Miltenburg a laga sa via 
su vocero diasabra, cu si e 
lidernan di fraccion tin crit- 
ica riba dje, e ta prefera pa 
tene esaki interno. Den su 
wowonan, prensa no ta for- 
ma e plataforma pa e tipo di 
temanan asina. 

IMPROPIO 

Miembro di Camara di CDA, 
Eddy van Hijum a yama 


e criticanan anonimo di e 
lidernan di fraccion diasa- 
bra como inapropia. Den e 
programa di radio di TROS, 
Kamerbreed, el a bisa cu e no 
ta involucra den tipo di ac- 
cionnan asina. Van Hijum ta 
spera cu su lider di fraccion 
Buma, no ta entre e criti- 
conan sin nomber. 

E1 a sigui bisa cu e ta mara su 
mes na e palabranan di e ex 
presidente di Camara, Frans 
Weisglas den e mesun trans- 
mision. 

E1 a nombra tal declara- 
cionnan anonimo como 
“hopi poco chic”. E no ta 
haya nada bon den bista di 
politica. 

Segun Van Hijum si mester 
di algo di papia entre e lider- 
nan di fraccion y e presidente 
di Camara. □ 



Cinco robo den un anochi na panaderia 

di Tilburg 



Tilburg, HULANDA - 

Den un solo anochi, cinco 
sucursal di un panaderia di 
Tilburg a ricibi bishita di 


ladron. Den un periodo di 
tempo di mas of menos dos 
ora, mas of menos 10 mil 
Euro di e benta di dia a wordo 


horta. Esaki segun Omroep 
Brabant. E doño, Floor van 
Lieshout, ta totalmente 
kibra, segun e medio. E 
ciudadano di Tilburg di 
56 aña ta haya cu ta algo pa 
altera cu riba e cinco luganan 
a comete ladronicia. “Nos ta 
bay tur dia na e tiendanan 
pa wak si tur cos ta na ordo. 
E no ta dushi, pero si e ta 
necesario.” Antisocialnan a 
kibra drenta diabierna anochi 
na sucursalnan na Dongen, 
Drunen, Sprang-Capelle y 
Tilburg. E yiu homber di Van 
Lieshout a pone e videonan 
riba Facebook, caminda 
e ta spera cu un hende lo 
reconoce e malhechornan. 
Van Lieshout a haci denuncia. 
Polis ta investigando e 
ladronicia. □ 


Mayoria Hulandes ta haya 
cu Hulanda mester legalisa 
marihuana 

Den Haag, 

HULANDA - For di 

un sondeo di Maurice 
de Hond ta mustra cu 
65 porciento di esunnan 
cu a wordo puntra, ta 
di opinion cu Hulanda 
mester sigui e ehempel 
di Uruguay. 

Eynan e produccion, 
benta y consumo di 
marihuana no ta wordo 
prohibi mas. 

E sondeo cu De Hond 

a publica ayera ta mustra cu casi mita di e Hulandesnan (45 
porciento) ayega di uza marihuana. Un kwart a uz’e solamente 
un biaha. 

Di e uzadonan di marihuana, tres cuart ta pro legalisacion, 
pero tambe bao di hendenan cu nunca a yega di huma, e 
mayoria ta pro (54 porciento). Q 

CIFA ta aplaudi areglo nobo di belasting cu Hulanda 


WILLEMSTAD - CIFA ta 
hopi contento cu minister 
di Financia, José Jardim di 
Corsou y secretario di es- 
tado di fmancia di Hulanda, 
Frans Weekers, a cera un acu- 
erdo encuanto e areglo nobo 
di belasting. Ta e intencion 
pa e acuerdo drenta na vigor 
dia 1 januari 2015. E acuerdo 
nobo ta reemplasa e areglo di 
belasting actual cu ta data di 


1964. 

Como organisacion di in- 
teres, CIFA riba peticion di 
e ministerio di Financia, a 
sostene e negociacionnan 
y tambe duna conseho na 
e minister di Financia cu e 
negociadonan. E organisa- 
cion ta contento cu e energia 
y tempo inverti a culmina 
den firmamento di un areglo 
nobo. 


Prome centro di 
Polis di Turismo 
(Politur) a bira 
operacional 


WILLEMSTAD - Polis di 
Turismo a bira operacional e 
siman aki. E cuerpo aki ta cay 
herarkicamente bou di Cu- 
erpo di Polis di Corsou. 

E tareanan di e cuerpo POL- 
ITUR ta pa duna asistencia 
na turistanan y mantencion 
di orden y siguridad. Pero 
principalmente e enfoke ta 
pretension di actonan casti- 
gabel. Cu tacticanan special 
di analisis di riesgo, reco- 
mendacionnan pa comer- 
ciantenan of eventonan, con- 
trol y vigilancia mas rigido 
y dedica, den futuro POLI- 
TUR lo mustra su balor. 

E profesionalnan asina na 
e cuerpo POLITUR ta po- 
lis uniforma y arma cu pre- 
paracion di polis, segun nos 
leinan policial ta prescribi. 
Ademas e profesionalnan aki 
a ricibi training adicional riba 
tereno di con atende cu tur- 
ista y Corsou como destina- 
cion turistico. POLITUR lo 
ta hopi visibel riba cayanan di 


Corsou, asina a sigura. 

E iniciativa aki sigur a bini 
na bon momento, sigur con- 
siderando e crecemento den 
cantidad di bishitante y e im- 
portancia di e sector di tur- 
ismo como pilar importante 
pa economia di Corsou. E 
sector aki ta bal e proteccion 
pa sigura cu tur bishitante 
por sinti nan mes “safe” i pa 
Corsou bira y keda un des- 
tinacion sigur pa tur cu ta 
di bishita, asina a bin dilanti 
durante apertura di e prome 
centro di POLITUR den e 
area di Bapor Kibra. E di dos 
centro lo bin na Westpunt. 
Comisario di Polis, Rudsel 
Martina a expresa su satis- 
faccion pa e proyecto cu el 
a yama un desaroyo positivo 
pa e area di turismo. “Pa Cu- 
erpo Policial ta un reto dor di 
sigui duna servicio na turis- 
mo y comunidad di Corsou, 
asina Martina a bisa. E di dos 
kantoor di POLITUR lo 
wordo habri na Westpunt.Q 



Segun CIFA, e firmamento 
ta marca un fin di un peri- 
odo largo di insiguridad. E 
areglo nobo di belasting lo 
yama oficialmente: Belastin- 
gregeling Nederland - Cor- 
sou (BRNC). E ta nifica, cu 
pa e sector fmanciero inter- 
nacional e por sigui brinda 
continuidad na e compani- 
anan internacional existente. 
Banda di esey ta crea bon 
posibilidad pa atrae clien- 
tenan nobo. 

Den e acuerdo automatica- 
mente a incorpora inter- 
cambio di informacion. Es- 
aki mester caba cu e fenom- 
eno, caminda hende ta purba 
di invadi belasting. 


Pa Hulanda, ta importante 
tambe pa regla e asunto di 
reparticion di drechi di cobra 
belasting riba pago di pen- 
sioen pafo di teritorio Hu- 
landes. 

Hulanda di e forma aki kier 
regla e asunto di cobra be- 
lasting riba pago di pensioen 
cu hende na Corsou ta ricibi, 
despues cu nan emigra bin 
biba na Corsou. Ta trata di 
pensioen cu e ciudadano a 
acumula durante e periodo 
cu e tabata biba y traha na 
Hulanda. 

Te cu cinco aña despues cu e 
persona emigra pa Corsou, 
Hulanda tin obligacion di 


cobra e belasting aki, Week- 
ers a splica mas aleu. Ta trata 
di e belasting cu nan ta yama 
“Schenk- en Erfbelasting”. 
Esaki ta nifica un golpi mas 
pa nos yiu di tera di Cor- 
sou y pensionado, cu tempo 
e tabata traha na Hulanda, a 
logra acumula un pensioen 
cu e ta pone banda di e pen- 
sioen di behes cu e ta ricibi 
na Corsou. 

Di e forma aki Corsou ta laga 
mira cu e ta opera un huris- 
diccion den liña cu standard 
internacional di entre otro 
OECD (Organisacion For 
Economico Cooperacion 
and Development) y tambe 
EU (Europese Unie).Q 

Parlamento ta bay debati riba caso di Marvelyne Wiels 


WILLEMSTAD - Parla- 
mento ta debati awe dialuna 
ariba e desaroyonan cu taba- 
tin rondo di minister Pleni- 
potenciario di Corsou na 
Hulanda, Marvelyne Wiels. 
Pa e ocasion aki, prome min- 
ister di Corsou, Ivar Asjes, 
mester contesta preguntanan 
di parlamento riba acusa- 
cionnan contra di e minis- 
ter aki. A surgi hopi incon- 
veniencia algun siman pasa 
rondo di e acusacionnan aki 
contra e minister. E asunto 
a haya atencion den henter 
Reino. Parlamentario Ronald 
van Raak, e parlamentario di 
Socialistische Partij, cu por lo 
general ta vigila desaroyonan 
na e islanan cu tabata forma 
Antia antes, a haci pregunta 
riba e asunto aki, a manda 3 
pregunta pa minister Plas- 
terk, relaciona cu desaroyo- 
nan na Cas di Corsou. E1 a 
puntra, si gobierno di Hu- 
landa sa controla si un CV di 
un minister ta cuadra cu ber- 
dad y si ta berdad cu e min- 
ister a tuma amigo y famia 


den servicio na Cas di Cor- 
sou na Hulanda. Versionnan 
insistente a bisa, cu minister 
Plenipotenciario Marvelyne 
Wiels (Pueblo Soberano) lo 
a falsifica su Curriculum Vi- 
tae, bisando cu el a haci su 
estudio na Haagsche Hoges- 
chool y cu e tabatin un carera 
na ABN AMRO. Tin tambe 
papia di nombramento cu 
supuestamente ta dudoso y 
cu ta hole den direccion di 
nepotismo cu a tuma luga na 
Gas di Corsou na Hulanda. 

E mesun cos ta conta pa gas- 
tonan cu e lo a haci en con- 
exion cu renobacion di Cas 
di Corsou. Version cu e lo a 
tuma hende su mes famia 
den puestonan na Cas di 
Corsou, a lanta basta reac- 
cion den diferente sector di 
nos comunidad. 
Parlamentario independi- 
ente Omayra Leeflang tambe 
a haci pregunta na gobierno 
riba e supuesto iregulari- 
dad nan aki y el a papia as 
ta di nepotismo. Parlamen- 
tario Armin Konket, tambe 


a lansa un serie di pregunta 
riba e nombramento nan 
aki. Amérigo Thodé, parla- 
mentario pa partido MFK a 
cuestiona e asunto aki sev- 
eramente. Plasterk, manera a 
informa caba, a tene su mes 
leu for di e asunto aki. 

No ta na gobierno di Hulan- 
da pa opina riba procedura di 
solicitud den otro pais. Pa 
otro pais opina riba proce- 
dura di Hulanda tampoco lo 
ta na su luga, minister Plas- 
terk ta skirbi Parlamento den 
su contesta. 

Marvelyne Wiels mes, du- 
rante un conferencia di pren- 
sa algun siman pasa cu mes- 
ter bisa no a satisface niun 
hende, a trata di desbarata e 
asunto cu e lo a falsifica su 
CV Mi CV ta riba pagina 
website di Cas di Corsou, ke 
men tur hende tin acceso. Mi 
no a cambia e CV aki tampo- 
co, segun e minister. 

E1 a bisa, cu unico punto 
riba e CV cu mester coregi, 
ta caminda tin para cu e ta 
studiando pa un titulo. Pa 


loke ta e acusacion cu el a 
tuma hende den servicio na 
Cas di Corsou, e minister a 
reconoce, cu el a duna su yiu 
un vakantie job, pero, tabata 
un trabou pa 6 siman, no 6 
luna den forma y tawata den 
forma di vakantie Job pa cua 
el a haya un compensacion di 
vakantie tambe, e minister a 
trece dilanti. 

E minister a ofrece prensa e 
oportunidad pa weita e docu- 
mentonan cu lo ta proba loke 
el a bisa, pero no ta masha cla 
si esaki a tuma luga manera el 
a priminti. 

Nan a mata mi ruman (Hel- 
min Wiels, Red), anto awor 
nan ke mata mi profesional 
y politicamente. Pero esey lo 
no sosode. Tur e cos ta, paso- 
bra mi a cuminsa tuma me- 
dida den Cas di Corsou. 
Wiels a declara na e ocasion 
ey awe dialuna prome min- 
ister Asjes mester contesta 
pregunta di parlamento riba 
e caso aki atrobe pasobra tin 
hopi cos cu no ta cuadra cu 
berdad y ta pidi e biaha aki 


pa prome minister tuma me- 
dida ariba esaki mirando cu 
pueblo ya no tin confiansa 
mas ariba minister Parla- 
mentario di Cas di Corsou 
na Hulanda. 

Mirando cu esaki a haya bas- 
ta atencion den prensa algun 
siman pasa caba y cu manera 
a indica caba, a laga basta pre- 
gunta sin contesta. 

Asjes a bisa anteriormente, 
cu e publicacion negativo 
riba minister Plenipoten- 
ciario Marvelyne Wiels, no 
solamente a tacha nomber 
dje minister, pero cu esaki 
al fmal ta afecta nomber di 
Corsou. 

E1 a pone enfasis, cu minis- 
ter Wiels no tin obligacion 
pa mustra ni un documento 
pa proba nada, pero cu e ta 
dispuesto na mustra e docu- 
mentonan aki. 

E publicacion den caso aki 
tin su embergadura mas 
grandi hopi hende ta kere, di 
acuerdo cu Asjes. Tin basta 
expectativa pa e reunion di 
awe dialuna.Q 


Seis ciudadano a ricibi certificado pa 


KRALENDIJK - Reciente- 
mente seis persona a ricibi 
nan certificado pa por cum- 
insa cana e trayecto pa haya 
naturalisacion di reino Hu- 
landes. Tabata gezaghebber 
interino Sra. Silvana Janga 
Serfilia den su discurso cor- 
tico y a yama bon bini na tur 
esunnan cu ta bay ricibi nan 


certificado pa naturalisacion 
pa bira ciudadano Hulandes. 
Den su discurso a cuminsa 
na bisa kico ta significa tin 
nacionalidad Hulandes y e 
derecho y debernan como ci- 
udadano Hulandes cu bo tin 
derecho riba nan y cumpli cu 
nan. 

Gezaghebber interino a haci 



un peticion hopi noble na e 
hobennan bisando nan si 
dado caso nan bay studia for 
di Boneiro pa na momento 
cu fmalisa nan estudio nan 
por bin duna un aporta na 
desaroyo di Boneiro, como 
cu ya nan mayornan ta per- 
sonanan cu ta yudando Bo- 
neiro den diferente ramo di 
trabou pa adelanto di e isla. 
Mas aleu Sra. gezaghebber 
Janga den su discurso a duna 
palabranan di pabien y a bisa 
cu cada ciudadano cu a aplica 
pa cuidadonan Hulandes, 
tin cu cumpli cu nan obliga- 
cionnan y deber mescos cu 
boso tin e derechonan cu re- 
ino Hulandes ta ofrece cada 
ciudadano. 

Tabata secretarianan di gabi- 
nete di gezaghebber cu a lesa 
e proces-verbaal nan pa asina 
haci e acto legal, caminda 
ciudadanonan residencia na 
Boneiro pa algun aña a haci e 
peticion pa haya cuidadonan 
Hulandes. Na fmal e man- 
datario a felicita e 6 persona 
cu a haya e certificado pa nat- 
uralisacion como ciudadano 
di reino Hulandes. □ 


Uzo di garashi di brandweer 
na Rincon 

KRALENDIJK — Diabierna a cuminsa uza e garashi 
di brandweer di Rincon y e auto brandspuit nobo di for- 
ma oficial. Den presencia di invitado a batisa e garashi 
di forma unico. Construccion di e garashi aki tabata na 
encargo di Pourier Constructions NV E direccion di e 
construccion tabata na encargo di Streefkerk Architects & 
Consultants. E proyecto tabata un encargo di Ministerio 
di Siguridad y Husticia na Rijksgebouwendienst, cu tabata 
responsabel pa realisacion. E brandspuit a keda entrega dor 
di Netherlands Antilles Import & Export.Q 



naturalisacion Hulandes 

ATIA ta mira atras riba un aña 2013 exitoso 


ORANJESTAD- Aña 2013 
tabata uno cu hopi cambio y 
retonan pa ATIA. Na april di 
2013 ATIA a instala su direc- 
tor nobo, kende conhunta- 
mente cu staff y gerencia di 
ATIA a sa di logra varios meta. 
Durante e aña ATIA a (re) 
establece relacionnan cu su 
miembronan y a trata di in- 
forma y involucra su miem- 


bronan mas den e actividad- 
nan y e organisacion di ATIA 
por medio di newsletter y en- 
cuestanan. Comerciantenan 
no solamente tin e conoce- 
mento di actividadnan diario, 
pero tambe e conocemento y 
experiencia relata na retonan 
cu por contribui na ATIA. 
Durante 2013 ATIA di su 
parti a organisa shete tayer 


Bruno Mars y Juan Luis 
Guerra presente na e di 
cinco edicion di Curaçao 
North Sea Jazz Festival 



ORANJESTAD- Dia29Y30 
di augustus Curaçao North 
Sea Jazz Festival ta celebra su 
prome lustro. Anto esey lo 
para bira un fiesta grandioso. 

E prome nombernan cu por 
anuncia pa e edicion di hu- 
bileo ta papia pa nan mes: 
Bruno Mars y Juan Luis 
Guerra lo duna nan presen- 
tacion riba tereno di festival 
na World Trade Center na 
Piscadera Bay. 

Bruno Mars ta un cantante 
cu ta gosa di hopi aprecio i 
e tin un fama sin igual. E ta 
tambe compositor, produc- 
tor y musico. 

E ta nomina 18 biaha pa 
Gammy Award y a resulta 
ganado tambe, e tin mundi- 
almente mas cu 115 miyon 
disco single bendi. Su album 
actual Onorthodox Jukebox 
y su album di debut Doo- 
Wops & Hooligans en total a 
yega mundialmente na e can- 
tidad di 60 x un disco di pla- 
tina. Segun Billboard, Mars a 
score su prome hitnan num- 
ber 1 di e “Hot 100”, mas lihe 
cu tur otro artista masculino 
for di epoca di Elvis Presley. 
Como cantante, composi- 
tor y productor, Mars tin un 
catalog impresionante cu 22 
hit “Hot 100”. Bruno Mars 
cu su banda di 8 musico 

The Hooligans actualmente 
ta riba un gira mundial cu 
tur carchi ya caba completa- 
mente bendi y diadomingo 2 
di februari 2014 lo e presenta 
durante e Pepsi Superbowl 



XLVIII Halftime Show. 

Pa Juan Luis Guerra esaki lo 
bira e di dos bishita na e fes- 
tival. 

Na 2011 e rey dominicano 
di merengue tambe tabata 
huesped, caminda el a duna 
un presentacion di kita som- 
bre cu te ainda ta hopi bon 
comenta. E ta varia meren- 
gue y salsa cu bachata, mes- 
cla cu Afro-pop, jazz y can- 
tica folklorico. Pa casi 30 aña 
Juan Luis Guerra ta un di e 
artistanan Latino mas respeta 
na mundo. 

Cu mas di 30 miyon disco 
bendi, 15 Latin Grammy 
Awards, 2 Latin Billboard 
Awards y 2 Grammy’s keto 
bay e ta comanda e listanan 
di record. 

Pa e motibo aki e organisa- 
cion ta contento cu nan por 
yam’e bon bini un bes mas 
na aña 2014. 

Diasabra 30 di augustus Juan 
Luis Guerra ta habri e anochi 
riba tarima di Sam Cooke. 
Riba e mesun tarima ey, Bru- 
no Mars ta clausura e anochi. 
Anticipando previamente 
e festival, diahuebs 28 di 
augustus lo tin un conci- 
erto gratis riba e tarima Sam 
Cooke na e tereno di festival. 
Metropole Orkest lo brinda 
un homenahe na e musico 
yiu di Corsou Doble R (Ri- 
gnald Recordino), cu entre 
otro Karin Bloemen, Izaline 
Calister, Giovanca, Ompie 
Stefania y Randal Corsen.Q 



riba diferente temanan actual 
relata na comercio. Di e for- 
ma aki ATIA kier contribui na 
informa su miembronan, co- 
merciantenan y empleadonan 
cu informacion valioso cu lo 
por yuda e companianan. 

Tambe ATIA ta consciente 
di su rol den comunidad. 
Na februari ATIA conhunta- 
mente cu management team 
di KIA a organisa un dialogo 
multi disciplinario, na unda 
sector priva y publico a inter- 
cambia di opinion y experen- 
cia en cuanto integracion di 
expresonan den nos mercado 
laboral y comunidad en gen- 
eral. Preveni criminalidad pa 
comercio y comunidad en 
general ta e idea basico tras di 
e iniciativa aki. 

Tambe di suma importancia 
tabata e colaboracion entre 
ATIA y Colegio EPI, pa in- 


forma e studiantenan di dife- 
rente sector di EPI di kico ta 
e rekisitonan en cuanto con- 
ocemento, actitud y habilidad 
social cu mester pa eherce 
cierto trabounan. Trahando 
hunto, institutonan di for- 
macion profesional y com- 
erciantenan, por contribui na 
crea un miho combinacion 
entre estudio y trabou. 

Eventonan organisa pa ATIA 
cu ta destaca e aña aki ta e 
Debate Electoral 2013, or- 
ganisa conhuntamente cu 
Camara di Comercio, y ATIA 
su Corporate Gala Dinner. 

Pa 2014 ATIA lo sigui contri- 
bui na conocemento di am- 
bos comerciantenan y traha- 
donan pa medio di tayernan, 
training, y otro actividadnan. 
Na januari 2014 ATIA lo ta 
introduciendo su Education 


and Training Center, cu tin 
como meta stimula e buskeda 
continuo di conocemento 
y habilidad social pa contri- 
bui na maximalisa produc- 
tividad na pia di trabou. Pa 
medio di subscripcion na un 
newsletter, no solamente nos 
miembronan, pero tambe 
empleadonan y comunidad 
lo wordo informa di e activi- 
dadnan, tayernan y training 
cu ATIA lo ta organisando 
durante 2014 conhunta- 
mente cu diferente compania 
y profesionalnan. Mas en ad- 
elante, ATIA lo anuncia con 
pa subscribi na e newsletter. 

Finalmente, ATIA por mira 
atras na un aña fructifero y 
exitoso y kier a desea nos 
miembronan, comercian- 
tenan y comunidad di Aruba 
en general un feliz dianan di 
fiesta. Q 

Trahando den Aruba su industria di turismo a ricibi certificado 



ORANJESAD - AHATA den co- 
laboracion cu otro partner den tur- 
ismo, recientemente a organisa un 
programa di 2 dia di maneho y certi- 
ficacion cu a tuma luga na Alhambra 
Ballroom. 

E programa di ServSafe ta ofrece ger- 
entenan practica esencial pa por yuda 
nan crea un cultura di bon maneho 
den nan departamento. Esaki ta e 
unico rijs den industria di servicio 


culinario pa por yuda proteha salud 
di clientenan y pa mehora calidad 
di trabou di empleadonan y na mes 
momento garantisa bon nomber di 
e negoshi. E 52 participantenan cu a 
pasa nan examen cu exito, a wordo 
cualifica door di American National 
Standard Institute (ANSI). E partici- 
pantenan a ricibi nan certificacion di 
5 aña di ServSafeManagement duran- 
te un ceremonia organisa pa AHATA 


dialuna 2 di December na Sunset 
Garden Ballroom na Divi Aruba 
Phoenix Beach Resort. 

Un gradicimento na tur e participan- 
tenan cu boso entusiasmo y na tur e 
companianan cu a duna oportuni- 
dad pa por a participa na e training 
aki: Manchebo Beach Resort & Spa, 
Aruba Ostrich Farm, The Mill Resort 
& Suites, Gari & Wasabi Aruba, 
Marriot Aruba Ocean Club, Marriot 


Aruba Surf Club, Grand Occidental 
Aruba, Chalet Suisse Restaurant, Talk 
of The Town Beach Resort, The Ritz- 
Carlton Aruba Hyatt Regency Aruba 
Resort & Casino, Tiara Air Aruba, 
The Westin Resort & Casino Aruba, 
Bucuti & Tara Beach Resorts, White 
Modern Cuisine, Divi Mega Resorts, 
University of Aruba, Aruba Hotel 
& Tourism Associationy La Cabana 
Beach Resort & Casino. □ 


Delegacion di Korea ta bishita Parke Nacional Arikok 



ORANJESTAD -Miem- 

bronan di 4 The Green Tech- 
nology Center of Korea 
(GTC-K) y ‘ The Korean In- 
stitute of Science and Tech- 
nology (KIST) a bishita Parke 
Nacional Arikok pa un excur- 
sion informativo. E excur- 
sion a wordo organisa door 


di Parke den colaboracion cu 
Utilities Ny Freezone Aru- 
ba, TNO y WEB Aruba 
NV E delegacion Koreano 
a haya e tremendo oportuni- 
dad di cera conoci cu dife- 
rente proyecto sostenibel riba 
nos isla y tambe cu nos plan- 
ta di awa cu ta produci cori- 


ente y awa pa bebe, di un 
calidad unico, pa full nos isla. 

E delegacion Koreano a sigui 
pa Parke Nacional Arikok na 
unda informacion extenso a 
wordo duna di diferente sitio 
den Parke, investigacionnan 
canando, e importancia di 


Parke y tambe Parke su plan- 
nan pa futuro. E delegacion y 
representante di Parke, Indra 
Zaandam, a haya e oportuni- 
dad di intercambia perspec- 
tiva riba tereno di energia 
alternativo, e futuro di ener- 
gia alternativo y tambe impli- 
cacion nan pa naturalesa na 


Aruba. E excursion a sigui 
cu un almuerso tradicional, 
durante cua e delegacion a 
haya e oportunidad di sabo- 
ria e sabor di cuminda tipico 
Arubiano. Parke Nacional 
Arikok ta sumamente honra 
cu bishita di miembronan di 
KISTyGTC-K. □ 


Biblioteca habri pa studiante y miembro durante vakantie 


ORANJESTAD -- Durante vakantie escolar di 
Pasco binidero, Biblioteca ta keda habri mas tanto 
dia cu ta posibel pa por duna studiantenan espa- 
cio pa studia, y usuarionan haci uzo di e servicio 
di informacion y e coleccion amplio di buki pa lesa 
durante vakantie y tambe e Internetroom y WIFI 
gratis. 

Vakantie di fin di aña pa hopi ta un periodo cu tin 
mas tempo pa lesa, mas tempo pa bishita biblioteca 


cu famia henter y mas tempo pa traha riba tarea di 
scol cu mester keda cla pa januari. Pa por cumpli 
cu e demanda pa e servicio di biblioteca ta cera me- 
nos dia cu ta posibel. Biblioteca Nacional Aruba ta 
habri dia 20 di december te 4or Dialuna dia 23 di 
december segun orario regular. Biblioteca Nacio- 
nal Aruba ta cera pa e dianan di Pasco, dia 24 te cu 
26 di december. Biblioteca ta habri diabierna dia 27 
di december, orario normal. Dialuna dia 30 di de- 


cember biblioteca ta habri te 8or di anochi. Dia 31 
di december te cu dia 2 di januari biblioteca ta cera. 
Porta ta habri bek diabierna dia 3 di januari segun 
orario normal. Esaki ta mescos pa Dept. Arubiana. 
Gerente y staf di Biblioteca Nacional Aruba ta de- 
sea henter pueblo di Aruba dushi dianan di fiesta y 
un bon cambio di aña. Gerente ta spera tambe cu 
tur bishitante y miembro ta bishita biblioteca du- 
rante vakantie di fm di aña. □ 

Prome Minister Eman y Minister di Infrastructura a supervisa 

ultimo detayenan den Caya Grandi 



T* 


ORANJESTAD - Despues 
di comparti informacion cu 
prensa y contesta pregun- 
tanan, Prome Minister Mike 
Eman y Minister di Infra- 
structura Benny Sevinger a 
haci un recorido di tanto e 
tres plasanan nobo den cen- 
tro di ciudad, como tambe 
di Caya Grandi riba su mes. 
Compaña pa Jossy Figaroa y 
Marlon Croes di Departa- 
mento di Obranan Publico 
como tambe contratista Ja- 
meel Khan, a pasa na Plasa 
Daniel Leo, Chipi Chipi y 
fmalmente Nicky Habibe pa 
personalmente supervisa con 
e trabounan ta bayendo. 
Ambos a haya splicacion di e 
funcionamento y diseño tras 
di cada fontein. Por ehem- 
pel, esun grandi na Plasa 
Daniel Leo ta sirbi tambe 
como podium caminda pre- 
sentacionnan publica por 
tuma luga. E fontein na Plasa 
Chipi Chipi, entre Penha y 
La Moderna ta un area buni- 
ta y refrescante. Tur esaki ta 
forma parti di e idea cu e es- 
pacio nan publico mester por 
ofrece oportunidad di inter- 
accion. 

Den e caso di Plaza Nicky 
Habibe, tampoco ta trata 
di djis klinkers y palonan 


di sombra. Aki a instala un 
sistema compleho di spuit 
nan den e vloer cu, compa- 
ña cu luznan, ta bay crea un 
ambiente unico pa chikito 
y adulto. Riba e potret por 
tuma nota di e camara bou 
tera di control pa tur e el- 
ementonan aki. Presente na e 
sitio tabata tambe tecniconan 
cu ta fmalisando e aspecto di 
electricidad y funcionamento 
di e aparatonan aki. 
Simultaneamente otro grupo 
di trabou ta trahando riba e 
sistema di siguridad di tram 
riba diferente punto di Caya 
Grandi. Esaki ta e ultimo par- 
ti den e trabounan di imple- 
mentacion luz y hefboom pa 
regula e trafico di auto hunto 
cu e paso di tram y tambe 
peatonnan. 

Pa ambos mandatario tabata 
un satisfaccion di wak con 
tur cos ta cay na su luga pa 
loke ta trata e renobacion di 
Caya Grandi, incluyendo 
e renobacion di edificio y 
negoshinan cu ta tumando 
luga di parti di empresario y 
inversionistanan nobo. Tur 
esaki ta creando hunto e am- 
biente nobo cu kier trece pa 
centro di ciudad, esta un luga 
bunita, sano y agradabel den 
dia, pero tambe anochi.Q 

Auto ta perde control y ta keda bolter bay cay den mondi 



ORANJESTAD- -Diasabra 
algo prome cu 9’or y mey 
di mainta ta sosode un acci- 
dente basta serio na Barcade- 
ra, na altura di Young Fellow. 
Un cabayero manehando un 
Hyundai shinishi tabata bah- 
ando di pariba cu un velocid- 
ad basta halto, segun comen- 
tarionan na e sitio, e lo tabata 


pustando cu un auto cora 
y na dado momento e lo a 
touch e auto cora y mesora a 
perde control, hala na su man 
robes, baha den e rooi dilan- 
ti di Young Fellow y a keda 
bolter bay pega den mondi. 
Na momento cu el a hala na 
su man robes, di pabao tabata 
biniendo un dama cu su baby 



den auto y e dama a mira 
loke tabata pasando cu e auto 
shinishi, el a spanta dal brake 
di golpi y su baby di mas o 
menos un pa dos aña, a bay 
dal su cabes hopi duro den e 
auto. Mesora a pidi presen- 
cia di Polis, Ambulance y di 
brandweer, paso na prome 
instante a kere cu e chauf- 
feur di e auto shinishi lo ta- 
bata pega den e auto, pero 
a resulta cu no tabata asina, 
pero Personal di brandweer 
a yuda e personal di Ambu- 
lance pa saca e chauffeur for 
di den e auto y saca e auto 
for di e mondi unda el a bay 
cay. Dos ambulance a yega 
na e sitio y despues cu per- 



sonal di ambulance a trata e 
chauffeur na e sitio, a trans- 
porta e victima pa hospital 
cu urgencia, mientras e otro 
ambulance a haci un chekeo 
medico na e sitio cu e baby, 
kende tabata cu su mama den 


auto y a dal su cabes na mo- 
mento cu su mama a dal un 
brake. 

Polis di Santa Cruz a tene e 
caminda cera mientras polis 
di trafico tabata atendiendo e 
accidente aki. □ 



Reglamento di cuenta di 
ladronicia di auto den 
Rondweg 



ORANJESTAD-- Dia- 
bierna anochi algo pasa di 
8’or, varios unidad di polis 
ta wordo manda cu urgen- 
cia na un adres den Rond- 
weg na Dakota. Un grupo 
di hende a haya nan Toyota 


Tercel blanco para dilanti 
un cas, e auto aki a wordo 
horta aparentemente pa un 
hoben. Algun rato prome 
e famia lo a mira e auto aki 
caba den Dadelstraat pero e 
hoben a ranca bay cu e auto y 



nan a perde di bista. E doño a 
bolbe topa e auto cu e hoben 
na stuur y algun rato despues 
nan ta haya e auto na e cru- 
sada T di Rondweg cu Potre- 
ro weg para. Aparentemente 


nan sa cu e hoben lo ta biba 
na e cas na e skina y lo taba- 
ta kier a regla cuenta cu ne. 
Polis a papia cu e señora cu 
lo ta doño di e auto, e tabata 
mustra basta altera. Despues 


nan a coy nan Toyota Tercel y 
bandona e sitio. Polis a tuma 
tur dato di e señora, e seño- 
ra a splica cu e tata a hinca 
e yiu den auto y a bandona e 
sitio.Q 

Accidente pa falta di duna preferencia dos persona herida cual uno ta serio 


ORANJESTAD — Diado- marduga, ta sosode un ac- 
mingo algo prome cu l’or di cidente bastante serio ariba 



e crusada di George Madu- 
rostraat cu Vondelaan. Un 
dama manehando un Mazda 
berde tabata biniendo di 
pariba den George Madu- 
rostraat y pa un of otro mo- 
tibo no a para na e crusada 
aki y a subi e crusada sin 
duna e auto Toyota Co- 
rolla shinishi maneha pa un 
cabayero, cu tabata biniendo 
di pariba preferencia, E im- 
pacto tabata asina fuerte, cu 
el a benta e dos autonan aki 
riba e tereno bashi net pazuid 
di e crusada. 

Segun un habitante a conta 
cu el a djis tende un brake 
hopi cortico y e impacto 
fuerte, no ta conoci kico por 
a pasa cu e dama cu e no a 
para na e crusada peligroso 
aki. E dama di e Mazda berde 
a keda seriamente herida cu 
kap na cabes, aparentemente 
e no tabata tin faha di sigu- 
ridad bisti y a bay cay te den 
e stoel di ocupante. E chauf- 
feur di e Toyota Corolla taba- 
ta levemente herida y tabata 
cana rond, aparentemente 
e lo a caba di sali for di un 
comemento di Pasco cu co- 
leganan, kendenan despues 
di un rato tambe a yega na e 
sitio. 

Polis y ambulance a presenta 


na e sitio despues cu personal 
di ambulance a trata e dama 
a transport’e cu urgencia pa 
hospital, e otro ambulance 
a transporta e chauffeur di e 
Corolla cu tabata levemente 
herida. Mientras cu ambu- 
lance tabata bayendo hos- 
pital, pa casualidad, mama 
di e dama tabata pasando 
riba Vondellaan y ta recon- 
oce auto di su yiu, mesora e 
mama ta baha y ta bira deses- 
pera, polis ta manda e mama 
bay hospital, pero e mama 
no por a reacciona, despues 


di basta rato cu mas hende a 
papia cune el a dicidi di bay 
hospital cerca su yiu. 
Specialista di trafico tambe 
a bay na e sitio pa haci mas 
investigacion mirando cu ta 
trata di un accidente basta 
serio. 

E crusada di Vondellaan cu 
George Madurostraat a keda 
pa basta rato cera, pa mas o 
menos 3’or y mey di mardu- 
ga na momento cu specialista 
di trafico a caba cu e inves- 
tigacionnan necesario a habri 
e caminda bek pa trafico.Q 


Un preso a pone fin na su 
bida den cel na KIA 

ORAJNESTAD— Diasabra den oranan di marduga, na 
momento cu un cuidado di preso di KIA a bay controla e 
cel di e preso Guerrero a bin topa G. horca, den baño. Su 
curpa no tabata duna señal di bida mas. Guerrero a keda 
sentencia como un di e dos asesinonan, di nacionalidad 
Dominicano, cu a atraca e doño di Papilon Snack Truck 
dilanti di Postkantoor y brutalmente a asesina su victima. 
Esaki a sosode na 2003. E otro asesino aparentemente lo 
a sali liber algun aña pasa, pero Guerrero su detencion a 
keda prolonga pa motibo cu el a ataca cuidado di preso y 
presonan lagando nan herida. Aparentemente, segun un ex 
preso, Guerrero ta cera apart, paso e ta un persona pelig- 
roso y mentalmente no mucho bon. No ta conoci unda, ki 
dia of si ta dera Guerrero na Aruba of si su famia lo manda 
busca e curpa y dera G. na su pais natal.Q 


Bo tin un debe di belasting bieu? 



E ora bo por bin na remarca pa yn areglo di pago Hexibel te cu 31 di decernber 201 3 . 

E areglo di pago aki ta tonta pa tur cobransa cu tin ur fecba te cu 31 di december 2012 y ta 
valido pa persona priva. comerdante y empresa, 

E t>pneftcionan di e areglD di piiqo flexlbel aki: 

ÉJo ta haya mat tempc pa paga bo debe di befastm g bek. 

Ta dependG con grandi e debe di bela&ting ta y con ecapacidad di pago ia, un 
persona priva por baya un areglodi pago fo'i 12 te cu maximo 4B furm. Pa comertiante y 
empmsa e ta fo'i 6 ce ai maximo óOfuna. 

Den tierto caio, hwta bo por baha bo debe di beiasting* 

Si bo ta paga 25% of mas di bo debe di belasting den un solo biaha> bo no tin mesterdi 
paga boet y interes ritao e parti aki mas. 


Pa mas infomnaclon bo por yama na tdcfon 522-7 425 of consulta e notanan informativo. 
Esakinan ta obionibel na recepcion. servicio pa diente y via www.siad.aw. 

No Faga bo debe di belasting crece. Bin awo na Oepartamentodi Impuesto pa haci un areglo 
dipago flexibei. 


D&partamento d\ Impuesto 

Auto ta dal un peaton na Shiribana y ta core bay 




ORANJESTAD— Diasabra 
marduga pa mas o menos 
2’or y mey, polis y ambu- 
lance ta wordo manda cu ur- 
gencia na Shiribana un poco 
pariba di Subway Paradera. 
Na yegada nan ta topa cu un 
persona di edad herida cu 
kap na cabes y cu pia apar- 


entemente fractura. Ta con- 
stata cu aki ta trata di un caso 
di dal y core bay. Segun per- 
sonanan na e sitio ta conta cu 
un auto aparentemente Su- 
zuki Swift shinishi, lo a dal 
e persona y no a para pa su 
responsabilidad. E persona 
herida ta conoci den e bario 


di Paradera como Chefa y 
tabata bayendo su cas cu ta 
keda cerca eybanda. Despues 
cu personal di ambulance a 
trata Chefa na e sitio a trans- 
porte cu urgencia pa hospi- 
tal. E caso aki di dal y core 
bay ta den man di autoridad 
pa mas investigacion. □ 


Accident pa falta di duna preferencia na crusada di Caya Musica y Bubali 



ORANJESTAD- -Diasabra 
marduga algo prome cu l’or, 
Patruya di Noord ta wordo 
manda na e crusada di Bubali 
cu Caya Musica pa un acci- 
dente cu a caba di tuma luga 
y unda tin un persona herida. 
Na yegada polis ta bin com- 


pronde cu aki ta trata di un 
accidente caminda un di e 
partidonan no a duna pref- 
erencia. Un Dodge Caravan 
blanco maneha pa un dama 
Hulandes tabata biniendo 
di pazuid y a subi e crusada 
sin duna un Hyundai Getz 



blauw cla preferencia cu ta- 
bata biniendo di pariba. E 
impacto a laga e dama Hu- 
landes levemente herida. 
Ambulance a yega na e sitio 
y despues di a trata e dama na 
e sitio a transporf e pa hospi- 
tal pa un chekeo medico mas 
avansa.Q 

Comunicado di sr. Guillfred Besaril di MEP 

CPT rapport 2013; Un misterio mas! 


ORANJESTAD - Sr. Be- 

saril, Parlamentario pa Frac- 
cion di MEP a elabora cu un 
di e motibonan grandi pakico 
tin hopi aspecto den Husticia 
ta bayendo fout ta pa motibo 
cu no tin un plan strategico di 
parti di gobierno. 

“No tin un maneho di parti 
di e minister di Husticia y 
pa nos di Fraccion di MEP e 
ta totalmente inaceptabel pa 
bo bin di es forma aki Par- 
lamento! Un Parlamento cu 
ta respeta su mes y cu kier 
haci su trabao di control na 
un forma serio, mester di un 
nota di maneho cu ta husti- 
fica e gastonan di gobierno. 
No ban papia mes di yega e 
cas di Pueblo pa pidi pa keur 
un presupuesto supletorio di 
es forma aki, pa motibo cu e 


pregunta grandi ta keda “Ta 
na unda e placa a wordo gasta 
anto?” 

Obviamente e no a bay na e 
promocion di esunnan cu 
SI merece esaki na KIA. Ni 
tampoco na materialnan ba- 
sico cu nan mester pa ehecuta 
nan trabao. Tampoco bo no a 
mir’e na e edificio, ya cu esaki 
ta bayendo cu pasonan gigan- 
tesco atras! 

No ta pornada Fraccion di 
MEP a pidi pa drenta KIA 
pa un bishita di trabou. Na 
dos ocasion den pasado a pidi 
esaki caba, pero lamentable- 
mente nos peticion no a wor- 
do honra. Nos fraccion den 
Parlamento a caba di manda 
un tercer peticion dirigi na e 
management team di KIAy ta 
spera cu e biaha aki SI e bishi- 


ta tuma luga. De lo contrario 
e pregunta lo bira “Kico bo 
tin di sconde?” 

Sr. Besaril ta sigui bisa cu 
durante campaña electoral a 
yega den su post box e rap- 
port di CPT 2013 (Com- 
mittee for the Prevention of 
Torture), pero cu su persona 
a opta pa no elabora riba dje 
durante campaña y haci poli- 
tikeria cun’e sino pa warda e 
momento adecuado pa trece 
esaki pa dilanti y elabora na 
un manera serio riba e conte- 
nido di e rapport. 

E momento a yega y dialuna 
proximo su persona lo cu- 
minsa elabora riba e conte- 
nido di e rapport di CPT, pa 
motibo varios di e puntonan 
menciona den e rapport ta 
cuadra cu varios di e kehonan 


cu a scucha cerca e personal 
di KIA cu bay accion dialuna 
dia 9 di december cu a pasa. 

E accion aki ta pone un y tur 
realisa cu locual ta poni den 
e rapport aki di CPT 2013 ta 
un realidad cu esunnan den 
KIA ta biba cun’e. Dicon e 
rapport aki a keda scondi y no 
a sake prome cu eleccion, ta 
un misterio cu lo confronta 
e Minister di Husticia cun’e. 
E ultimo rapport di CPT cu 
tabata conoci oficialmente 
tabata esun di 2011. Minister 
di Husticia mester lanta for 
di soño y cuminsa asumi su 
responsabilidad politico, siña 
di trata su personal cu respet 
y caba di cumpli cu e com- 
promiso cu e la asumi for di 
2009. 

Minister di Husticia mester 



bin cu un plan strategico y 
cuminsa ehecuta esaki lo 
antes posibel. E meneer aki 
mester comprende for “once 
and for all” cu loke e la bin ta 
haci como Minister durante 
e ultimo 4 añanan ta un falta 
di respet na e Pueblo votado 
cu a deposita nan confiansa 
den su persona, Parlamen- 
tario di MEP sr. Guillfred 
Besaril a termina. □ 


Segun Comunicado mandapapartido AVP 

Minister Michelle Hooyboer-Winklaar invita durante celebracion 
di Pasco pa studiantenan di EPB San Nicolas 



ORANJESTAD, Aruba - 
15 di december 2013: Reci- 
entemente a tuma luga un 
celebracion special di Pasco 
pa studiantenan di EPB San 
Nicolas. Separa di e alumno 
y docentenan, a invita algun 
personahe conoci den comu- 
nidad pa por a hiba palabra y 
di por a sirbi como inspira- 
cion pa e studiantenan. Entre 
nan a conta cu Minister Mi- 
chelle Hooyboer-Winklaar 
di Enseñansa y Maneho di 
Famia, banda di algun cara 
conoci for di e mundo di de- 
porte. E evento a tuma luga 
durante oranan di dia na 
Sta. Theresita Center na San 
Nicolas y Minister Michelle 


Hooyboer Winklaar tabatin e 
placer di combersa cu e ho- 
bennan un rato. 

Minister Michelle Hooy- 
boer-Winklaar a pone hopi 
enfasis riba e trayectorio pa 
cu nan educacion, cu sin 
duda lo no ta nada facil pero 
e ta keda na cada un pa sur- 
pasa y alcansa nan meta fmal. 
Den esey tur hende ta spera 
di por caba nan scol, haya un 
bon trabou y pa por forma 
un carera pa por biba un bida 
digno y feliz. “Boso lo topa cu 
hopi baranca na caminda. No 
give up. Hala e barancanan 
un banda of desvia di nan y 
sigui semper pa dilanti”, asina 
Minister Hooyboer Winklaar 


a conseha e hobennan cu ta- 
bata scuchando e mandatario 
cu masha atencion. E manda- 
tario a subraya e hecho cu fu- 
turo di e studiantenan ta den 
nan propio man, pues ta keda 
na nan awe, kico of kende 
nan lo ta mañan. 

Separa di e Minister di Ense- 
ñansa, e mainta a conta cu 
presencia y participacion di 
dos hoben cu hopi experien- 
cia den e mundo di deporte 
cu tambe a hiba palabra na 
e hobennan y a conta di nan 
experiencia den nan me- 
sun bida. Aki nos ta referi 
na e futbolista Jonathan 
Lake y e beisbolista Eugene 
Kingsale.Q 


Segun Comunicado mandapa Partido MEP 

Colegio Arubano a organisa concierto di Pasco y anochi di talento 



ORANJESTAD — Colegio Arubano manera ta 
tradicion a organisa un concierto di Pasco cu e 
Musicians of Colegio Arubano MOCA. Tambe 
tabata tin e anochi di talento cu hopi talento di e 
scol mes. Entre otro candidatonan pa examen di 
HAVO cu e materia di CKV (Culturele en Kunst 
Vomring) a duna varios presentacion pa deleita e 
publico. Por a nota un interes hopi grandi, entre 
nan Parlamentario Evelyn Wever-Croes. 

E talentonan cu a keda exponi a varia di baile, can- 
to y actuacion, bow guia di juffr. Femke Hooi- 
jmaaijers. E orkesta di Colegio Arubano ta bou 
guia di juffr. Jane Lanooij-de Cuba, y a duna un 
presentacion espectacular di canticanan di Pasco. 
Un anochi seguramente hopi exitoso, pabien 
Colegio Arubano.Q 

Segun comunicado dipartido MEP 

Awor pueblo por husga cual parlamentario ta para na banda 
di pueblo of na banda di gastamento di placa 



ORANJESTAD -- Parla- 
mento a ricibi e ley pa au- 
menta e edad di pensioen y 
e tratamento interno ta cum- 
insa awor. Parlamentarionan 
a haya apenas algun dia pa 
prepara pa un ley cu un im- 
pacto asina grandi, mustran- 
do atrobe e ansha grandi cu 
tin pa pasa e ley aki. 

E ley mes lo wordo trata 
durante reunion publico 
den Parlamento diaranson y 
diahuebs awor, mirando cu 
presidente di parlamento y 
varios parlamentario di AVP 
ta bayendo vakantie, y nan 
mester pasa e ley prome cu 


nan bay vakantie. 

Fraccion di MEP a pidi ya 
desde dos siman pa Parla- 
mento scucha tur e gremi- 
onan cu a participa na e Dia- 
logo Social pero presidente di 
parlamento no tin interes pa- 
sobra esaki ta mucho trabou. 
Chris Dammers, presidente 
suplente a scoge 4 gremio 
so pa e invita, AHATA ATIA 
SEPPA y FTA, y demas gre- 
mionan ta masha malconten- 
to cu nan no a haya un opor- 
tunidad pa expone nan posi- 
cion. Dicon AVP ta discrimi- 
na entre e gremionan? Dicon 
AVP no kier scucha tur e 


sindicatonan? Acaso ta miedo 
AVP tin di wordo confronta 
cu e realidad? E discrimina- 
cion aki di parti di presidente 
di parlamento ta algo conde- 
nabel seguramente. 

Mirando cu e dialogo social 
a kibra, esaki ta e prome bi- 
aha cu e parlamentarionan di 
AVP mes mester tuma un de- 
cision. Ya nan no por sconde 
tras di dialogo social mas. 
Awor ta cada un di nos mes- 
ter lanta para y vocifera si nan 
ta para banda di e clase traha- 
do, of si nan ta para banda di 
e gobierno drechado di placa 
cu simplemente kier mas 


placa pa sigui derecho! 

Ta obvio cu varios di nan tin 
un dilema grandi, pasobra 
den nan curason nan a wordo 
scogi pa representa pueblo 
y defende es nan cu ta mas 
vulnerable. Nan sa cu nan a 
campaña cu nan lo no tuma 
medida, pero awor nan ta 
haya OPDRACHT di Mike 
Eman cu nan mester bay pro. 

Si berdad cada parlamentario 
ta vota segun su consenshi, 
esaki ta e momento di ber- 
dad. Of ta un fracaso e ta cu 
nan tin e pueblo na pecho, 
pasobra e gran mayoria di 


e pueblo awor ta pidi bo pa 
NO bay di acuerdo cu e ley 
aki. 

Cada parlamentario di AVP: 
Mervin Wyatt-Ras, Jen- 
nifer Arends-Reyes, De- 
siree de Sousa-Croes, Lorna 
Varlack, Jeffrey Kelly, Baba 
Herde, Marlon Sneek, Mel- 
vin Tromp, Donny Rasmijn, 
Chris Dammers, Norman 
Roos, Clariska Velasquez y 
Marisol Lopez-Tromp awor 
mester lanta para y bisa si 
e PRO ta pa e pueblo y nan 
consenshi, of si e pro ta pa 
masacra e pueblo.Q 


Comunicado di parlamentario Rene Herde 

Bes tras bes MEP ta piña den tratamento di presupuesto 



ORANJESTAD -- Durante 
di tratamento di presupuesto 
suplementario pa 2013 den 
Parlamento, tabata remarca- 
bel cuanto biaha e fraccion di 
MEP mester a wordo corigi. 
E fraccion di MEP a purba 
di crea un cantidad di im- 
presion robes over di e gas- 
tonan di gobierno. En bes di 


CLASIFICADO 

Servicio 

Auto Bieu 

nos ta piki tur sorto di auto 
bieu, completamente GRATIS 
tambe nos ta piki airco, 
bateria, stoof, wasmashin, 
fridge, etc. 

Yama nos na 

Telf: 561-4297 /592-5766 

_ 20048 8 

TA BUSCA 

un Señora 

pa traha na cas. Un biaha pa 
siman pa haci cas limpi. 

Tuma contacto na number di 
casTel. 584-9039 

_ 200573 


haci investigacion y studia tur 
materia y documento prome 
cu drenta e reunion, tabata 
bisto cu e fraccion di MEP a 
scoge pa saca conclusionnan 
di nan mes sin busca drechi 
y insinua cosnan pa crea mal 
impresion di miembronan di 
gabinete Mike Eman consci- 
entemente. 

Lamentablemente e fraccion 
di MEP a scoge pa purba 
crea impresion robes en bes 
di contribui pa sigui hiba 
nos pais dilanti. Bes tras bes 


miembronan di parlamento 
di AVP y ministernan mester 
a mustra e miembronan di 
MEP cu nan tabata comete 
erornan serio den nan con- 
clusion y insinuacionnan. 
MEP a purba crea e impre- 
sion cu e gastonan extra di 
gobierno den e presupuesto 
suplementario ta debi na 
nombramento di hende den 
gobierno pa gana eleccion. 
E ministernan sinembargo a 
mustra cu den niun caso pa 
ningun minister esey tabata 


e caso. A mustra cu e costo 
nan extra riba presupuesto 
ta destina pa cubri e pago di 
ahustacion di salario di em- 
pleadonan publico cu a keda 
hopi aña sin haya nan pro- 
mocion. E placa a bay pa paga 
indexering di empleadonan 
di gobierno, pa mehoracion 
di forsa di compra pa traha- 
donan y pensionadonan. 

Ora MEP a purba insinua 
cu a aumenta e presupuesto 
di SERLIMAR cu 5 miyon 
pa paga fabornan politico, e 


minister di Infrastructura a 
splica cu a no a aumenta e 
presupuesto, pero ta cu na 
luga di baha e gasto cu 10 
miyon a baha e gasto cu sola- 
mente 5 miyon. 

Ora MEP a critica e echo cu 
a pone tres miyon extra riba 
presupuesto pa Arubus sin 
mester, e minister di Trans- 
porte a puntra MEP si nan 
no ta lesa nan documen- 
tonan of cu nan ta contra pa 
pensionadonan haya trans- 
porte na prijs reduci of gratis 
di Arubus. Bes tras pes asina 
miembronan di fraccion di 
MEP mester a wordo cori- 
gi. Mas laat den e reunion e 
miembronan di MEP a hasta 
recori na acusacionnan per- 
sonal. A ataca e Presidente 
di Parlamento y sra Mervin 
Ras den forma baho y mester 
a wordo para fuerte door di 
Presidente di Parlamento. 
Mientras MEP ta pidi pa e 
nivel di parlamento hisa, den 
nan vocabulario y den nan 
comportacion miembronan 
di MEP ta mustra un nivel 
bergonsoso. Q 

Colegio Arubano Oranjestad ganado di Good4TheNeighborhood 



ORANJESTAD -- Dilanti 
un publico hopi alegre, Aru- 
ba Bank a anuncia e scol ga- 
nado di nan proyecto ‘Good- 
4TheNeighborhood 2013’, 
cu a resulta “Trials for Life” 
organisa pa Colegio Aru- 
bano Oranjestad, cu a gana 
e premio maximo di Awg. 
10.000,-. Na di dos luga a 
resulta e proyecto di Cen- 
tro di Bario Brazil organisa 
pa Filomena College Mavo 
cu a gana Awg. 5.000,-, di 3 
luga a resulta den e proyecto 
di Famia Planea organisa pa 
Mon Plaisir College cu a gana 
Awg. 2.500,-, y na di 4 luga a 
keda e proyecto di Bario di 
San Nicolaas organisa pa Co- 
legio San Augustin cu a gana 
Awg. 1.500,- . Cada team di 
e scolnan a prepara nan pre- 
sentacion pa asina duna un 
splicacion di nan proyecto. 

E ambiente na Palm Beach 
Plaza Mall tabata tremendo, 


ya cu e entusiasmo y alegria 
di cada scol participante ta- 
bata contagioso. Tur presente 
tabata ansioso pa e momento 
yega, pa anuncia e scol ga- 
nado mientras a disfruta cu 
musica di DJ Nutzbeatz. E 
team y representantenan di 
Aruba Bank a combersa cu 
cada scol y a keda encanta 
cu e experiencianan cu cada 
hoben a pasa aden y a siña. 
E proyecto di ‘Good4The- 
Neighborhood’ ta uno hopi 
educativo y di crea consci- 
entisacion di responsabilidad 
social cerca e studiantenan. 
En conexion cu ‘Good4The- 
Neighborhood’, Aruba Bank 
a organisa un campaña riba 
nan Facebook page cu opor- 
tunidad pa gana un Apple 
Combo’ cu ta consisti di un 
Macbook Pro 15”, iPad Air 
y un iPhone 5s. Durante e 
anochi aki a haci entrega di 
e Apple Combo’ na su feliz 




ganado Daniel Every. Aruba 
Bank ta felicita Daniel y ta 
spera cu e lo por haci bon 
uzo di su premio. 

Tur proyecto riba nan mes 
tabata hopi bon ehecuta. 
Tur scol, studiante, docente 
y coordinadornan a dedica 
nan mes 100% pa cu nan 
proyecto di escogencia. Sigur 
e periodo di ‘Good4The- 
Neighborhood’ tawata uno 
exitoso un biaha mas. Tabata 
bastante dificil pa e 7 hura- 
donan scoge e scol ganado 
absoluto di e aña aki. 

Aruba Bank y henter e team 
dinamico di Aruba Bank 
‘Good4TheNeighborhood 
2013’ ta gradici Colegio 
Arubano, Filomena College 
Mavo, Mon Plaisir College y 
tambe Colegio San Augustin 
pa nan participacion, special- 
mente e alumnonan, docen- 
tenan y e coordinadornan di 
Aruba Bank cu a percura pa 


realisa e bunita proyectonan 
aki. Tambe Aruba Bank ta 
gradici e negoshinan, funda- 
cionnan, prensa y coleganan 
di Aruba Bank cu a coopera 
cu e scolnan pa nan por a ehe- 
cuta nan proyecto y contribui 
asina na nos comunidad. Un 
danki special tambe ta bay na 
Palm Beach Plaza Mall pa a 
permiti Aruba Bank di or- 


ganisa e gran evento fmal aki. 
Un danki na henter comuni- 
dad di Aruba cu a brinda nan 
sosten y aprecio diabierna 
ultimo na Palm Beach Plaza 
Mall, clausurando asina un 
otro proyecto exitoso di Aru- 
ba Bank ‘Good4TheNeigh- 
borhood’ 2013 y keda pen- 
diente p’e siguiente proyecto 
den 2014. □ 

Encuesta riba confiansa di consumidor december 2013 


ORANJESTAD - Du- 

rante di e periodo di 14 di 
December 2013 te cu 5 di 
Januari 2014, Banco Central 
di Aruba (BCA) lo tene e di 
cuatro encuesta riba e confi- 
ansa di consumidor na Aru- 
ba, e asina yama “Consumer 
Confidence Survey” (CCS), 
pa e aña aki. ECCS ta con- 
sisti di 21pregunta di opcion 
multiple (“multiple choice”) 
relata na e percepcion y ex- 
pectativanan di e publico to- 
cante e estado di e economia 


Arubano y di su custumber 
di consumo. 

E CCS ta provee BCA cu 
informacion valioso cual e ta 
uza den su analisis y proyec- 
cionnan macro economico. 
Tambe e encuesta aki ta 
midi e sentimento di con- 
sumidornan Arubano cual 
ta duna un miho bista riba 
desaroyonan economico. 
Adicional, e CCS lo por ta 
util den determina maneho 
fmanciero y economico. 

Lo compara resultado nan di 


e encuesta aki cu e encues- 
tanan anterior pa analisa e 
cambio den e sentimento di 
e pueblo Arubano. 

Mescos cu e prome encues- 
tanan5 persona, contract 
door di BCA,lo encuesta un 
total di 400 persona pa adkiri 
e datonan importante. En- 
cuestado nan lo ta staciona na 
diferente luga nan strategico 
riba nos isla, manera Regis- 
tro Civil y Oficina di Post, y 
lo tin un carent di identifi- 
cacion como prueba cu nan 


ta trahando den nomber di 
BCA. Door cu e preguntan- 
an na e consumidornan lo ta 
cortico (p.e., lo bo por bisa 
cu bo persona (y bo famia) 
su fmancia ta miho, pio, of 
mesun cos para compara cu 
6 luna pasa?), e entrevista no 
lo tuma mas cu 10 minuut 
pa completa. 

Mirando e importancia di e 
CCS pa Aruba, BCA ta haci 
un suplica na nos comu- 
nidad pa coopera mas tanto 
posibel cu e encuesta aki. 


Tur persona entrevista por 
ta sigura cu BCA lo trata e 
informacion colecta di e en- 
cuesta cu e maximo nivel di 
confidencial lo publica re- 
sultado solamente den un 
forma agrega. Personanan 
cu lo desea di haya mas in- 
formacion riba e encuesta 
aki por tuma contacto cu 
Sr. Jonathan Upegui (tel. 
5252215; e-mail j.upegui@ 
cbaruba.org) di e Departa- 
mento di Investigacion di 
BCA.Q 


Carni di bestia cria localmente ta forma parti di e menu tradicional di nos isla 



ORANJESTAD- Temporada 
di Pasco riba nos isla ta un 
temporada special pa e co- 
munidad di Criado nan lo- 
cal. Un temporada pa cual tur 
Criado ta prepara pe durante 
henter aña. E preparacion ta 
primordialmente basa riba e 
rasamento y gordamento di e 
bestianan cual durante henter 
aña y specialmente durante 
luna di december lo wordo 
mata pa asina por forma parti 
di e menu tradicional di cada 
famia riba nos isla. 

For di luna di mei clientenan 
ta cuminsa haci pedido di carni 
di carne, cabrito y hasta porco 


cria localmente. E carninan aki 
lo wordo converti den delicio- 
so sopi, stoba, suls y ham hor- 
na asina sigui cu e tradicion di 
e antepasadonan kende tabata 
cria nan propio bestianan pa 
consumo durante aña y spe- 
cialmente durante e tempo- 
rada di Pasco y aña nobo. 
Durante añanan por a tuma 
nota con e demanda pa carni 
local ta sigui crece demost- 
rando con fuerte e custumber 
y cultura di e menu tradicional 
ta bou di nos comunidad. 

Na aña 2012 un total di 410 
porco a wordo mata duran- 
te luna di december cual ta 


conta pa 30% di e porconan 
mata durante henter e aña. Y 
un total di 673 cabrito/carne 
a wordo mata durante luna di 
december cual ta conta pa 29% 
di e cabrito/carnenan mata du- 
rante henter aña. 

E ofishi di Cria no ta uno facil 
ya cu esaki ta rekeri dedicacion 
completo di e Criado kende ta 
cuida e bestianan desde nace- 
mento, surpasando obstaculo- 
nan manera malesa, tempora- 
da di secura y otro peligernan 
cu por pone na riesgo e bida di 
e bestianan. Criado nan ta per- 
sonanan cu ta traha duro den 
solo cayente y oranan largo 
pa cu e bienestar di nan besti- 
anan pa asina nan por provee 
pueblo cu e demanda grandi 
pa carni produci localmente. 
Departamento di Agricultura, 
Cria y Pesca (Santa Rosa) ta 
mira e crecemento den e sec- 
tor primario unda cu Criado 
nan ta prepara y educa genera- 
cionnan nobo di Criado, asina 
percurando pa e sobrevivencia 
di e menu tradicional di nos 
isla. 

Ta yena nos cu orguyo ora cu 


nos ta tuma nota di tatanan 
kende desde chikito ta siña nan 
yiunan e ofishi di Cria. Nos ta 
wak con e Criado hobennan 
aki ta cuida y gorda e bestianan 
durante aña y e sentimento di 
orguyo cu nan ta expresa ora 
cu nan mira con contento nan 
clientela ta cu e carni cu nan 
ta ricibi, cual lo wordo con- 
verti den platonan delicioso y 
lo wordo consumi den famia.” 
Nathalie Maduro, directora di 
Santa Rosa a expresa. 

Durante henter aña Criado 
nan local merece e admira- 
cion di pueblo pa nan trabou 
cu ta forma parti importante 


di e Sector Primario di nos 
pais, sinembargo durante luna 
di december e Criadonan lo- 
cal merece un reconocimento 
special pa nan trabou cu ta for- 
ma parti esencial di nos menu 
di Pasco tradicional. 

Santa Rosa na nomber 
di Minister di Turismo, 
Transporte, Sector Primario 
y Cultura, kier expresa pal- 
abranan di gradicimento na 
tur e Criadonan local, kende ta 
percura pa provee famianan cu 
carni di calidad halto durante 
henter aña y specialmente du- 
rante temporada di Pasco y aña 
nobo.Q 



Entrega di traduccion di e Declaracion Universal di Derechonan Humano 


ORANJESTAD- Durante 
un di e parada di e caminata 
“Walk Of Freedom” exitoso 
pa a celebra un dia impor- 
tante pa humanidad, a tuma 


luga e presentacion di un 
ehemplar di e traduccion na 
Papiamento di e Declaracion 
Universal di Derechonan 
Humano pa Sr. Ramon Todd 



Dandaree, linguista, na vari- 
os persona importante den 
comunidad. 

E caminata a tuma luga den 
cuadro di e 65 aniversario 
di Declaracion Universal di 
Derechonan Humano dia 10 
di December, 2013. 

Esaki a tuma luga na e di dos 
stop cu ta e busto di Boy 
Ecury, caminda cu Presiden- 
te di Parlamento, Sra. Mari- 
sol Lopez-Tromp, a hiba pa- 
labra y a felicita humanidad 
cu dia special aki. Despues a 
sigui un presentacion di baile 
“Liberate us’ bou direcion di 
Alydia Wever di Scol di baile 
Diana Antoinette. 

Sr. Ramon Todd Dandere, 
linguista, a haci entrega di e 
traduccion di e Declaracion 
Universal di Derechonan 
Humano na Papiamento na 
Presidente di Parlamento 


Sra. Marisol Lopez-Tromp. 
Tambe a haci entrega di 
esaki na Parlamentario De- 
siree Croes y na Sra. Jea- 


nette Baars, Hefe di Scol di 
Polis y tambe Presidente di e 
Comision pa combati trafi- 
cacion di hende. □ 

Israel ta permiti entrada di 
combustibel den Gaza 


Gaza, PALESTINA - E 

unico planta di energia di e 
Gaza strip a cuminsa bek cu 
su operacionnan despues cu 
Israel a permiti e entrada di 
combustibel paga pa Qatar. 

E gobierno Israeli a autorisa 
e paso di 45.000 liter di com- 
bustibel diesel como con- 
testa esta na un solicitud di 
Hamas, e grupo Islamico cu 
ta goberna e teritorio Pales- 
tino aki. 


Gaza a experimenta inun- 
dacionnan grave despues di 
cuater dia di awasero fuerte. 
Dos persona a fayece y mas of 
menos 40.000 a bandona nan 
cas debi na e condicionnan 
extremo climatologico. 

E planta di energia no tabata 
por a opera pa casi dos luna. 
Awo, e cargamento nobo di 
diesel lo permiti nan man- 
tene su funcionamento pa 
mas of menos 90 dia. □ 




Spaña y Francia ta conecta cu 
treinnan di velocidad halto 


Paris, FRANCIA - Trein- 
nan di velocidad halto tabata 
funciona antes na e dos ban- 
danan di frontera y e pasa- 
heronan tabata tin cu haci 
un cambio di trein. 

Spaña y Francia a inaugura 
diadomingo ultimo e servi- 
cio di treinnan di velocidad 
halto cu lo uni ambos pais. 

E ruta a wordo estrena pa 
7’or y 15 di mainta cu un 
trein cu a sali di Paris, cu 
destino Barcelona. Dos ora 


despues, otro trein a Sali for 
di e capital Catalan pa e capi- 
tal Frances. 

E acto oficial lo tuma luga 
den e localidad Frances di 
Perpignan cu e presencia di 
funcionarionan di e ambos 
pais. Ademas di e ruta Barce- 
lona-Paris, e dos nacionnan 
Europeo lo wordo conecta 
cu servicionan di velocidad 
halto entre Madrid, Mar- 
seille, Barcelona-Toulouse y 
Barcelona-Lyon. Q 


Social democrata Aleman ya tin 
nan ministerio 



Berlin, ALEMANLA - E lider di e so- 
cial democrata, Sigmar Gabriel, lo ocupa 
dos puesto den e gobierno nobo. E social 
democrata Aleman, kendenan a dicidi den 
un mayoria amplio, forma parti di e coalicion 
di e gobierno cu lo ta encargo di e canciyer 
Centro Derechista Angela Merkel, a señala cu 
e lider di e partido lo ocupa e puesto di vice 
canciyer. Ademas, Sigmar Gabriel tambe lo 
eherce e funcion como minister di economia 
y energia. 


En total, e partido principal di oposicion lo 
pone seis minister den e gabinete di 16 (ta 
spera cu Merkel anuncia den curso di dia, 
kendenan lo ta e otro funcionarionan). 

Un minister cu lo bin bek ta e social democra- 
ta Frank-Walter Steinmeier, kende lo ocupa e 
cartera di Relacionnan exterior. Steinmeier 
ya tabata minister di asuntonan exterior di 
Merkel durante e prome mandato di e actual 
canciyer. Q 



'|i 

ante ta muri 
enfrentamento 
u polis na Kenya 


Nairobi, KENYA - Studi- 
antenan ta culpa polis di e 
morto di un compañero cu a 
wordo aresta. 

Na Kenya, un studiante a 
muri dor di a wordo tira pa 
polis den e capital, Nairobi, 
durante disturbionan den un 
universidad. 

Polis a uza balanan di berdad 
pa plama un grupo cu tabata 
protesta contra e morto di 
studiante cu tabata aresta, 
acusa di a copia durante su 
examen. Segun polis, e ho- 
ben a comete suicidio, pero e 
manifestantenan a afirma cu 
probablemente el a muri pa 
motibo di batimento. 

E studiantenan, di e Uni- 
versidad di Nairobi, a invadi 
e warda di polis, a blokia e 
cayanan y a destrui varios 
auto.Q 

E curpa di Nelson Mandela ta descansa na Qunu 


Qunu, SUR AFRICA - 

Nelson Mandela ta descansa 
fmalmente na Qunu, e tera 
di su ancestronan y luga di 
su infancia. E entiero di e 
prome presidente di color di 
Sur Africa a tuma luga den 
e region aki di Cabo Orien- 
tal despues di un entiero di 
Estado caminda a participa 
lidernan Africano, amigo y 
famianan. E presidente Jacob 
Zuma a recorda cu tabata un 
siman hopi largo y doloroso 
pa tur Sur Africano. “Mien- 
tras e caminda largo pa lib- 
ertad a caba den e sentido 
fisico, nos propio biahe ta 





continua”, Zuma a añadi. 

E ultimo fase di e 10 dianan 
di conmemoracion despu- 
es di e morto di Mandela a 
cuminsa cu un auto militar 
cu e caha di morto for di e 
cas di Mandela pa un tent gi- 
gante, lanta specialmente pa 
e ceremonia final. 

Un multitud a acerca pa 
presencia e pasada di e pro- 
cesion cu tabata carga e caha 
di morto, cubri pa e bandera 
Sur Africano. 

“Hendenan a saluda y algun 
a grita. “Ken lo ta nos tata?” 
un muhe a lamenta. Y esey ta 
un pregunta cu ta den mente 
di hopi: “Ken lo ta awo e tata 
di e nacion aki?”. 

Na momento cu a yega na e 
tent, e caha di morto a wor- 
do poni bao di un stand cu e 
lidernan Africano y famianan 
di Mandela a uza pa recorda 
su memoria. 

E potret di dje di e Premio 
Nobel di Paz a wordo ubica 
tras di 95 bela, representan- 
do cada un di e añanan di su 
bida. Un di e momentonan 


mas emocional tabata ora 
cu Ahmed Kathrada, un di e 
prizoneronan politico, kende 
a comparti cel di Robben Is- 
land cu Mandela a papia, a 
confesa cu el a perde un ru- 
man, cu su bida tabata bashi y 
cu e no tabata sa con pa sigui. 
Di su banda, Nandi, un di e 
nietanan di e Nobel di Paz, a 
señala cu e Sur Africanonan 
mester para di punta dede 
riba otro y cuminsa biba 
siguiendo e ehempel di su 
welo. Dos di e tres casanan di 
Mandela, Winnie-Madikize- 
la Mandela y Graca Machel, 
a scucha sinta e honornan 
proclama. 

Entre presentenan tambe 
tabata t’ey e arsobispo Des- 
mond Tutu, un amigo bieu 
di Mandela, kende a bisa cu e 
no lo a asisti e ceremonia pa- 
sobra e no a ricibi invitacion; 
Charles, Prins di Wales y e 
presentadora di e television 
Mericano, Oprah Winfrey. 

E maestro di ceremonia, 
Cyril Ramaphosa, a splica na 
comienso di e ceremonia cu, 


di acuerdo cu e tradicionnan 
di e tribu di Mandela, e en- 
tiero mester a sosode durante 
oranan di merdia. 

“Un persona di e estatura di 
Mandela mester wordo poni 
pa descansa ora cu e solo ta 
riba su punto di mas halto y 
e sombra den su extension di 
mas cortico.” 

Ta pa e motibo ey e organ- 
isadonan a purba, sin exito, 
corta e parti religioso di e 
acto ora cu e honor politico 
a extende demasiado. Pero e 
obispo Zipho Siwa, di e Igle- 
sia Metodista, tabata por a 


duna fmalmente su discurso. 
Ora cu e caha di morto fmal- 
mente a wordo poni den e 
graf, helicopter y avionnan di 
e forsa aereo Sur Africano, a 
bula riba e luga, mientras cu 
cayonnan a tira 21 tiro como 
ultimo saludo. 

Di acuerdo cu e tradicion, 
e tribu Thembu a tene un 
ceremonia tradicional cu a 
inclui cancion y poemanan 
riba e bida y logronan di 
Mandela. 

Un baca tabata warda pa 
wordo sacrifica mientras un 
anciano di e famia a bay cerca 


di e caha pa asina papia cu “e 
spirito di e curpa.”Q 

































